PROSIDING
WEBINAR PENDIDIKAN TINGGI

ISLAM SARAWAK 2021

Institut Kemahiran Islam Malaysia Sarawak (IKMAS)

Jabatan Kemajuan Islam Malaysia (JAKIM)

WEBINAR PENDIDIKAN TINGGI ISLAM SARAWAK 2020

Cetakan Pertama, 2021

Hak Cipta Institut Kemahiran Islam Malaysia Sarawak, 2021

Hak cipta terpelihara. Tiada bahagian daripada terbitan ini boleh diterbitkan semula,

disimpan untuk pengeluaran atau ditukarkan ke dalam sebarang bentuk atau dengan sebarang

alat juga pun, sama ada dengan cara elektronik, gambar serta rakaman dan sebagainya tanpa

kebenaran bertulis daripada penerbit terlebih dahulu.

Sekalung Penghargaan

Kepada Universiti Malaysia Sarawak (UNIMAS) sebagai perunding untuk menjayakan

Webinar Pendidikan Tinggi Islam Sarawak 2020 khususnya kepada:

Prof. Dr. Rusli bin Ahmad

Prof. Madya Dr. Sopian bin Bujang

Prof. Madya Dr. Zaimuariffudin Shukri bin Nordin

Prof. Madya Dr. Fitri Suraya binti Mohamad Hapni Joblie

Dr. Siti Mariam binti Abdullah

Dayang Kartini binti Abang Ibrahim

Ketua Editor

Dr. Roziah binti Chek

Jawatankuasa Editor

Shuhaib bin Supani

Nurul Sabariah binti Saini

Ainul Nadzifah binti Mohd Ali

Pereka Kulit

Muhammad Faizul bin Kanaini

Mohd Kamal Khairi bin Che Awang

Jurufoto

Mohd Safwan bin Ismail

KATA PENGHARGAAN

Syukur ke hadrat Allah SWT kerana dengan izin-Nya, Webinar Pendidikan Tinggi Islam

Sarawak 2020 telah dapat dilaksanakan dengan jayanya.

Saya mengucapkan tahniah dan syabas di atas usaha yang dilakukan oleh Institut

Kemahiran Islam Malaysia Sarawak (IKMAS), JAKIM di atas kerjasama penganjuran bersama

dengan Universiti Malaysia Sarawak (UNIMAS) dalam merealisasikan Kursus Eksekutif

Pembelajaran dan Pengajaran di IKMAS. Sesungguhnya penganjuran kursus ini amat penting

bagi pembinaan keintelektualan para pensyarah IKMAS sesuai dengan keperluan masakini.

Di kesempatan ini, saya merakamkan penghargaan kepada semua pihak yang terlibat

dalam menjayakan usaha murni ini. Kejayaan penganjuran kursus dan webinar ini merupakan

suatu pengiktirafan kepada JAKIM ke arah memantapkan lagi agenda misi dakwah dan

pembentukan sahsiah diri masyarakat Islam terutamanya di negeri Sarawak.

Dalam pada itu, mendokumentasi serta membukukan hasil pembentangan kertas kerja

webinar adalah suatu cara yang terbaik bagi memelihara khazanah ilmu yang akan menjadi

bahan rujukan di kemudian hari. Cara inilah yang telah dilakukan oleh para sahabat dan tabiin

dalam usaha pemeliharaan ilmu sebagai rujukan ummah di masa depan.

Akhir kata, semoga IKMAS terus memacu kecemerlangan dalam memupuk agenda

keilmuan sepanjang zaman dengan lebih lancar dan berkesan.

Sekian, terima kasih.

DATUK ABDUL AZIZ BIN JUSOH

Ketua Pengarah

Jabatan Kemajuan Islam Malaysia

KATA PENGANTAR

Alhamdulillah setinggi kesyukuran dirafa’kan kepada Allah SWT, junjungan besar Nabi

Muhammad SAW serta kaum keluarga Baginda yang dirahmati Allah SWT sekalian.

Webinar Pendidikan Tinggi Islam Sarawak 2020 merupakan seminar yang julung

kalinya dilaksanakan oleh Institut Kemahiran Islam Malaysia Sarawak (IKMAS), Jabatan

Kemajuan Islam Malaysia (JAKIM) melalui platform dalam talian menggunakan aplikasi

Zoom. Penganjuran webinar ini merupakan pendorong serta pemangkin semangat kepada

warga akademik IKMAS.

Sekalung penghargaan diucapkan kepada pihak penganjur Executive Certificate of

Teaching and Learning (ECTL) IKMAS dengan kerjasama Universiti Malaysia Sarawak

(UNIMAS) yang diketuai oleh YBhg. Profesor Dr. Rusli bin Haji Ahmad bersama barisan

fasilitator UNIMAS atas kegigihan serta komitmen yang tinggi dalam menjayakan ECTL ini.

Penganjuran webinar ini merupakan hasil inisiatif modul terakhir dalam kursus ini iaitu Modul

Kajian Tindakan/Kajian Pendidikan (ECTL 8002) yang memerlukan para peserta menjalankan

kajian serta berkongsi pengalaman dalam pelaksanaan ECTL.

Syabas dan tahniah kepada para pensyarah dan pembentang ECTL IKMAS yang telah

berjaya menyelesaikan kelapan-lapan modul dalam kursus bagi meningkatkan pembangunan

kemahiran dan kompetensi staf akademik IKMAS bagi merealisasikan kecemerlangan IKMAS

sebagai sebuah institusi pendidikan tinggi Islam di Sarawak.

Diharapkan webinar ini menjadi satu wadah penting dalam menyampaikan ilmu

pengetahuan khususnya kepada masyarakat di Sarawak dan global amnya. Semoga IKMAS

terus memacu kecemerlangan dalam memupuk agenda keilmuan sepanjang zaman.

Sekian, terima kasih.

DR. MUHAMMAD YAMIN BIN ISMAIL

Pengarah

Institut Kemahiran Islam Malaysia Sarawak

ISI KANDUNGAN

Motivasi Pelajar IKMAS dalam Pembelajaran dan Pengajaran Secara atas Talian dan

Bersemuka

Abang Zainal Abidin bin Abang Ariffin, Ainul Nadzifah binti Mohd Ali, Siti Syarah binti

Mohd Tawil, Shuhaib bin Supani ………………………………………….……………. 7 - 26

Motivasi Pelajar IKMAS Semester Satu dalam Mempelajari Bahasa Arab Secara atas

Talian

Karia bin Haji Rahmat, Noor Azlina binti Noor Din, Nurul Sabariah binti Saini, Dahlan bin

Daut, Muhd Syafiq Afiq bin Saini ……………………………………………….…...... 27 - 45

Faktor, Kesan dan Strategi Menangani Masalah Kurang Tumpuan Pelajar IKMAS

Ketika Menjalani Proses Pengajaran dan Pembelajaran di dalam Bilik Kuliah

Mohd Chathazman bin Abdullah, Siti Rohayu binti Md Saad, Nazneen Alia binti Kambli,

Mohd Taqiuddin bin Arosdiee ………………………………………………...…………….... 46 - 60

Persepsi Pelajar IKMAS Terhadap Keberkesanan Proses Pembelajaran dan

Pengajaran (PdP) Secara dalam Talian

Dr. Roziah binti Chek, Syarifah Nabilah binti Wan Hamdan, Mohd Zaki bin Jaafar, Abdul

Rahim bin Othman ……………………………………………………………..……… 61 - 74

Perspektif Pelajar Terhadap Pembelajaran atas Talian

Zulaikha binti Obey, Farah Wahidah binti Pilep,

Mohd Kamal Khairi bin Che Awang ………………………………………………….. 75 - 88

Tahap Penguasaan Bacaan Al-Quran Pelajar IKMAS

Kartini binti Ahmad, Nur Hafizah binti Abdul Latif, Mohd Safwan bin Ismail …...…... 89 - 99

Cabaran Pengajaran dan Pembelajaran Secara dalam Talian Semasa Tempoh Covid-

19: Kajian Kes Melibatkan Pelajar IKMAS

Muhamad Fadhli bin Ahmat, Armi binti Halit, Fara Asyika binti Sabeli, Muhammad  Razmil
Rizal bin Aminan ........................................................................................................ 100 - 116

Prosiding Webinar Pendidikan Tinggi Islam Sarawak 2020

7

MOTIVASI PELAJAR IKMAS DALAM PEMBELAJARAN DAN
PENGAJARAN SECARA ATAS TALIAN DAN BERSEMUKA

Oleh:
Abang Zainal Abidin bin Abang Arifin, Ainul Nadzifah binti Mohd Ali,

Siti Syarah binti Mohd Tawil & Shuhaib bin Supani

ABSTRAK

Kajian ini dijalankan untuk mengkaji motivasi pelajar terhadap pembelajaran dan pengajaran
(PdP)  berasaskan dalam talian dan bersemuka. Sampel kajian terdiri daripada 102 orang pelajar
Institut Kemahiran Islam Malaysia Sarawak (IKMAS). Penyelidik menggunakan pendekatan
kuantitatif dengan     reka bentuk tinjauan. Item-item soal selidik yang menggunakan skala Likert
telah dibina bagi setiap pemboleh ubah dan data dianalisis secara deskriptif iaitu mencari nilai
kekerapan, peratusan, dan min. Hasil kajian menunjukkan motivasi pelajar terhadap
pembelajaran dan pengajaran dalam talian adalah pada tahap rendah iaitu skor min 2.18.
Dapatan daripada pembelajaran dan pengajaran secara bersemuka pula menunjukkan bahawa
pelajar bermotivasi mengikuti pembelajaran dan pengajaran secara bersemuka dengan nilai
skor min 3.51. Ini bermakna pembelajaran dan pengajaran dalam talian kurang berkesan
berbanding bersemuka. Oleh itu, kaedah pembelajaran dan pengajaran dalam talian perlu          diberi
perhatian agar pelajar dan pensyarah dapat merasai keseronokan sesi PdP dalam talian.

Kata Kunci: Dalam Talian, Bersemuka, Motivasi, Pembelajaran dan Pengajaran.

PENGENALAN

Pendidikan merupakan elemen penting yang berperanan dalam menentukan kualiti dan

keupayaan seseorang pelajar menyesuaikan diri ketika berhadapan dengan perubahan arus

globalisasi. Pelajar yang memiliki kualiti keupayaan penggunaan maklumat dan teknologi,

cekap dalam menyelesaikan masalah dan kreatif dalam berkomunikasi tentang idea baru akan

lebih maju dan cemerlang. Dalam menuju ke arah pendidikan bertaraf dunia, pelaksanaan

pembelajaran dan pengajaran di Malaysia adalah berdasarkan Pembelajaran Abad Ke-21

(PAK21) yang dilihat mampu memenuhi keperluan pendidikan pada masa kini, di samping

membawa perubahan baru dalam dunia pendidikan. PAK21 adalah proses pembelajaran yang

berpusatkan kepada pelajar. Terdapat beberapa elemen yang diterapkan iaitu komunikasi,

kolaboratif, pemikiran kritis, kreativiti serta aplikasi nilai murni dan etika (Norazlin, 2019).

Kemahiran abad ke-21 merupakan kemahiran pembelajaran yang penting dan sangat

diperlukan oleh pelajar untuk berdaya saing pada abad ini. Kemahiran abad ke-21 dapat

dikaitkan dengan pelbagai elemen yang diperlukan pada zaman globalisasi ini seperti

kemahiran berkomunikasi, kemahiran sains dan teknologi, kemahiran berfikir, kemahiran

Prosiding Webinar Pendidikan Tinggi Islam Sarawak 2020

8

interpersonal, kemahiran intrapersonal, kemahiran 3M (membaca, mengira dan menulis), dan

sebagainya (Ainun, 2017). Konsep PAK21 yang menjadi elemen penting Pelan Pembangunan

Pendidikan Malaysia (PPPM) telah diperluaskan ke semua institusi pendidikan termasuk

sekolah di luar bandar supaya pengajaran dan pemudahcaraan (PdPc) abad ke-21 dapat

dipertingkatkan dan tercapai (Berita Harian, 2017).

Kepelbagaian kaedah pembelajaran dan pengajaran agar selari dengan PAK21

seseorang pensyarah adalah penting demi kemenjadian pelajar. Penekanan dalam menguasai

kemahiran abad ke-21 dalam PdPc haruslah bermula dengan menerapkan konstruk kemahiran

abad ke-21 dalam proses PdPc. Justeru, setiap pensyarah haruslah sentiasa bersikap proaktif,

menilai diri, bersedia, berkeyakinan dan mengambil inisiatif untuk berusaha meningkatkan

kemahiran dan menghasilkan teknik pengajaran berkesan yang mampu menarik minat pelajar

(Mashira, 2019).

Pandemik COVID-19 telah banyak mengubah lanskap kehidupan manusia pada hari ini

bukan sahaja di Malaysia malah seluruh dunia turut terkesan. Perintah Kawalan Pergerakan

(PKP) telah dilaksanakan di Malaysia sekaligus memberikan impak kepada seluruh rakyat

Malaysia. Bukan sahaja ekonomi negara merasakan kesan negatif malah pergerakan,

sosialisasi, pekerjaan dan pendidikan turut terkena tempiasnya. Prof. Dr. Fatin Aliah Phang

(2020) berpendapat sekolah dan Institusi Pengajian Tinggi (IPT) terpaksa mengubah kaedah

pelaksanaan pendidikan kepada pembelajaran dalam talian. Beliau juga menegaskan salah satu

kemahiran utama dalam kemahiran abad ke-21 yang perlu dikuasai oleh setiap individu adalah

kemahiran pembelajaran sepanjang hayat. Dengan kemahiran ini, seseorang mampu mencari

maklumat atau bahan untuk dipelajari, kemahiran pembelajaran kendiri, dan bermotivasi serta

membuat refleksi terhadap pembelajaran (Fatin, 2020).

PERNYATAAN MASALAH

Pertubuhan Kesihatan Dunia (WHO) telah mengisytiharkan COVID-19 sebagai pandemik

yang membawa kepada penularan dan keadaan wabak ini dikategorikan sebagai virus yang

membahayakan dan sangat membimbangkan. Krisis wabak ini semakin menular ke seluruh

negara sehingga negara Malaysia juga terlibat dengan penularan virus tersebut (Berita Harian,

12 Mac 2020). Sehubungan itu, Perdana Menteri, Tan Sri Muhyiddin Yassin mengumumkan

bahawa kerajaan memutuskan untuk melaksanakan PKP mulai Rabu, 18 Mac sehingga 31 Mac

2020 di seluruh negara. PKP ini membabitkan iaitu yang pertamanya larangan menyeluruh

Prosiding Webinar Pendidikan Tinggi Islam Sarawak 2020

9

pergerakan dan perhimpunan ramai di seluruh negara termasuk aktiviti keagamaan, sukan,

sosial dan budaya. (Astro Awani, 16 Mac 2020).

Berlakunya penularan virus COVID-19, pergerakan manusia menjadi semakin terhad,

tidak boleh bersentuhan dan berdekatan kerana boleh menyebabkan jangkitan (Hafiza Abas,

2020). PKP menyaksikan operasi pelbagai sektor terjejas dan diarah tutup, termasuk sekolah

serta IPT. Berikutan itu, proses pembelajaran dan pengajaran (PdP) di sekolah dikendalikan

secara maya melalui sistem e-pembelajaran. Kementerian Pelajaran Malaysia (KPM) telah

mengeluarkan kenyataan media bertarikh 27 Mac 2020 berhubung pelaksanaan PdP berikutan

tempoh PKP bagi memastikan pelajar tidak ketinggalan dan dapat mengikuti pembelajaran

secara berterusan dalam keadaan selamat (Surat Siaran KPM Bil.3 Tahun 2020).

Institusi pendidikan mula melaksanakan pembelajaran dan latihan secara dalam talian,

pengajaran dan pentadbiran juga kebanyakannya dilakukan dari rumah, pengubahsuaian modul

pembelajaran mengikut kesesuaian perubahan penyampaian dan banyak lagi. Langkah

penyelesaian dalam pendidikan yang telah dilaksanakan di kebanyakan negara dalam usaha

menangani cabaran pandemik COVID-19 adalah mengubah fokus pembelajaran daripada

kaedah pembelajaran secara tradisional iaitu kaedah bersemuka di dalam kelas kepada

pendidikan secara dalam talian (Rahayu Ahamad et.al, 2020). Penularan COVID-19 yang

melanda seluruh dunia menunjukkan peningkatan mendadak penggunaan pembelajaran dalam

talian bagi menggantikan pembelajaran secara bersemuka (Berita Harian, 19 April 2020).

Oleh yang demikian, cabaran yang dihadapi oleh pelajar semasa pembelajaran secara

dalam talian menunjukkan pelajar menghadapi situasi yang kurang kondusif dan bersikap

sambil lewa menyebabkan pelajar kurang bermotivasi dalam aktiviti pembelajaran (JPK

Malaysia, 25 Jun 2020). Sehubungan itu, motivasi merupakan salah satu isu dalam menentukan

suatu mekanisme yang menjana kelangsungan proses pembelajaran yang berkesan. Motivasi

penting untuk membangkitkan dorongan pelajar ke arah mencapai matlamat dalam

pembelajaran (Hanis Najwa et al., 2017). Dalam sesi PdP secara dalam talian ataupun

bersemuka amat memerlukan motivasi. Tanpa motivasi belajar yang tinggi, pelajar akan

berhadapan dengan pelbagai masalah pembelajaran seperti tidak mempunyai semangat yang

tinggi untuk berjaya, mudah putus asa dengan cabaran pembelajaran serta belajar sekadar untuk

meraih segulung ijazah tanpa memikirkan kecemerlangan.

Motivasi ditakrifkan sebagai dorongan untuk mewujudkan tindakan serta mengekalkan

niat bagi mencapai matlamat yang diingini (Ames & Ames, 1989). Motivasi berasal daripada

perkataan Latin movere iaitu to move. Kamus Dewan mendefinisikan motivasi sebagai

keinginan yang keras atau semangat yang kuat pada diri seseorang yang mendorong untuk

Prosiding Webinar Pendidikan Tinggi Islam Sarawak 2020

10

berusaha melakukan sesuatu tujuan bagi mencapai kejayaan (Kamus Dewan, 1991). Motivasi

didefinisikan juga sebagai keadaan dalaman yang menggerakkan dan memberi arah kepada

pemikiran, perasaan dan tingkahlaku. Ia merupakan keadaan yang menggerakkan dan

mengawal tingkah laku ke arah pencapaian sesuatu matlamat (Ma’rof Redzuan & Haslinda,

2002). Motivasi boleh difahami sebagai suatu usaha gerakan tindakan atau tingkahlaku

seseorang yang berorientasi kepada sesuatu matlamat yang disasarkan. Bernard (1965) &

Kamaruddin (1993) dalam Zaliza & Zatul (2014) menyatakan motivasi ialah penggerak yang

melibatkan proses membangkit, mengekal dan mengawal minat. Zaliza & Zatul (2014)

berpendapat motivasi sangat penting dalam proses PdP kerana ia dapat menentukan hala tuju

dan keberkesanannya. Pelajar yang bermotivasi tinggi biasanya mempunyai dorongan yang

kuat dan mantap untuk meneruskan minat dengan apa yang disampaikan hasil dari rangsangan-

rangsangan yang kuat.

Bertitik tolak daripada masalah pembelajaran ketika pandemik COVID-19, maka

penyelidik merasakan keperluan mengkaji motivasi pelajar Institut Kemahiran Islam Malaysia

Sarawak (IKMAS) dalam PdP secara dalam talian dan bersemuka. Pelajar IKMAS telah

menjalankan PdP secara dalam talian bermula pada 18 Ogos 2020 dan telah kembali ke IKMAS

pada 14 September 2020 sehingga kini. Ini bermakna pelajar telah mengalami dua situasi yang

berbeza dan kajian ini bertujuan untuk melihat perbezaan motivasi pelajar terhadap PdP secara

dalam talian atau bersemuka.

Objektif Kajian

Kajian ini secara umumnya bertujuan untuk mengkaji motivasi pelajar terhadap PdP dalam

talian dan bersemuka. Secara khususnya, objektif kajian ini adalah untuk:

i. Mengkaji motivasi pelajar terhadap PdP dalam talian.

ii. Mengkaji motivasi pelajar terhadap PdP secara bersemuka.

iii. Mengenal pasti perbezaan motivasi pelajar berasaskan talian dan bersemuka

berdasarkan jantina.

SOROTAN LITERATUR

Pelbagai kajian berkaitan motivasi dan pembelajaran telah dijalankan. Antaranya adalah

hubungan antara motivasi dengan gaya pembelajaran seperti kajian Norlia et al. (2006)

mengkaji Hubungan Antara Motivasi, Gaya Pembelajaran Dengan Pencapaian Matematik

Prosiding Webinar Pendidikan Tinggi Islam Sarawak 2020

11

Tambahan Pelajar Tingkatan Empat. Kajian ini bertujuan untuk menentukan hubungan antara

motivasi, gaya pembelajaran dengan pencapaian Matematik Tambahan pelajar tingkatan

empat. Sampel kajian terdiri daripada 350 orang pelajar tingkatan empat daripada empat buah

sekolah menengah di Kuala Terengganu. Kajian ini menggunakan Inventori Pembelajaran di

Sekolah oleh Selmes (1987). Inventori ini mengemukakan empat (4) gaya pembelajaran iaitu

gaya mendalam, gaya permukaan, gaya terancang dan gaya gigih usaha. Gaya pembelajaran

kelima iaitu gaya dorongan telah diubah suai untuk mengukur dorongan motivasi dalaman dan

luaran. Hasil kajian mendapati para pelajar mempunyai dorongan motivasi dalaman yang tinggi

berbanding motivasi luaran serta terdapat hubungan yang signifikan antara gaya pembelajaran

mendalam dengan motivasi dalaman.

Manakala dapatan kajian Uk Raai et al. (2014) tentang gaya pembelajaran dan motivasi

terhadap pencapaian pelajar menunjukkan motivasi ekstrinsik pelajar adalah didorong oleh

faktor keluarga dan dimensi visual dan verbal merupakan gaya pembelajaran yang paling

dominan. Ini menunjukkan PdP secara visual memainkan lebih banyak peranan dalam

memotivasikan pelajar.

Zaliza dan Zaitul (2014) memfokuskan kajian tentang Sikap dan Motivasi Pelajar

Terhadap Pembelajaran Bahasa Melayu. Kajian ini adalah bertujuan untuk mengenal pasti

sikap dan motivasi pelajar asing yang mempelajari Bahasa Melayu sebagai bahasa ketiga di

Universiti Teknologi Malaysia (UTM). Hasil kajian mendapati pelajar asing mempunyai sikap

yang positif dan motivasi yang tinggi ketika mempelajari Bahasa Melayu. Dapatan ini juga

disokong oleh kajian yang dilakukan oleh Khairul dan Muna (2016) iaitu murid-murid Bajau

sekolah rendah pedalaman juga mempunyai sikap yang positif dan motivasi yang tinggi dalam

mempelajari Bahasa Melayu sebagai bahasa kedua.

Terdapat juga kajian yang memfokuskan kepada motivasi dan penggunaan teknologi

maklumat dalam pembelajaran. Dapatan kajian Chan dan Gurnam (2004) menunjukkan sikap

pelajar terhadap teknologi maklumat adalah positif. Hal ini kerana pelajar menggemari

penggunaan teknologi maklumat oleh pensyarah dalam pengajaran. Majoriti responden

bersetuju teknologi maklumat dapat meningkatkan motivasi untuk belajar serta memudahkan

proses pembelajaran dan pengajaran. Boon Shiong dan Santana (2016) berpendapat

pembelajaran dalam talian merupakan peluang pembelajaran yang fleksibel dari segi akses

pembelajaran dan kepelbagaian mod mencapai pelajaran. Hal ini dinyatakan dalam kajian

Sistem Pembelajaran Dalam Talian Untuk Pelajar Dalam Perkhidmatan. Tujuan kajian ini

adalah untuk mendapatkan persepsi pengguna terhadap Sistem Pembelajaran dalam talian.

Seramai 208 orang responden terlibat dalam kajian ini yang terdiri daripada 11 orang pensyarah

Prosiding Webinar Pendidikan Tinggi Islam Sarawak 2020

12

dan 197 orang pelajar. Dapatan data mendapati pelajar amat berpuas hati terhadap strategi

motivasi pensyarah.

Menurut Siti Hajar et al. (2011), kajian yang bertajuk Keberkesanan Proses

Pembelajaran Menggunakan Teknologi Sidang Video adalah bertujuan untuk mengetahui sama

ada proses pembelajaran berlaku atau sebaliknya sewaktu pelajar menghadiri sesi sidang video.

Kajian ini adalah berasaskan model Proses Pembelajaran Gagne (1985) yang terdiri daripada

sembilan fasa, iaitu motivasi, perhatian, jangkaan, perolehan ingatan kembali, pemilihan

persepsi, merekod dan penyimpanan jangka panjang, gerak balas/ prestasi, maklum balas dan

peneguhan serta generalisasi/ pemindahan pembelajaran. Dapatan kajian menunjukkan bahawa

proses pembelajaran dalam talian dan fasa motivasi merupakan fasa yang paling penting

terhadap penggunaan teknologi sidang video dalam proses pembelajaran.

Kontradiksinya, Ishak Baba (2009) berpendapat motivasi dan persekitaran mempunyai

hubungan yang memberi kesan terhadap PdP. Ini dibuktikan melalui kajiannya dalam

keberkesanan PdP terhadap prestasi akademik pelajar Universiti Tun Hussein Onn Malaysia

(UTHM). Oleh hal yang demikian, melalui pembelajaran bersemuka berlakunya hubungan

secara langsung dalam sesi PdP di antara pelajar dan pensyarah, pertukaran idea dan buah

fikiran. Malah, pelajar dapat mempraktikkan aktiviti dan mendapat pengalaman ketika

menjalankan eksperimen berkaitan subjek serta kemajuan pelajar dapat dinilai dengan cara

yang diyakini ketika pembelajaran bersemuka (Norasyikin & Isa, 2016).

METODOLOGI KAJIAN

Mohd Majid Konting (1990) menyatakan metodologi kajian merupakan satu elemen penting

dalam melaksanakan sesuatu kajian. Bahagian ini akan membincangkan tentang prosedur

kajian, reka bentuk, instrumen, kajian rintis, lokasi, populasi dan sampel kajian. Tatacara

pengumpulan data dan penganalisisan data turut dijelaskan bagi menjawab persoalan kajian

yang telah ditetapkan oleh penyelidik.

Prosedur dan Reka Bentuk Kajian

Kajian ini dijalankan mengikut garis panduan etika penyelidikan umum. Kajian ini telah

mendapat kebenaran daripada institusi yang terlibat. Data yang diperolehi adalah tertakluk

kepada kerahsiaan, integriti dan kebertanggungjawaban pengkaji.

Prosiding Webinar Pendidikan Tinggi Islam Sarawak 2020

13

Secara umumnya kajian yang dijalankan ini adalah kajian kuantitatif berbentuk

deskriptif. Kajian ini menggunakan pendekatan kajian berbentuk tinjauan. Creswell (2008)

berpendapat reka bentuk kajian tinjauan merupakan langkah-langkah dalam kajian kuantitatif.

Penyelidik melakukan tinjauan ke atas sampel dan populasi. Dalam kajian ini penyelidik ingin

mendapatkan maklumat tentang motivasi pelajar terhadap PdP dalam talian dan bersemuka.

Motivasi pelajar merujuk kepada keseronokan sewaktu PdP, kaedah pengajaran pensyarah,

kesediaan pembelajaran serta aktiviti sewaktu PdP.

Lokasi, Populasi dan Sampel Kajian

Lokasi kajian ini ialah di Institut Kemahiran Islam Malaysia Sarawak (IKMAS), Jabatan

Kemajuan Islam Malaysia (JAKIM), Telaga Air Kuching, Sarawak. IKMAS merupakan

sebuah institusi pendidikan yang menawarkan bidang pengajian Islam dan kemahiran

vokasional kepada para pelajar lepasan Sijil Pelajaran Malaysia (SPM).

Dalam konteks kajian ini, pemilihan sampel kajian diambil daripada populasi kajian

yang terdiri daripada pelajar Diploma Dakwah Islamiyyah (DDI) dan Diploma Tahfiz al-Quran

dan al-Qiraat (DTQ). Pemilihan sampel kajian ini dipilih berdasarkan kaedah persampelan

bukan kebarangkalian. Ini berdasarkan kepada pendapat Rozmi Ismail (2017) bahawa

persampelan secara rawak mudah merupakan tatacara memilih sampel dengan cara yang paling

memberikan kemudahan kepada penyelidik. Kelebihan menggunakan persampelan mudah

adalah kos yang digunakan sangat rendah dan tidak memerlukan senarai elemen populasi yang

digunakan. Bilangan sampel bersesuaian dengan kajian kuantitatif yang memerlukan bilangan

sampel yang besar untuk mewakili populasi kajian. Seramai 102 orang responden telah dipilih

dalam kajian ini.

Kesahan dan Kebolehpercayaan

Kajian rintis dan kajian sebenar telah dijalankan dalam kajian ini. Tujuannya adalah untuk

melihat kestabilan nilai Alpha Cronbach yang diperoleh melalui kajian rintis dan kajian

sebenar. Sebelum kajian sebenar dijalankan, penyelidik telah menguji soal selidik dengan

menjalankan kajian rintis. Seramai 15 orang responden yang terlibat dalam kajian rintis ini

mempunyai ciri yang sama dengan peserta kajian sebenar bagi memastikan ketepatan soal

selidik dari sudut kefahaman responden dan ketepatan merangkumi aspek isi kandungan,

tatabahasa dan kebolehpercayaan item (Mohd Faizal & Leow Tze Wei, 2017).

Prosiding Webinar Pendidikan Tinggi Islam Sarawak 2020

14

Nilai Alpha Cronbach yang dihasilkan daripada kedua-dua kajian, diinterpretasi

berdasarkan jadual nilai kebolehpercayaan. Nilai Alpha Cronbach instrumen kajian bagi kajian

rintis menunjukkan 0.836 pembelajaran dalam talian dan 0.871 pembelajaran secara

bersemuka. Nilai ini berada dalam kategori yang baik mengikut Lim Chong Hin (2007).

Manakala nilai Alpha Cronbach pembelajaran dalam talian dan bersemuka bagi kajian

sebenar masing-masing menunjukkan 0.931 dan 0.954 yang berada pada tahap amat baik.

Kaedah Pungutan dan Analisis Data

Kajian ini menggunakan soal selidik sebagai alat pengumpulan data. Penyelidik mengedarkan

borang soal selidik ini sendiri kepada responden dan menjelaskan tujuan serta kepentingan

kajian yang dilaksanakan. Justeru, pengedaran borang soal selidik dalam kajian ini adalah

bertujuan untuk mendapatkan maklum balas terhadap persoalan-persoalan kajian serta

maklumat yang diperlukan daripada responden.

Data dipungut menggunakan instrumen soal selidik yang telah diubah suai berdasarkan

kajian-kajian lepas. Soal selidik yang telah diubah suai ini seterusnya telah mendapat

pengesahan pakar sebelum digunakan dalam kajian. Terdapat dua bahagian digunakan dalam

soal selidik ini. Bahagian A: Demografi Responden manakala Bahagian B: Motivasi PdP

Dalam Talian dan Bersemuka dengan jumlah keseluruhan 20 item. Item-item soal selidik ini

berbentuk tertutup dan dijawab dengan menanda unit pada skala Likert dengan interval 4 yang

telah ditetapkan iaitu (1) sangat tidak setuju, (2) tidak setuju, (3) setuju, dan (4) sangat setuju.

Soal selidik ini dianalisis secara deskriptif iaitu mencari nilai kekerapan, peratusan, dan

min menggunakan Statistic Package for Social Science (SPSS) versi 23.0. Skala skor min yang

diperolehi akan diinterpretasikan berdasarkan skala Likert empat mata yang diadaptasi

daripada Riduwan (2012) iaitu 1.00 – 1.50 (kurang kaitan), 1.51 – 2.50 (Rendah), 2.51 – 3.50

(Sederhana), dan 3.51 – 4.00 (Tinggi). Analisis yang digunakan dalam kajian ini melibatkan

analisis deskriptif yang bertujuan untuk menggambarkan sesuatu perkara.

Prosiding Webinar Pendidikan Tinggi Islam Sarawak 2020

15

DAPATAN KAJIAN

Demografi Responden

Demografi responden dalam kajian ini merujuk kepada latar belakang responden iaitu jantina,

tahun pengajian, tempat tinggal, dan bidang pengajian. Seramai 102 orang pelajar yang terlibat

sebagai responden kajian. Demografi responden seperti yang ditunjukkan dalam jadual 1.

Jadual 1: Demografi Responden (N = 102)

Latar Belakang Responden Kekerapan Peratusan

Jantina
Lelaki 51 50

Perempuan 51 50

Tahun Pengajian

Tahun 1 32 31.4

Tahun 2 35 34.3

Tahun 3 35 34.3

Tempat Tinggal
Bandar 48 47.1

Luar bandar 54 52.9

Bidang Pengajian
Diploma Dakwah Islamiyyah 78 76.5

Diploma Tahfiz al-Quran dan al-Qiraat 24 23.5

Berdasarkan jadual 1 seramai 102 orang responden yang terdiri dalam kalangan pelajar

IKMAS. Dari segi jantina, seramai 51 orang responden merupakan pelajar lelaki (50%)

manakala bagi responden perempuan adalah seramai 51 orang (50%). Hal yang demikian,

menunjukkan jumlah responden lelaki dan perempuan adalah sama. Bagi tahun pengajian,

seramai 32 orang pelajar (31.4%) merupakan pelajar Tahun Satu, 35 orang responden (34.3%)

daripada Tahun Dua dan pelajar Tahun Tiga juga mewakili 35 orang (34.3%). Dari segi lokasi

tempat tinggal, seramai 48 orang (47.1%) tinggal di kawasan bandar manakala seramai 54

orang responden tinggal di kawasan luar bandar. Ini menunjukkan kebanyakan pelajar terdiri

daripada golongan yang tinggal di kawasan luar bandar berbanding kawasan bandar. Manakala

dari segi bidang pengajian pula, seramai 78 orang responden (76.5%) merupakan pelajar dari

DDI dan seramai 24 orang responden (23.5%) adalah daripada DTQ.

Prosiding Webinar Pendidikan Tinggi Islam Sarawak 2020

16

Pembelajaran Dalam Talian

Berdasarkan dapatan deskriptif yang melibatkan peratusan dan min adalah bagi mengkaji

motivasi pelajar terhadap PdP dalam talian. Jadual 2 menunjukkan hasil analisis deskriptif

taburan peratusan, peratusan min dan tahap yang dicapai oleh skor min setiap item tentang

pembelajaran dalam talian. Dari segi min yang diperolehi, kesemua item motivasi

pembelajaran dalam talian berada pada tahap rendah iaitu skor min kurang daripada 2.51

(Landell, 1997; Riduwan, 2012). Hal ini menyatakan bahawa para pelajar kurang bermotivasi

ketika belajar secara dalam talian.

Jadual 2: Pembelajaran Dalam Talian (N = 102)

Bil. Item Sangat
Tidak Setuju

Tidak
Setuju Setuju Sangat

Setuju Min Skor Min

B01
PdP atas talian menjadikan
bahan pengajaran senang
difahami

15.7%
(16)

64.7%
(66)

15.7%
(16)

3.9%
(4) 2.07 Rendah

B02 Pengajaran guru dalam
talian mudah                  difahami

15.7%
(16)

59.8%
(61)

20.6%
(21)

3.9%
(4)

2.12 Rendah

B03 Aktiviti PdP dalam talian
menyeronokkan

17.6%
(18)

42.2%
(43)

33.3%
(34)

6.9%
(7) 2.12 Rendah

B04

Meningkatkan motivasi
pelajar dalam
pembelajaran dan
pengajaran (PdP) dalam
talian

18.6%
(19)

49%
(50)

27.5%
(28)

4.9%
(5) 2.18 Rendah

B05
Mendapat kepuasan
apabila selesai belajar
dalam talian

15.7%
(16)

51%
(52)

27.5%
(28)

5.9%
(6)

2.23 Rendah

B06
Pengajaran guru
meransang keinginan
belajar dalam talian

13.7%
(14)

50%
(51)

31.4%
(32)

4.9%
(5)

2.27 Rendah

B07 Pelajar berasa seronok
ketika PdP dalam talian

15.7%
(16)

47.1%
(48)

30.4%
(31)

6.9%
(7)

2.28 Rendah

B08

Lebih berkeyakinan
untuk mengambil
bahagian dalam sesi PdP
dalam talian

14.7%
(15)

52.9%
(54)

21.6%
(22)

10.8%
(11) 2.28 Rendah

B09 Sesi PdP dalam talian
lebih menarik

16.7%
(17)

54.6%
(56)

22.5%
(23)

5.9%
(6) 2.29 Rendah

B10
Saya bersungguh-
sungguh untuk mengikuti
PdP.

14.7%
(15)

23.5%
(24)

41.2%
(42)

20.6%
(21)

2.67 Sederhana

Dalam kajian ini, item yang memperolehi nilai skor min pada tahap yang paling rendah

adalah 2.07 iaitu 80.4% menyatakan sangat tidak setuju dan tidak setuju dalam menjadikan

Prosiding Webinar Pendidikan Tinggi Islam Sarawak 2020

17

bahan pengajaran mudah difahami sewaktu PdP dalam talian. Hanya 19.6% responden yang

menyatakan setuju dan sangat setuju dengan kenyataan ini. Ini menunjukkan bahawa pelajar

menghadapi kekangan untuk memahami kandungan pelajaran dengan lebih baik sewaktu

berlangsungnya kelas dalam talian. Pelajar yang mengikuti kelas dalam talian seringkali

menghadapi masalah fokus, motivasi dan komunikasi terutamanya melibatkan pemahaman

subjek yang diajar yang memerlukan interaksi yang baik di antara pensyarah dan pelajar.

Berdasarkan jantina, 50% pelajar lelaki lebih dominan berpendapat bahawa mereka kurang

memahami pelajaran berbanding pelajar perempuan sebanyak 18.6%.

Bagi item aktiviti PdP dalam talian menyeronokkan, nilai skor min yang diperolehi

adalah rendah iaitu 2.12. Dapatan hasil data menunjukkan 59.8% responden berpendapat untuk

sangat tidak setuju dan tidak setuju manakala 40.2% setuju. Pelajar mendapati bahawa aktiviti

PdP dalam talian tidak dapat dijalankan dengan sepenuhnya berbanding secara bersemuka. Hal

ini kerana aktiviti PdP yang dijalankan dalam talian agak terbatas untuk dijalankan. Hasil

analisis turut menunjukkan bahawa 45.1% pelajar lelaki tidak berasa seronok berbanding

pelajar perempuan 18.6% menjalankan PdP dalam talian.

Seterusnya bagi item pengajaran guru dalam talian mudah difahami menunjukkan nilai

skor min yang rendah iaitu 2.12. Hasil analisis data menunjukkan 75.5% responden

menyatakan sangat tidak setuju dan tidak setuju, manakala hanya 24.5% menyatakan setuju

dan sangat setuju dengan perkara tersebut. Keupayaan pensyarah dalam menyampaikan sesi

pengajaran dilihat kurang berkesan sewaktu PdP dalam talian berbanding pelaksanaan kelas

secara bersemuka sebelum ini. Faktor kemahiran pensyarah dalam pengendalian peralatan

teknologi ICT juga turut memberi kesan sewaktu berlangsungnya sesi PdP. Dari segi jantina

menunjukkan 41.2% pelajar lelaki kurang memahami pengajaran guru dalam talian jika

dibandingkan dengan pelajar perempuan yang menunjukkan peratusan sebanyak 21.6%.

Untuk item meningkatkan motivasi pelajar dalam PdP dalam talian, 67.6% responden

berpendapat untuk sangat tidak setuju dan tidak setuju. Hanya 32.4% responden menyatakan

setuju dan sangat setuju. Nilai skor min juga pada tahap yang rendah iaitu 2.18. Tanpa motivasi,

proses PdP sukar dijalankan dengan berkesan kerana proses pembelajaran memerlukan suatu

usaha dan ketekunan dari pelajar bagi memastikan hasil kualiti pembelajaran tercapai. Hasil

analisis menunjukkan bahawa sebanyak 44.1% pelajar lelaki kurang bermotivasi berbanding

32.4% pelajar perempuan.

Begitu juga dengan dapatan kajian yang menunjukkan bahawa pelajar mendapat

kepuasan apabila selesai belajar secara dalam talian, nilai skor min adalah rendah iaitu 2.23.

Hasil data menunjukkan 66.7% responden berpendapat untuk sangat tidak setuju dan tidak

Prosiding Webinar Pendidikan Tinggi Islam Sarawak 2020

18

setuju. Hanya 33.4% responden menyatakan setuju dan tidak setuju dengan kenyataan ini.

Kepuasan pelajar meliputi tahap pemahaman dan keterlibatan diri pelajar sewaktu sesi

pembelajaran berlangsung. Pelajar dilihat berpuas hati apabila berlakunya sesi komunikasi,

soal jawab, dan memberi respon terhadap subjek yang diajar oleh pensyarah. Hal ini kerana

tahap kepuasan turut menyumbang dalam menentukan kejayaan dan kualiti sesi pembelajaran.

Dari segi jantina menunjukkan 40% pelajar lelaki tidak mendapat kepuasan apabila selesai sesi

pembelajaran dalam talian berbanding 19.6% pelajar perempuan.

Bagi item pengajaran guru meransang keinginan belajar dalam talian memperolehi skor

min pada tahap yang rendah iaitu 2.27. Hasil dapatan menunjukkan bahawa 63.7% yang

menyatakan sangat tidak setuju dan tidak setuju dengan item tersebut. Hanya 36.3% yang

menyatakan setuju dan sangat setuju dengan kenyataan ini. Keadaan ini membuktikan

pengajaran guru kurang meransang keinginan belajar dalam talian kerana akses teknologi

komunikasi yang terhad dan akan menghadapi kesukaran untuk mencapai tahap penguasaan

minimum dalam setiap subjek yang dipelajari. Begitu juga, pelajar perlu bersemuka dengan

pensyarah kerana pensyarah bukan sekadar berkongsi ilmu bahkan pengalaman, gerak-geri,

tingkah laku dan segala ilmu yang mereka ada turut dikongsikan. Analisis juga menunjukkan

bahawa pelajar lelaki lebih dominan dengan 41.2% menyatakan pengajaran guru tidak

merangsang keinginan belajar dalam talian jika dibandingkan dengan pelajar perempuan

21.6%.

Seterusnya bagi item pelajar berasa seronok ketika PdP dalam talian menunjukkan skor

min yang rendah iaitu 2.28. Hasil analisis menunjukkan 62.8% menyatakan sangat tidak setuju

dan tidak setuju, manakala hanya 37.3% setuju dan sangat setuju dengan perkara tersebut. Ini

menunjukkan bahawa kebanyakkan pelajar tidak seronok belajar secara dalam talian

berbanding secara bersemuka. PdP secara dalam talian mengurangkan motivasi disebabkan

suasana persekitaran dan perbincangan yang terhad antara pelajar dan pensyarah. Dari segi

jantina pula menunjukkan 44.1% pelajar lelaki berasa tidak seronok melaksanakan PdP dalam

talian jika dibandingkan dengan pelajar perempuan 36.3%.

Dapatan kajian seterusnya menunjukkan bahawa pelajar lebih berkeyakinan untuk

mengambil bahagian dalam sesi PdP dalam talian berada pada tahap rendah kerana 67.6%

pelajar sangat tidak setuju dan tidak setuju. Hanya 32.4% pelajar menyatakan setuju dan sangat

setuju. Skor min juga adalah pada tahap yang rendah iaitu 2.28. Hal ini menunjukkan bahawa

pelajar kurang yakin untuk mengambil bahagian dalam PdP dalam talian kerana kekurangan

penglibatan pelajar jika dibandingkan dengan bersemuka. Pelajar yang menjalankan PdP dalam

talian tidak mempunyai peluang untuk berinteraksi secara bersemuka dengan pensyarah dan

Prosiding Webinar Pendidikan Tinggi Islam Sarawak 2020

19

pelajar lain. Komunikasi melalui e-mel atau kumpulan perbincangan dalam talian amat sukar

untuk membangunkan hubungan dengan rakan sekelas dalam kursus-kursus yang tersendiri.

Sebaliknya, secara bersemuka membolehkan pelajar bersosial, bertukar pengalaman atau

belajar dengan pelajar lain. Hasil analisis faktor demografi juga menunjukkan bahawa 39.1%

pelajar lelaki tidak berkeyakinan dengan PdP dalam talian dan hanya 27.5% untuk pelajar

prempuan.

Berdasarkan item sesi PdP dalam talian lebih menarik juga pada tahap min yang rendah

iaitu 2.29 disebabkan 71.3% pelajar sangat tidak setuju dan tidak setuju. Manakala bagi pelajar

yang setuju dan sangat setuju hanya 32.4% sahaja. PdP dalam talian menjadi tidak menarik

oleh kerana tenaga pengajar tidak mengetahui kemampuan para pelajarnya apabila PdP

dijalankan secara tidak bersemuka dan hanya berbincang secara sehala. Komunikasi juga tidak

berkesan semasa pembentangan online kerana mungkin capaian internet tidak begitu

memuaskan. Faktor demografi pelajar lelaki menunjukkan 43.1% PdP dalam talian tidak

menarik dan pelajar perempuan menunjukkan sebanyak 24.5%.

Dapatan kajian juga mendapati pelajar bersungguh-sungguh untuk mengikuti PdP

dalam talian pada tahap yang sederhana iaitu skor min 2.67 kerana 61.8% pelajar yang setuju

dan sangat setuju. Hanya 38.2% pelajar sangat tidak setuju dan tidak setuju. Ia pada tahap yang

sederhana disebabkan suasana pembelajaran yang tidak kondusif untuk belajar. Bagi pelajar

yang kurang berkemampuan pasti menghadapi masalah ini apabila melaksanakan tugasan dari

rumah. Masalah ini meliputi suasana persekitaran yang bising, tempat yang sempit serta tiada

meja dan kerusi yang sesuai. Hasil analisis juga menunjukkan bahawa sebanyak 35.3% pelajar

perempuan bersungguh-sungguh mengikuti PdP dan pelajar lelaki hanya 27.5% sahaja.

Pembelajaran Secara Bersemuka

Dapatan deskriptif yang melibatkan peratusan dan min dijalankan bagi mengkaji tahap

motivasi pelajar dalam pelaksanaan belajar secara bersemuka ketika sesi PdP berlaku. Jadual

3 menunjukkan hasil analisis deskriptif taburan peratusan dan min yang dicapai oleh skor min

setiap item. Kesemua item berada pada tahap yang tinggi. Item yang memperolehi skor min

tertinggi adalah min 3.66 iaitu berkaitan dengan kefahaman pelajar adalah lebih baik apabila

sesi PdP dilakukan secara bersemuka di antara pelajar dan pensyarah di dalam kelas. Peratusan

menunjukkan jumlah 96.1% menyatakan setuju dan sangat setuju sekiranya sesi PdP

dilaksanakan secara bersemuka adalah mudah untuk difahami.

Prosiding Webinar Pendidikan Tinggi Islam Sarawak 2020

20

Manakala sebanyak 3.9% responden menyatakan tidak setuju dengan kenyataan ini.

Analisis berdasarkan jantina menunjukkan bahawa pelajar lelaki mewakili 48% bersetuju

dengan kenyataan ini manakala hanya 46% pelajar perempuan bersetuju. Ini menunjukkan

bahawa pelajar berminat untuk mengikuti sesi pembelajaran secara bersemuka kerana ia mudah

difahami.

Jadual 3: Pembelajaran Secara Bersemuka (N = 102)

Bil. Item
Sangat
Tidak
Setuju

Tidak
Setuju Setuju Sangat

Setuju Min Skor Min

C01 Pengajaran secara bersemuka
senang untuk difahami

0%
(0)

3.9%
(4)

26.5%
(27)

69.6%
(71) 3.66 Tinggi

C02 Rasa seronok semasa PdP
bersemuka

0%
(0)

2.9%
(3)

35.3%
(36)

61.8%
(63) 3.59 Tinggi

C03 Menjadikan sesi PdP secara
bersemuka lebih interaktif

0%
(0)

3.9%
(4)

34.3%
(35)

61.8%
(63) 3.58 Tinggi

C04 Bahan pengajaran PdP secara
bersemuka mudah difahami

0%
(0)

3.9%
(4)

35.3%
(36)

60.8%
(62) 3.57 Tinggi

C05 PdP secara bersemuka
meningkatkan kepuasan            belajar

1%
(1)

5.9%
(6)

31.4%
(32)

61.8%
(63)

3.54

Tinggi

C06
Pengajaran pensyarah
meningkatkan keinginan
belajar secara bersemuka

0%
(0)

3.9%
(4)

40.2%
(41)

55.9%
(57)

3.52

Tinggi

C07 Motivasi pelajar meningkat
apabila PdP secara bersemuka

1%
(1)

4.9%
(5)

36.3%
(37)

57.8%
(59) 3.51 Tinggi

C08
Memberi keyakinan untuk
mengambil bahagian dalam
sesi PdP secara bersemuka

2%
(2)

3.9%
(4)

39.2%
(40)

54.9%
(56)

3.47

Sederhana

C09 PdP secara bersemuka lebih
menarik

1%
(1)

7.8%
(8)

37.3%
(38)

53.9%
(55) 3.44 Sederhana

C10
Menepati masa setiap kali sesi
pembelajaran bersama
pensyarah

0%
(0)

7.8%
(8)

58.8%
(60)

33.3%
(34)

3.22

Sederhana

Bagi item pelajar merasa seronok mengikuti sesi PdP secara bersemuka memperolehi skor min

3.59. Peratusan menunjukkan bahawa 97.1% pelajar menyatakan setuju dan sangat setuju

belajar secara bersemuka adalah lebih menyeronokkan. Sebanyak 2.9% responden pula tidak

setuju dengan kenyataan ini. Hal ini menunjukkan bahawa pelajar lebih berminat mengikuti

sesi PdP secara bersemuka berbanding belajar dalam talian. Suasana dan ruang kelas lebih

mendorong seseorang supaya lebih bermotivasi untuk belajar dan aktiviti juga dapat dilakukan

bersama rakan-rakan. Kajian mendapati seramai 49% pelajar lelaki bersetuju dengan suasana

pembelajaran menjadi lebih menarik semasa sesi PdP secara bersemuka manakala 48% dalam

kalangan pelajar perempuan bersetuju dengan kenyataan ini.

Seterusnya bagi item yang menunjukkan min tinggi iaitu 3.57 adalah berkaitan sesi PdP

secara bersemuka adalah lebih interaktif. Hasil dapatan memperolehi 96.1% yang menyatakan

Prosiding Webinar Pendidikan Tinggi Islam Sarawak 2020

21

setuju dan sangat setuju dengan item tersebut. Sebanyak 3.9% responden menyatakan tidak

setuju dengan kenyataan ini. Ini menunjukkan bahawa majoriti pelajar menyedari bahawa PdP

secara bersemuka di dalam kelas adalah lebih bersifat interaktif dan memudahkan pelajar untuk

berkomunikasi dengan pensyarah contohnya dalam sesi soal jawab. Pembelajaran yang

interaktif mampu menambah minat pelajar kepada subjek yang dipelajari. Kajian menunjukkan

seramai 51 orang (50%) pelajar lelaki bersetuju dengan sesi PdP yang dilaksanakan lebih

interaktif manakala seramai 47 orang (46%) pelajar perempuan juga bersetuju dengan item

tersebut.

Bagi item tentang bahan pengajaran secara bersemuka mudah difahami mendapati skor

min iaitu 3.58. Hasil tinjauan menunjukkan bahawa 96.1% pelajar menyatakan setuju dan

sangat bersetuju dengan item tersebut. Manakala seramai 3.9% responden pula tidak setuju

dengan kenyataan ini. Dalam sesi PdP, penyampaian bahan yang berkesan mampu memberi

impak yang positif kepada perkembangan pelajar di dalam kelas dan dapat membantu

meningkatkan kefahaman terhadap subjek yang dipelajari. Bahan pengajaran di dalam kelas

bukan sahaja dapat disampaikan secara teori namun boleh diaplikasi secara praktikal oleh para

pelajar. Data kajian berdasarkan jantina menunjukkan pelajar lelaki 48% bersetuju bahan

pengajaran yang disampaikan lebih senang difahami ketika sesi pembelajaran dan pengajaran

secara bersemuka manakala pelajar perempuan juga sebanyak 48% bersetuju dengan kenyataan

ini.

Merujuk kepada item C05 iaitu PdP secara bersemuka meningkatkan kepuasan belajar.

Hasil analisis menunjukkan jumlah peratusan responden yang setuju dan sangat setuju dengan

kenyataan ini adalah sebanyak 93.4%. Skor min yang diperolehi adalah tinggi iaitu min 3.54.

Dapatan menunjukkan bahawa pelajar merasa lebih berpuas hati dengan proses PdP secara

bersemuka. Menurut Nur Azreen Ismael (2017) kepuasan pelajar boleh ditakrifkan sebagai

suatu maklumbalas ataupun respon pelajar terhadap perkara yang mereka lalui sama ada

gembira atau tidak. Maklumbalas mengenai kepuasan pelajar penting untuk memastikan kualiti

program yang ditawarkan adalah konsisten. Kajian mendapati ramai daripada pelajar lelaki

49% bersetuju dengan suasana pembelajaran secara bersemuka dapat meningkatkan tahap

kepuasan diri, manakala 46% pelajar perempuan juga bersetuju dengan item ini.

Kenyataan bagi item C06 berkaitan dengan pengajaran pensyarah meningkatkan

keinginan belajar secara bersemuka. Hasil data menunjukkan responden yang menyatakan

setuju dan sangat setuju adalah 96.1%. Nilai skor min yang diperolehi adalah tinggi iaitu 3.52.

Data mendapati proses PdP yang dilakukan secara fizikal mampu meningkatkan keinginan dan

tumpuan pelajar di dalam kelas. Pelbagai aktiviti dapat dijalankan menerusi penglibatan semua

Prosiding Webinar Pendidikan Tinggi Islam Sarawak 2020

22

pelajar dalam satu-satu masa yang ditetapkan. Pengajaran secara fizikal juga memudahkan

pelajar untuk melihat secara langsung bahasa badan dan penyampaian dengan jelas daripada

tenaga pengajar. Berdasarkan dapatan kajian seramai 47% pelajar lelaki menyokong bahawa

belajar secara bersemuka mampu meningkatkan rasa kemahuan yang tinggi untuk mengikuti

sesi PdP. Manakala pelajar perempuan seramai 44% yang bersetuju dengan kenyataan ini.

Seterusnya bagi item berkaitan motivasi pelajar meningkat dalam sesi PdP secara

bersemuka menunjukkan min yang tinggi iaitu 3.51. Hasil tinjauan menunjukkan bahawa

94.1% menyatakan setuju dan sangat setuju dengan item tersebut. Ini menunjukkan pelajar

lebih bermotivasi mengikuti sesi PdP secara bersemuka. Motivasi boleh menjadikan proses

PdP menjadi lebih berkesan dan menarik. Motivasi pelajar sangat penting untuk memastikan

proses PdP mencapai matlamat. Apabila pelajar bermotivasi untuk belajar, mereka akan lebih

memahami dan menerima input yang disampaikan dengan mudah. Melalui data kajian yang

diperolehi menunjukkan pelajar lelaki 48% lebih bermotivasi mengikuti sesi PdP secara

bersemuka manakala 48% pelajar perempuan juga bersetuju dengan item tersebut.

Terdapat seramai 94.1% pelajar setuju dan sangat setuju bahawa sesi PdP secara

bersemuka memberi keyakinan dalam mengikuti kelas. Manakala 5.9% pelajar tidak bersetuju

dengan kenyataan ini. Item ini memperolehi skor min tinggi iaitu 3.47. Hasil kajian

menunjukkan belajar secara bersemuka mempengaruhi tahap keyakinan pelajar di dalam kelas

contohnya ketika sesi soal jawab, melontarkan pandangan dan lain-lain aktiviti. Secara tidak

langsung ia memberi kesan kepada penglibatan dan pencapaian pelajar tersebut. Analisis data

berdasarkan jantina menunjukkan bahawa pelajar lelaki mewakili 48% bersetuju bahawa tahap

keyakinan di dalam kelas lebih tinggi berbanding belajar dalam talian manakala 45% pelajar

perempuan juga bersetuju dengan kenyataan tersebut.

Bagi item PdP secara bersemuka lebih menarik menunjukkan bahawa 91.2%

menyatakan setuju dan sangat setuju. Nilai skor min yang diperolehi adalah 3.44. Hal ini

menunjukkan majoriti pelajar bersetuju bahawa PdP di dalam kelas lebih menarik perhatian

pelajar berbanding belajar dalam talian. Proses PdP yang menarik perhatian membantu

memberikan suasana pembelajaran yang positif kepada perkembangan pelajar. Secara

langsung ia juga dapat mewujudkan hubungan yang lebih dekat di antara pelajar dan pensyarah

dari sudut emosi dan psikologi. Dapatan kajian menunjukkan pelajar lelaki seramai 49%

menyokong kenyataan ini manakala pelajar perempuan 45% yang bersetuju bahawa sesi PdP

yang dijalankan secara bersemuka lebih menarik minat pelajar.

Dalam item C10 berkaitan pelajar menepati masa setiap kali sesi pembelajaran bersama

pensyarah secara bersemuka menunjukkan nilai min yang diperolehi adalah 3.22. Peratusan

Prosiding Webinar Pendidikan Tinggi Islam Sarawak 2020

23

menunjukkan bahawa 92.1% pelajar menyatakan setuju dan sangat setuju dengan item tersebut.

Data menunjukkan bahawa pelajar mematuhi peraturan menepati masa datang ke kelas seperti

mana jadual yang telah ditetapkan oleh pihak akademik. Sikap menepati masa adalah penting

dan perlu dipatuhi oleh setiap pelajar. Motivasi pelajar yang tinggi untuk mengikuti sesi

pembelajaran dan pengajaran di dalam kelas mendorong pelajar untuk dapat tepat pada

waktunya. Kajian menunjukkan pelajar lelaki yang bersetuju dengan kenyataan ini adalah

seramai 46% manakala pelajar perempuan juga 46% bersetuju bahawa mereka sentiasa

menepati masa mengikut jadual ketika sesi PdP secara bersemuka dijalankan.

Dapatan kajian yang diperoleh menunjukkan bahawa ketiga-tiga objektif yang

ditetapkan pada awal kajian telah dicapai. Kajian ini bertujuan mengkaji motivasi pelajar

terhadap PdP dalam talian dan bersemuka serta mengenal pasti perbezaan motivasi pelajar

berdasarkan jantina. Hasil analisis deskriptif berdasarkan PdP menunjukkan pelajar perempuan

bermotivasi mengikuti sesi PdP dalam talian. Namun demikian, tiada perbezaan signifikan

antara pelajar lelaki dan perempuan bagi sesi PdP secara bersemuka.

Skor min pembelajaran dalam talian yang paling rendah iaitu 2.07. Ini menunjukkan

pelajar kurang memahami pelajaran semasa sesi PdP dalam talian. Oleh kerana itu, Nunes &

Mc Pherson (2006) menegaskan bahawa pembelajaran dalam talian yang menggunakan

pendekatan konstruktivisme memenuhi keperluan pelajar iaitu yang terdiri daripada maklumat

yang menyeluruh, bahan yang berpotensi dan kemahiran komunikasi serta sosial pelajar.

Manakala skor min yang paling tinggi bagi pembelajaran secara bersemuka ialah 3.66 iaitu

pengajaran secara bersemuka senang untuk difahami. Selain itu, skor min bagi item pengajaran

pensyarah meningkatkan keinginan belajar secara bersemuka (3.52) dan motivasi pelajar

meningkat dalam PdP secara bersemuka (3.51). Dapatan ini menggambarkan tenaga pengajar

berperanan memotivasikan pelajar melalui teknik penyampaian dan strategi yang mampu

menarik minat pelajar untuk terus mengikuti sesi PdP (Zaliza & Zaitul, 2014).

IMPLIKASI KAJIAN

Pelajar umumnya belum terdedah kepada e-pembelajaran namun wabak pandemik COVID-19

yang sedang melanda telah mengakibatkan para pelajar tidak dapat mengikuti pembelajaran

secara tradisional. KPM mendapati PdP dalam talian kurang berkesan berbanding secara

bersemuka. Hal ini kerana terdapat kelemahan dalam pelaksanaan pembelajaran dalam talian;

akses kepada penggunaan teknologi komunikasi terhad sekaligus menjejaskan dan menjadikan

tahap pemahaman dan penguasaan pelajar minimum dalam pelajaran. Menteri Kanan

Prosiding Webinar Pendidikan Tinggi Islam Sarawak 2020

24

(Pendidikan), Dr Radzi Jidin dalam kenyataannya kepada media bersetuju bahawa situasi PdP

dalam talian memberi kesan kepada minat dan motivasi pelajar untuk terus mengikuti sesi PdP

(Berita Harian, 2020).

LIMITASI DAN CADANGAN KAJIAN

Kajian ini terbatas kepada beberapa perkara iaitu responden kajian ini hanya terdiri daripada

pelajar IKMAS yang dipilih secara rawak sebagai sampel kajian. Dapatan kajian ini tidak

digeneralisasikan kepada seluruh institusi pengajian tinggi yang lain. Walau bagaimanapun,

kajian ini boleh dijadikan sebagai rujukan kepada organisasi atau institusi untuk mengenal pasti

dan membuat penambahbaikan PdP secara dalam talian dan bersemuka.

Keperluan PdP dalam talian pada masa kini mula digunakan secara aktif di semua

institusi pendidikan. Oleh itu, setiap pendidik perlu bersiap sedia menambah pengetahuan dan

kemahiran penggunaan ICT dengan pelbagai medium aplikasi agar proses PdP lebih menarik

dan interaktif. Sehubungan itu, pendidik perlu diberi bimbingan melalui latihan, seminar,

bengkel atau kursus yang berkaitan bagi memberi pendedahan secara lebih mendalam sehingga

berupaya menguasai pengetahuan tersebut. Hal ini disokong oleh Nazeri & Ruhizan (2012)

dalam kajiannya bahawa komitmen pensyarah diperlukan untuk melaksanakan sesuatu inovasi

dalam pembelajaran dipengaruhi oleh penglibatan pensyarah secara efektif melalui

penggunaan teknologi dan interaksi yang positif. Selain itu juga, IKMAS perlu bersiap sedia

untuk menghadapi sesi PdP dalam talian pada masa hadapan sekiranya negara masih

menghadapi krisis seperti yang sedang dihadapi iaitu penularan virus COVID-19. Bagi

memastikan kelancaran proses PdP dalam talian pelbagai persediaan yang perlu ditingkatkan

oleh institusi contohnya mewujudkan saluran pendidikan yang interaktif untuk mendapatkan

bahan pembelajaran dengan lebih mudah. Secara tidak langsung, ia dapat meningkatkan tahap

motivasi pelajar untuk belajar dalam talian pada masa hadapan.

RUMUSAN

Secara kesimpulannya, pendidikan merupakan penyumbang terbesar terhadap pembangunan

sesebuah negara. Pelaksanaan pembelajaran dan pengajaran di Malaysia telah melalui proses

globalisasi berdasarkan PAK21 yang membawa perubahan baru. PdP dalam talian adalah suatu

alternatif dalam dunia pendidikan. IPTamnya, dan pensyarah khususnya perlu mempersiapkan

Prosiding Webinar Pendidikan Tinggi Islam Sarawak 2020

25

diri dengan kaedah pengajaran yang berkesan apabila PdP dalam talian dilaksanakan agar para

pelajar dapat mengikuti sesi pembelajaran dengan lebih aktif dan bermotivasi.

RUJUKAN

Ahmad Rizal Madar & Yahya Buntat. (2007). Gaya kognitif FI-FD pelajar melalui perisian animasi grafik. Kertas

kerja persidangan pembelajaran dan pengajaran di peringkat pengajian tinggi 2007.

Ahmad Sunawari Long. (2009). Pengenalan metodologi penyelidikan pengajian Islam. Bangi: Universiti

Kebangsaan Malaysia.

Ainun Rahmah Iberahim, Zamri Mahamod & Wan Muna Ruzanna Wan Mohamad. (2017). Pembelajaran abad

ke-21 dan pengaruhnya terhadap sikap, motivasi dan pencapaian bahasa Melayu pelajar sekolah menengah.

Jurnal Pendidikan Bahasa Melayu 7(2), 77- 88.

Ang Kean Hua. (2016). Mengenai kajian dan kajian kes: satu tinjauan literatur. Selangor: Universiti Putra

Malaysia.

Chan Yuen Fook. & Gurnam Kaur Sidhu. (2013). Peranan teknologi maklumat terhadap peningkatan motivasi

pembelajaran di kalangan pelajar universiti. Journal of Chemical Information and Modelling 53(9), 1689-

1699.

Chua Yan Piaw. (2006). Kaedah dan statistik kajian. Jil. 1 & 2. Kuala Lumpur: Mc Graw Hill.

Fatin Aliah Phang. (2020, April 7). Pembelajaran atas talian untuk pembelajaran sepanjang hayat. UTM Newshub.

Diambil dari https://news.utm.my/

Hanis Najwa Shaharuddin. Ku Fatahiyah Ku Azizan, Wazzainab Ismail, Farah Nur Rashida Rosnan & Norafidah

Gordani. (2017). Tahap motivasi instrinsik dan ekstrinsik terhadap pengajaran dan pembelajaran Bahasa

arab dalam kalangan pelajar tahfiz di Selangor. Prosiding Pendidikan KUIS.

Isabelle Leong. (2020, Mac 16). COVID-19: Perintah Kawalan Pergerakan mulai 18 hingga 31 Mac – PM. Astro

Awani. Diambil dari https:/.0’[‘popi.astroawani.com/berita-malaysia Kementerian Pendidikan Malaysia.

(2020). Surat siaran KPM bil.3 tahun 2020. Diambil dari https://www.moe.gov.my/pekeliling/3361-surat-

siaran-kpm-bilangan-3-tahun-2020- garis-panduan-pelaksanaan

Khairul Nizam Mohamed Zuki & Wan Muna Ruzanna Wan Mohamad. (2016). Sikap dan motivasi murid Bajau

dalam mempelajari Bahasa Melayu sebagai Bahasa kedua. Jurnal Pendidikan Bahasa Melayu (7), 24-33.

Kok Boon Shiong & Santana Rajan a/l Perumale. (2016). Sistem pembelajaran atas talian untuk pelajar dalam

perkhidmatan. Jurnal Penyelidikan Kent. 80-91.

Landell, K. (1997). Management by Menu. London: Wiley and Sons Inc.

Mashira Yahaya, Rusyati Hanafiah, Nor Sazila Zakaria, Rohana Osman & Khairul Anuar Bahrin. (2019). Amalan

pembelajaran abad ke-21 (PAK21) dalam pengajaran dan pemudahcaraan (PdPc) pensyarah-pensyarah

sekolah rendah. Jurnal IPDA 26.

Mohd Faizal Nizam Lee Abdullah & Leow Tze Wei. (2017). Kesahan dan kebolehpercayaan instrument penilaian

kendiri pembelajaran geometri tingkatan satu. Malaysian Journal of Learning and Instruction (14)1, 211-

265.

Mohd Majid Konting. (2000). Kaedah kajian pendidikan. Kuala Lumpur: Dewan Bahasa dan Pustaka.

Noorazura Abdul Rahman. (2017, Oktober 15). Pembelajaran Abad Ke-21 di semua sekolah. BH Online. Diambil

Prosiding Webinar Pendidikan Tinggi Islam Sarawak 2020

26

dari https://www.bharian.com.my/

Norasyikin binti Osman & Mohd Isa bin Hamzah. (2016) Hubungan kesediaan pelajar mengikuti pembelajaran

berasaskan blended learning berdasarkan jantina dan program. Jurnal Kurikulum & Pengajaran Asia

Pasifik 4(2).

Norazlin Mohd Rosdin & Siti Rahaimah Ali. (2019). Amalan dan cabaran pelaksanaan pembelajaran abad ke-21.

Proceedings of the International Conference on Islamic Civilization and Technology Management UNISZA.

Norlia Abd. Aziz, T. Subahan M. Meerah, Lilia Halim, & Kamisah Osman. (2006). Hubungan antara motivasi, gaya

pembelajaran dengan pencapaian matematik tambahan pelajar tingkatan 4. Jurnal Pendidikan 31, 123-141.

Nur Afifah binti Saharudin, Mohd Isa Bin Hamzah & Abd Basidh Bin Abd Rahman. (2017). Tahap interaksi e-

pembelajaran CIDOS bagi kurikulum baharu pendidikan Islam. International Journal of Religion Research

in Education 1(1), 26-34.

Nur Azreen Ismael. (2017). Faktor yang Mempengaruhi Tahap Kepuasan Pelajar Terhadap Program

Penpensyarahsan Aset dan Fasiliti. (Tesis Ijazah Sarjana Penpensyarahsan Aset dan Fasiliti, Universiti

Teknologi Malaysia). http://dms.library.utm.my

Rohaniza Idris, Mohd Iskandar Ibrahim, & Zanariah Abd Mutalib. (2020, Julai 1). PdP dalam talian kurang

berkesan. BH Online. Diambil dari https://www.bharian.com.my/

Rozmi Ismail. (2017). Metodologi kajian teori dan praktis. Bangi: Universiti Kebangsaan Malaysia.

Siti Hajar Halili, Shukri Sulaiman & Mohd Razha Abd. Rashid. (2011). Keberkesanan proses pembelajaran

menggunakan teknologi sidang video. Jurnal Pendidikan Malaysia 36(1), 55-65.

TVET & Vocational Training – Malaysia News. (2020). Cabaran pembelajaran online – cadangan mengatasinya.

Diambil dari http://jpkmalaysia.com/cabaran-pembelajaran- online-cadangan-mengatasinya/

Uk Raai a/p Chen, Alias bin Masek, & Mohd Hasril bin Amiruddin. (2014). Kajian gaya pembelajaran dan

motivasi terhadap pencapaian pelajar diploma kejuruteraan di politeknik. 117-136.

Yahya Othman & Dayang Raini Pakar. (2011). Kesan perisisan cerita interaktif semasa mengajarkan kemahiran

bacaan dan kefahaman dalam kalangan pelajar tahun 4 di Brunei Darussalam. Jurnal Pendidikan bahasa

Melayu 1(1), 27-49.

Zaliza Mohamad Nasir & Zaitul Azma Zainon Hamzah. (2014). Sikap dan motivasi pelajar terhadap pembelajaran

Bahasa Melayu. Procedia-Social and Behavioural Sciences 134, 408-425.

Prosiding Webinar Pendidikan Tinggi Islam Sarawak 2020

27

MOTIVASI PELAJAR IKMAS SEMESTER SATU DALAM
MEMPELAJARI BAHASA ARAB SECARA ATAS TALIAN

Oleh:
Karia bin Haji Rahmat, Noor Azlina binti Noor Din, Nurul Sabariah binti Saini,

Dahlan bin Daut & Muhd Syafiq Afiq bin Saini

ABSTRAK

Tujuan utama kajian ini dijalankan adalah untuk mengkaji motivasi pelajar Diploma Dakwah
Islamiyyah dan Diploma al-Quran dan al-Qiraat Institut Kemahiran Islam Malaysia Sarawak
semester satu dalam pembelajaran Bahasa Arab secara atas talian. Sampel diambil daripada
65 orang responden daripada pelajar Semester Satu. Kajian ini dibahagikan kepada empat
aspek berdasarkan objektif kajian iaitu penggunaan teknologi dalam kaedah  Cybergogy,
motivasi pelajar daalam mempelajari Bahasa Arab secara dalam talian, faktor-faktor   yang
mempengaruhi motivasi pelajar dan keberkesanan pembelajaran secara dalam talian kepada
pelajar. Dapatan kajian menunjukkan bahawa kaedah pengajaran dan pembelajaran Bahasa
Arab secara dalam talian kepada pelajar Semester Satu IKMAS adalah diterima dengan baik
berdasarkan soalan kajian tahap keberkesanan teknologi pembelajaran Bahasa Arab dalam
talian untuk meningkatkan kesungguhan pelajar Semester Satu IKMAS dalam mempelajari
Bahasa Arab. Instrumen yang digunakan dalam kajian ini ialah kaedah tinjauan iaitu
menggunakan borang kaji selidik yang diedarkan melalui Google Form. Kajian ini diharap
dapat membantu para pensyarah dan pelajar dalam meningkatkan kualiti pembelajaran
Bahasa Arab secara dalam talian.

Kata Kunci: Atas Talian, Bahasa Arab, Motivasi.

PENGENALAN

Kajian ini bertajuk Motivasi Pelajar Institut Kemahiran Malaysia Sarawak (IKMAS) Semester

Satu Dalam Mempelajari Bahasa Arab Secara Atas Talian. IKMAS menawarkan dua (2)

program pengajian di peringkat diploma iaitu Diploma Dakwah Islamiyyah (DDI) dan Diploma

Tahfiz al-Quran dan al-Qiraat (DTQ) selama tempoh tiga (3) tahun pengajian. Antara kursus

yang ditawarkan sepanjang tempoh pengajian dalam bidang pengajian Islam ini ialah Bahasa

Arab I dan Bahasa Arab II bagi pelajar DDI. Manakala IKMAS telah menawarkan untuk pelajar

DTQ Bahasa Arab I, Bahasa Arab II,         Bahasa Arab III dan Bahasa Arab IV selari dengan kursus

yang ditawarkan di Darul Quran. Justeru itu, penyelidik memilih pelajar Semester Satu sebagai

sampel kajian daripada keseluruhan populasi pelajar IKMAS memandangkan pelajar Semester

Tiga DDI tiada penawaran kursus tersebut. Sebagaimana sedia maklum, masalah global

penularan wabak COVID-19 yang semakin meningkat, IKMAS turut mengambil inisiatif

menjalankan sesi kuliah secara atas talian.

Prosiding Webinar Pendidikan Tinggi Islam Sarawak 2020

28

Maka, penyelidik ingin mengetahui tahap motivasi para pelajar dalam mempelajari

Bahasa Arab secara atas talian. Bahasa Arab merupakan bahasa yang penting untuk digunakan

terutamanya bagi  pelajar yang memilih bidang pengajian Islam. Hal ini kerana, penyelidik ingin

mengetahui tahap kesediaan serta penguasaan para pelajar dalam mempelajari bahasa asing

secara berguru melalui platform atas talian contohnya seperti penggunaan aplikasi-aplikasi

seperti Google Meet, Zoom, FB Live dan sebagainya. Tambahan pula, penyelidik ingin melihat

faktor dominan yang boleh mempengaruhi motivasi pelajar seterusnya melihat tahap

penggunaan teknologi serta kesannya ke atas pembelajaran Bahasa Arab ke atas pelajar

Semester Satu IKMAS.

PERNYATAAN MASALAH

Pada Januari 2020, Pertubuhan Kesihatan Sedunia (WHO) telah mengisytiharkan situasi

pandemik akibat penularan sejenis virus baharu jenis Korona yang menyebabkan wabak

COVID-19 (NGADI, 2020). Wabak pandemik COVID-19 bermula pada akhir tahun 2019 dan

berlarutan ke suatu tempoh masa. Perintah Kawalan Pergerakan (PKP) oleh kerajaan Malaysia

dikuatkuasakan dan menyebabkan semua sektor ekonomi ditutup serta-merta bagi mengekang

penularan jangkitan virus tersebut. Sektor pendidikan juga turut terkesan dengan penularan

COVID-19 ini dan menyebabkan sesi PdP di semua peringkat pengajian ditangguhkan

sementara waktu. Proses PdP secara bersemuka yang telah diamalkan sejak zaman dahulu lagi

terpaksa dihentikan sementara dalam tempoh Perintah Kawalan Pergerakan (PKP) (NGADI,

2020). IKMAS mengambil inisiatif untuk mengadakan PdP secara atas talian bagi meneruskan

sesi pengajian yang tertangguh. PdP ini melibatkan semua kursus telah bermula semenjak Julai

dengan pendaftaran pelajar baharu Semester Satu DDI dan DTQ.

Kemahiran pembelajaran secara atas talian bukanlah perkara yang asing bagi pelajar

pada zaman ini. Ia merupakan salah satu kemahiran utama dalam kemahiran Abad ke-21 yang

perlu dikuasai oleh setiap individu. Dengan kemahiran ini, seseorang pelajar mampu belajar

secara berdikari dengan bimbingan pensyarah sesuai dengan dunia masa kini dalam

pemerolehan maklumat iaitu dunia di hujung jari. Namun begitu, para pelajar dilihat kurang

bersemangat dan kurang bermotivasi apabila sesi PdP dilakukan secara atas talian. Melalui

pemerhatian, pelajar lebih menggemari kaedah pembelajaran secara bersemuka.

Banyak pandangan yang dikemukakan oleh para pengkaji telah mengaitkan motivasi

dengan pembelajaran Bahasa Arab. Antaranya Hanis Najwa (2017) mengatakan bahawa

motivasi merupakan faktor penting yang mempengaruhi pembelajaran Bahasa Arab. Individu

Prosiding Webinar Pendidikan Tinggi Islam Sarawak 2020

29

yang tinggi tahap motivasi mempunyai sudut pandang yang berbeza berbanding individu yang

rendah tahap motivasinya. Kajian-kajian lepas berkaitan motivasi terhadap pembelajaran

Bahasa Arab adalah bertujuan mengenal pasti minat, kehendak dan kesungguhan pelajar dalam

pembelajaran mereka. Hal ini disokong oleh Lightbown dan Spada (1999) dalam kajiannya

yang membuktikan bahawa elemen motivasi memberikan sumbangan terhadap pencapaian

bahasa kedua dalam kalangan pelajar.

Sehubungan itu, penyelidik melihat faktor motivasi mempunyai perkaitan yang jelas

dengan situasi yang dihadapi ini. Konsep motivasi digambarkan melalui kitaran yang bermula

dari keperluan, kemahuan, keinginan dan kehendak serta kuasa-kuasa lain yang kemudiannya

menimbulkan desakan motif iaitu ketegangan dan kerisauan dalam diri individu itu (Rasidah,

2007). Hasil daripada ketegangan dan kerisauan akan menghasilkan tingkah laku bermotivasi

yang akan menjerumus kepada sesuatu matlamat (Vygotsky 1962, Athinson, 1983). Seterusnya

melalui desakan akan mengarah tingkah laku untuk memenuhi keperluan (Ward et.al, 2010).

Oleh itu, pengkaji melihat bahawa motivasi merupakan faktor penting yang mampu

mempengaruhi peningkatan mahupun penurunan pencapaian pelajar dalam pembelajaran

Bahasa Arab. Pelajar yang mempunyai motivasi yang tinggi membolehkan mereka menguasai

Bahasa Arab dengan berkesan. Bertitik tolak daripada kekangan sesi bersemuka PdP ekoran

daripada penularan pandemik COVID-19, maka penyelidik merasakan keperluan untuk

mengkaji tahap motivasi pelajar semasa sesi pembelajaran Bahasa Arab secara atas talian bagi

memperbaiki kaedah pengajaran yang digunakan oleh pensyarah dan mempelbagaikan teknik

pembelajaran Bahasa Arab.

Objektif Kajian

Objektif umum kajian ini ialah untuk mengkaji motivasi pelajar IKMAS Semester Satu dalam

pembelajaran Bahasa Arab secara atas talian.

Objektif khusus:

i. Mengetahui tahap kesediaan para pelajar IKMAS Semester Satu dalam

pembelajaran atas talian untuk Kursus Bahasa Arab.

ii. Mengenal pasti faktor-faktor yang mempengaruhi motivasi pelajar Semester Satu

semasa sesi PdP Bahasa Arab secara atas talian.

Prosiding Webinar Pendidikan Tinggi Islam Sarawak 2020

30

iii. Menilai tahap keberkesanan teknologi pembelajaran Bahasa Arab atas talian dalam

meningkatkan kesungguhan pelajar Semester Satu IKMAS untuk mempelajari

Bahasa Arab.

iv. Mengetahui kesan pembelajaran Bahasa Arab secara atas talian kepada pelajar

Semester Satu IKMAS.

SOROTAN LITERATUR

Motivasi boleh didefinisikan sebagai prestasi sesuatu aktiviti kerana berperanan dalam

mencapai hasil yang dihargai (Teo, Lim, & Lai 1999). Motivasi juga dapat didefinisikan

sebagai keinginan untuk mencapai beberapa objektif (Hays, & Hill, 2001). Motivasi dalam

belajar sebenarnya tidak lain daripada usaha yang dilakukan untuk merangsang pelajar agar

berminat untuk belajar sesuai dengan keinginan masyarakat. Motivasi terbahagi kepada dua (2)

iaitu dari segi dalaman dan luaran. Azwar (1990) berkata usaha memberi motivasi ini dilakukan

dengan memanipulasi situasi dalam diri individu (internal) mahupun situasi di luar diri

individu (external) secara psikologis. Sementara itu, Sastrohadiwityo (2002) seperti yang

dikutip oleh Widyawati, et al. (2004) mendefinisikan motivasi sebagai keadaan mental dan

sikap mental seseorang yang membebankan tenaga, mendorong aktiviti dan mengawal tingkah

laku ke arah mencapai keperluan yang memberikan kepuasan. Manakala Gardner (1964)

mendefinisikan motivasi sebagai sikap positif yang akan mempengaruhi tindakan dan juga

kelakuan individu itu. Menurut Gardner lagi, motivasi dalam konteks pendidikan adalah

apabila tahap kefahaman pelajar terhadap pembelajaran meningkat berdasarkan faktor motivasi

tinggi pelajar itu sendiri.

Dalam pembelajaran Bahasa Arab, motivasi merupakan elemen dan juga memainkan

peranan utama (Sukainah et al., 2014). Kajian oleh Mohd Fadzli (2012) dan Luluk Zulaika

(2015) mendapati motivasi menjadi faktor utama yang mempengaruhi pencapaian pelajar

dalam pembelajaran Bahasa Arab. Mahmud Kamil al-Naqat (1985) pula menyatakan motivasi

sebagai rangsangan atau tonggak utama kepada pelajar dalam meningkatkan prestasi akademik

pembelajaran Bahasa Arab, hal ini kerana motivasi adalah berpaksi kepada elemen psikologi

individu. Menurut kajian lepas yang dijalankan oleh Harun (2016), menyatakan dalam

pendidikan Bahasa Arab, jika diperhatikan pembelajaran pada peringkat permulaan dengan

pendekatan tradisional ataupun bersemuka dilihat berkesan, namun seiring dengan

perkembangan pesat teknologi, pendidik didorong untuk menggunakan teknologi dalam PdP

Pembelajaran Mudah Alih atau ‘Mobile Learning’ yang mana ianya adalah kaedah yang

Prosiding Webinar Pendidikan Tinggi Islam Sarawak 2020

31

signifikan pada Abad ke-21 di peringkat Institusi Pengajian Tinggi (IPT) bagi

memaksimumkan tahap motivasi pelajar untuk mempelajari Bahasa Arab sebagai bahasa kedua

di IPT, seterusnya dapat meningkatkan pencapaian Bahasa Arab pelajar. Namun begitu,

Kementerian Pendidikan Malaysia (KPM) (2020), mendapati PdP secara atas talian dan belajar

dari rumah kurang berkesan berbanding secara bersemuka. Menurut Rossafri dan Shabariah

(2011), kaedah PdP menggunakan pembelajaran atas talian ini boleh meningkatkan motivasi

dan kefahaman pelajar. Berdasarkan kajian tersebut, sepatutnya tidak wujud masalah yang

besar kepada pelajar dari segi kemahiran untuk menggunakan platform pembelajaran atas talian

ini. Internet kini telah menjadi medium yang tidak asing lagi dan merupakan kaedah yang

paling mudah dan digemari oleh golongan sektor pendidikan yang digunakan bagi memberi

ilmu dan mencari pelbagai maklumat khususnya dalam bidang pendidikan seperti mencari

nota-nota rujukan tambahan, soalan-soalan tahun lepas, berkongsi pandangan dan bertanya

pendapat tentang sesuatu tugasan ataupun latihan menerusi ruangan sosial di internet (Arthur

& Brafi 2013).

METODOLOGI KAJIAN

Reka Bentuk Kajian

Kajian ini dijalankan dengan menggunakan pendekatan kajian tindakan. Dalam kajian ini

penyelidik ingin mendapatkan maklumat tentang motivasi pelajar terhadap PdP Bahasa Arab

secara atas talian. Tujuan utama kajian ini adalah untuk membantu para pendidik dalam

membuat tindakan susulan bagi setiap permasalahan yang dihadapi dalam sesi PdP agar dapat

menjadi rujukan ilmiah kepada seluruh warga institusi. Kajian ini juga memfokuskan kepada

kajian tindakan amalan yang melibatkan peninjauan terhadap pembangunan pendidik dan

pembelajaran pelajar dalam konteks bilik darjah di mana pendidik itu mengajar. Selain itu,

kajian ini juga menggunakan pendekatan kajian berbentuk tinjauan. Ia melibatkan pembinaan

item soal selidik yang perlu diedarkan kepada responden-responden sasaran iaitu para pelajar

Semester Satu IKMAS.

Lokasi dan Sampel Kajian

Penyelidik menjalankan kajian di lokasi Institut Kemahiran Islam Malaysia Sarawak

(IKMAS), Jabatan Kemajuan Islam Malaysia (JAKIM), Telaga Air Kuching, Sarawak.

Prosiding Webinar Pendidikan Tinggi Islam Sarawak 2020

32

IKMAS ditubuhkan hasil persetujuan Menteri-Menteri Agama Negara Brunei Darussalam,

Republik Indonesia, Malaysia dan Republik Singapura (Mabims) kali ke V pada 3 hingga 4

Ogos 1994 di Langkawi, Kedah. Lanjutan daripada pertemuan tersebut, Mesyuarat Jemaah

Menteri pada 21 September 1994 telah bersetuju dengan menubuhkan sebuah institusi yang

diberi nama Pesentren Asean yang dipersetujui pembinaannya di Sarawak. IKMAS merupakan

sebuah institusi pendidikan yang melatih pelajar-pelajar lepasan SPM dalam bidang pengajian

Islam dan kemahiran vokasional.

Penggubalan kurikulum diurus oleh Bahagian Latihan, JAKIM. Penggubalan

kurikulum adalah berdasarkan garis panduan Mesyuarat Majlis Pendidikan Tinggi Negara

(MPTM) Siri 2/99 berhubung permohonan program diploma di Institusi Pengajian Tinggi

Awam (IPTA). IKMAS menawarkan dua (2) pengajian di peringkat diploma iaitu DDI dan

DTQ yang dilaksanakan dengan kerjasama Darul Quran.

Manakala bagi sampel kajian pula dipilih berdasarkan kaedah persampelan bukan

kebarangkalian. Ini berdasarkan kepada pendapat Rozmi Ismail (2017) bahawa persampelan

mudah merupakan tatacara memilih sampel dengan cara yang paling memberikan kemudahan

kepada penyelidik. Kelebihan menggunakan persampelan mudah adalah kos yang digunakan

sangat rendah dan tidak memerlukan senarai elemen populasi yang digunakan. Oleh yang

demikian, kajian ini menggunakan persampelan mudah yang mana semua pelajar Semester

Satu IKMAS dipilih sebagai sampel kajian. Oleh itu, kajian ini dijalankan terhadap 65 orang

pelajar Semester Satu IKMAS bagi sesi pengajian 2020/ 2021.

Kesahan dan Kebolehpercayaan

Ciri utama bagi menentukan kesesuaian dan kebolehgunaan instrumen ialah kesahan dan

kebolehpercayaan. Kesahan digunakan untuk mengukur ketepatan sesuatu ukuran yang

digunakan dalam kajian. Kesahan bertujuan bagi memastikan sama ada ukuran atau indikator

yang digunakan itu mengandungi semua ciri atau gagasan yang baru adalah dalam konsep yang

diukur (Fraenked & Wallen, 1996: 153). Selain itu, soalan-soalan yang digunakan dalam

instrumen ini juga merupakan soalan-soalan yang pernah digunakan dalam kajian penyelidikan

yang telah digunapakai sebagai rujukan. Justeru itu, instrumen dalam kajian ini telah dibuat

kesahan melalu pre-test soalan soal selidik dengan pakar bidang. Bagi kaedah menghimpunkan

dan mengedarkan soalan, penyelidik telah memilih penggunaan borang kaji selidik secara

dalam talian iaitu dalam bentuk Google Form sebagai instrumen untuk menghasilkan dapatan

kajian.

Prosiding Webinar Pendidikan Tinggi Islam Sarawak 2020

33

Bagi konstruk kepercayaan dalam instrumen yang digunakan, pakar bidang

berpendapat bahawa terdapat item yang perlu dikemukakan untuk mencapai objektif kajian

dengan lebih tepat. Maka, penyelidik telah melakukan penambahbaikan dari segi tambahan

bahagian dan bilangan soalan supaya objektif kajian dapat dicapai dengan kewujudan soalan

tersebut sebelum borang soal selidik diedarkan. Justeru, dalam mendapatkan hasil dapatan yang

dikehendaki oleh penyelidik melalui responden, penyelidik telah mengumpul dan membimbing

responden untuk menjawab dengan menerangkan kehendak soalan daripada satu-persatu

soalan yang terdapat dalam borang kaji selidik secara atas atalian.

Kaedah Pungutan dan Analisis Data

Kajian ini melibatkan pengedaran borang soal selidik melalui aplikasi Google Form kerana

kaedah ini lebih mudah ditadbir oleh pihak penyelidik dan data yang diperolehi juga senang

untuk dianalisis. Justeru, pengedaran borang soal selidik dalam kajian ini adalah bertujuan

untuk mendapatkan maklum balas terhadap persoalan-persoalan kajian serta maklumat yang

diperlukan daripada responden iaitu maklumat yang berkaitan dengan motivasi pelajar IKMAS

Semester Satu terhadap PdP Bahasa Arab secara atas talian.

Soal selidik yang digunakan mengandungi lima (5) bahagian. Bahagian A adalah

berkaitan dengan demografi pelajar, Bahagian B berkaitan dengan kesediaan para pelajar

menggunakan teknologi dalam kaedah Cybergogy yang mengandungi 10 soalan, Bahagian C

adalah berkaitan motivasi yang mengandungi 13 soalan, Bahagian D adalah berkaitan faktor-

faktor yang mempengaruhi motivasi yang mengandungi 12 soalan dan Bahagian E adalah

berkaitan kesan pembelajaran Bahasa Arab dalam talian yang mengandungi 13 soalan. Borang

soal selidik ini menggunakan skala Likert dengan interval empat (4); Sangat Setuju (SS), Setuju

(S), Tidak Setuju (TS), dan Sangat Tidak Setuju (STS).

Data yang dikumpul daripada seluruh pelajar IKMAS Semester Satu yang diperolehi

daripada Google Form dianalisa dengan menggunakan Microsoft Excel dan statistik asas

seperti peratusan skala Likert dan min akan dilaporkan. Manakala skop kajian ini hanya

tertumpu kepada aspek mengenal pasti motivasi pelajar IKMAS Semester Satu terhadap PdP

Bahasa Arab secara dalam talian.

Prosiding Webinar Pendidikan Tinggi Islam Sarawak 2020

34

DAPATAN DAN PERBINCANGAN KAJIAN

Secara keseluruhannya, perbincangan dapatan kajian ini adalah berdasarkan objektif dan

soalan kajian yang ditetapkan. Dapatan kajian ini akan berfokus kepada dua (2) aspek iaitu

paparan data dan interpretasi data. Paparan data merupakan hasil proses data mentah daripada

maklum balas responden terhadap instrumen soal selidik, manakala interpretasi data pula

melibatkan proses memberi makna dan kesignifikanan kepada analisis. Skala skor min yang

diperoleh akan diinterpretasikan berdasarkan skala Likert empat (4) mata yang diadaptasi

daripada Riduwan (2012) iaitu 1.00 – 1.50 (kurang), 1.51 – 2.50 (Rendah), 2.51 – 3.50

(Sederhana), dan 3.51 – 4.00 (Tinggi).

Latar Belakang Responden

Kesemua responden (N = 65 orang) adalah terdiri daripada 29 orang pelajar lelaki dan 36 orang

pelajar perempuan dari Semester Satu di IKMAS. Jadual 1 di bawah meringkaskan aspek latar

belakang responden.

Jadual 1: Latar Belakang Responden (N = 65 Orang)

Latar Belakang Responden Kekerapan Peratusan (%)

Jantina
Lelaki 29 45.3

Perempuan 36 54.7

Tempat Tinggal
Bandar 34 52.3

Luar Bandar 31 47.7

Sekolah Menengah Terdahulu
Aliran Agama 49 73.8

Aliran Biasa 17 26.2

Bidang Pengajian
 Diploma Dakwah Islamiyyah 57  89.1

 Diploma Tahfiz Al-Quran 7 10.9

Dari aspek tempat tinggal, kajian mendapati 34 (52.3%) orang pelajar tinggal di kawasan

bandar dan 31 (47.7%) orang pelajar tinggal di kawasan luar bandar. Dari aspek sekolah

menengah terdahulu, kajian mendapati 49 (75.4%) orang pelajar merupakan pelajar dari sekolah

aliran agama manakala 17 (26.2 %) orang pelajar merupakan pelajar dari sekolah menengah aliran

biasa.

Prosiding Webinar Pendidikan Tinggi Islam Sarawak 2020

35

Dari aspek bidang pengajian pula, kajian mendapati 57 (89.1%) orang pelajar adalah

daripada Diploma Dakwah Islamiyyah dan 7 (10.9%) orang pelajar adalah daripada Diploma

Tahfiz al- Quran dan al- Qiraat.

Tahap Kesediaan Para Pelajar Menggunakan Teknologi Dalam Kaedah Cybergogy

Pelajar Semester Satu Semasa Sesi Pembelajaran Dan Pengajaran Bahasa Arab Secara

Dalam talian

Jadual 2 menunjukkan hasil analisis deskriptif taburan peratusan skala Likert, peratusan min

dan tahap yang dicapai oleh skor min setiap item tentang pembelajaran Bahasa Arab secara

atas talian.

Jadual 2: Tahap Kesediaan Pelajar Menggunakan Teknologi

Item Soalan Frekuensi Skala Likert Min Skor Min 1 2 3 4
1. Teknologi sangat membantu 2 30 24 8 2.60 Sederhana

2. Faktor kewangan 7 7 21 30 3.13 Sederhana

3. Saya berasa terbeban dalam bebanan
kewangan 9 19 30 7 2.54 Sederhana

4. Capaian internet di tempat tinggal saya
sangat baik 7 17 28 13 2.72 Sederhana

5. Saya mahir dalam menggunakan aplikasi-
aplikasi 1 14 38 12 2.93 Sederhana

6. Saya mempunyai fungsi gajet yang sangat
baik 0 12 34 18 3.10 Sederhana

 Peratus Skala Likert 6.7% 25.4% 45% 22.6%

Berdasarkan dapatan deskriptif yang melibatkan peratusan dan min bagi mengenalpasti

faktor-faktor yang mempengaruhi kesediaan para pelajar menggunakan teknologi dalam

kaedah Cybergogy pelajar Semester Satu semasa sesi PdP Bahasa Arab secara dalam talian.

Dari segi min yang diperoleh, kebanyakan item tahap kesediaan pelajar menggunakan

teknologi berada pada tahap sederhana iaitu skor min di antara 2.51 – 3.50. Hal ini menyatakan

bahawa tahap kesediaan responden terhadap pembelajaran Bahasa Arab secara atas talian

berada pada tahap baik.

Dapatan kajian tentang tahap kesediaan para pelajar menggunakan teknologi dalam

kaedah Cybergogy pelajar Semester Satu semasa sesi PdP Bahasa Arab secara dalam talian

berada pada min 3.13 bagi faktor kewangan, min 3.10 bagi fungsi gajet yang baik, min 2.93

Prosiding Webinar Pendidikan Tinggi Islam Sarawak 2020

36

bagi kemahiran penggunaan aplikasi dalam teknologi, min 2.72 bagi capaian internet, min 2.60

bagi kesedaran tentang kelebihan teknologi dan min 2.54 bagi bebanan kewangan.

Secara keseluruhannya, dapatan kajian memperlihatkan bahawa responden bersedia

dalam penggunaan teknologi ketika menjalankan sesi PdP atas talian bagi subjek Bahasa Arab

berdasarkan kemudahan dan prasarana responden seperti, capaian internet yang baik,

kemahiran responden dalam penggunaan aplikasi teknologi dan fungsi gajet yang berkualiti.

Oleh itu, kemudahan dan prasarana tersebut menyumbang kepada peningkatan motivasi para

responden dalam pembelajaran Bahasa Arab secara atas talian. Tambahan pula, faktor capaian

internet juga turut menjadi faktor yang mempengaruhi tahap kesediaan para responden.

Selain itu, daripada 6 item yang dinilai, item tentang faktor kewangan mempunyai nilai

yang paling tinggi iaitu dengan nilai min 3.13 dan diikuti dengan fungsi gajet yang baik dengan

min 3.10. Hal ini menunjukkan bahawa faktor kewangan amat penting dan membantu pelajar

lebih bersedia untuk menggunakan teknologi semasa PdP atas talian. Menurut Dr. Muzaffar

Syah (2020) dalam kenyataan beliau di BERNAMA, peruntukan kewangan perlu diberikan

supaya setiap guru, pensyarah serta pelajar dapat menjayakan kaedah PdP ini pada masa akan

datang dan bukan hanya menggunakannya ketika menghadapi waktu kecemasan sahaja.

Faktor-Faktor Yang Mempengaruhi Motivasi Pelajar Semester Satu Semasa Sesi PdP

Bahasa Arab Secara Dalam Talian.

Jadual 3 menunjukkan hasil analisis deskriptif taburan peratusan Skala Likert, peratusan min

dan tahap yang dicapai oleh skor min setiap item tentang pembelajaran Bahasa Arab secara

dalam talian.

Jadual 3: Faktor-Faktor Yang Mempengaruhi Motivasi Pelajar Semester Satu

Item Soalan
Frekuensi Skala Likert

Min Skor Min
1 2 3 4

1. Pengajaran pensyarah 5 27 29 4 2.49 Rendah

2. Aktiviti dalam PdP 10 30 22 3 2.28 Rendah

3. Kaedah yang digunakan
pensyarah 0 8 38 19 3.17 Sederhana

4. Teknik pensyarah sesuai dengan
sesi PdP dalam talian 0 9 46 10 3.02 Sederhana

5. Senang bertanya pensyarah 3 26 29 7 2.62 Sederhana

6. Bahan Bantu Mengajar (BBM) 1 7 31 26 3.26 Sederhana

Prosiding Webinar Pendidikan Tinggi Islam Sarawak 2020

37

7. Keyakinan untuk mengambil
bahagian dalam sesi PdP 9 41 13 2 2.12 Rendah

8. Tidak faham apa yang dipelajari 5 20 30 9 2.67 Sederhana

9. Aktiviti dalam PdP menarik 2 6 43 14 3.22 Sederhana

10. Masa pembelajaran 12 37 14 2 2.09 Rendah

11.
Pencarian maklumat semasa PdP
mudah didapati tanpa bergantung
kepada pensyarah

9 32 20 4 2.29 Rendah

12. Kandungan pelajaran tidak
berkaitan dengan saya 2 12 33 18 3.03 Sederhana

13. Isi pelajaran yang terlalu rumit
untuk difahami 12 30 21 2 2.20 Rendah

14. Pembelajaran dalam talian
memudahkan ulangkaji 3 23 31 8 2.68 Sederhana

15. Suasana pembelajaran yang
menyeronokkan 10 33 21 1 2.20 Rendah

16. Penggunaan aplikasi pembelajaran 1 2 36 26 3.34 Sederhana
17. Capaian internet 5 11 21 28 3.09 Sederhana

 Peratus Skala Likert 8% 32% 43.3% 16.6%

Berdasarkan dapatan deskriptif di atas, min yang diperoleh bagi kebanyakan item

motivasi berada pada tahap sederhana iaitu skor min berada di antara 2.51 – 3.50. Hal ini

menyatakan bahawa faktor-faktor ini tidak begitu kuat untuk mempengaruhi motivasi

responden terhadap pembelajaran Bahasa Arab secara atas talian.

Kajian ini mendapati lima (5) faktor yang paling mempengaruhi motivasi pelajar secara

turutan iaitu: penggunaan aplikasi pembelajaran dengan min 3.34, Bahan Bantu Mengajar

(BBM) dengan min 3.26, aktiviti dalam PdP yang menarik dengan min 3.22, kaedah yang

digunakan pensyarah dengan min 3.17 dan capaian internet dengan min 3.09. Kesimpulannya,

dapatan kajian memperlihatkan bahawa responden bersetuju bahawa pelajar mempunyai

motivasi yang baik apabila penggunaan aplikasi pembelajaran, BBM, aktiviti dalam PdP dan

kaedah pengajaran yang menarik digunakan oleh pensyarah ketika menjalankan sesi PdP atas

talian bagi kursus Bahasa Arab. Selain daripada itu, capaian internet juga turut menjadi faktor

yang mempengaruhi motivasi para responden.

Daripada 17 item yang dinilai, item tentang penggunaan aplikasi pembelajaran adalah

paling tinggi iaitu dengan nilai min 3.34 dan diikuti dengan BBM dengan nilai min 3.26. Hal

ini menunjukkan bahawa penggunaan BBM hendaklah dimaksimumkan penggunaannya oleh

pensyarah Bahasa Arab semasa PdP atas talian dijalankan kerana ini dapat meningkatkan

motivasi pelajar dalam mempelajari Bahasa Arab. Menurut Mohsin dan Hassan (2011)

Prosiding Webinar Pendidikan Tinggi Islam Sarawak 2020

38

menyatakan kepentingan menggunakan BBM dalam proses PdP dalam kalangan pendidik

adalah dapat membantu pendidik dalam menyampaikan ilmu pengetahuan dalam proses PdP.

Kesimpulannya, dapatan kajian memperlihatkan penggunaan aplikasi pembelajaran

dan BBM merupakan faktor yang amat mempengaruhi motivasi pelajar terhadap pembelajaran

Bahasa Arab secara atas talian. Responden bersetuju bahawa mereka mempunyai motivasi

yang baik terhadap pembelajaran Bahasa Arab secara atas talian apabila aktiviti-aktiviti yang

interaktif seperti penggunaan aplikasi pembelajaran contohnya Kahoot, Quizziz dan Google

Classroom digunakan semasa sesi PdP. Motivasi pelajar juga turut dipengaruhi oleh kaedah

pengajaran pensyarah dan aktiviti-aktiviti dalam PdP yang menarik. Dapatan ini

memperlihatkan bahawa pensyarah memainkan peranan utama dalam memastikan setiap

kaedah dan aktiviti yang pelbagai semasa sesi PdP dan mampu menanam minat yang baik

dalam kalangan pelajar. Menurut Abdul Hakim Abdullah, Ab. Azizi Sulaiman, dan Wan Ismail

bin Wan Abdullah (2015) mengatakan bahawa apabila aktiviti PdP menepati keperluan sebenar

para pelajar, usaha ini boleh mengelakkan para pelajar daripada merasa bosan.

Menilai Tahap Keberkesanan Teknologi Pembelajaran Bahasa Arab Dalam talian

Dalam Meningkatkan Kesungguhan Pelajar Semester Satu IKMAS Dalam Mempelajari

Bahasa Arab

Jadual 4 menunjukkan hasil analisis deskriptif taburan peratusan skala Likert, peratusan min

dan tahap yang dicapai oleh skor min setiap item tentang kesan PdP Bahasa Arab secara dalam

talian.

Jadual 4: Tahap Keberkesanan Teknologi Pembelajaran Bahasa Arab Dalam Talian

Item Soalan Frekuensi skala likert Min Skor min

1 2 3 4
1. Sangat membantu dalam

pembelajaran di institusi
0 8 33 24 3.25 Sederhana

2. Memudahkan interaksi
dengan pensyarah

1 17 33 14 2.92 Sederhana

3. Sangat membantu
berinteraksi secara lebih
berkesan dengan pensyarah

2 30 24 8 2.59 Sederhana

4. Pembelajaran dalam talian
menyebabkan peluang
menerokai bidang teknologi

5 14 37 9 2.77 Sederhana

5. Penggunaan teknologi untuk
PdP adalah mengalakkan 4 24 29 8 2.63 Sederhana

6. PdP menyeronokkan 10 33 21 1 1.58 Rendah
7. Meningkatkan kemahiran

2 17 42 4 2.74 Sederhana

Prosiding Webinar Pendidikan Tinggi Islam Sarawak 2020

39

pensyarah dan pelajar
8. Pembelajaran secara

berdikari tanpa bergantung
kepada pensyarah

11 27 26 1 2.26 Rendah

9. Memudahkan ulangkaji 3 23 31 8 2.68 Sederhana
10. Bahan PdP mudah diakses di

mana-mana 1 5 47 12 3.08 Sederhana
11. Proses PdP dilakukan secara

kreatif
1 14 41 8 2.88 Sederhana

 Peratus Skala Likert 5.5% 29.8% 51.1% 13.6%

Berdasarkan dapatan deskriptif yang melibatkan peratusan skala Likert dan min bagi

menilai tahap keberkesanan teknologi pembelajaran Bahasa Arab atas talian dalam

meningkatkan kesungguhan pelajar Semester Satu IKMAS untuk mempelajari Bahasa Arab,

dari segi min yang diperolehi bagi hasil dapatan tersebut, kebanyakan item penilaian tahap

keberkesanan penggunaan teknologi berada pada tahap sederhana iaitu skor min berada di

antara 2.51 –3.50. Hal ini menyatakan bahawa tahap keberkesanan teknologi pembelajaran

Bahasa Arab atas talian dalam meningkatkan kesungguhan pelajar Semester Satu IKMAS

dalam mempelajari Bahasa Arab adalah berada pada tahap sederhana.

Kajian ini mendapati teknologi memberi kesan yang paling utama dalam meningkatkan

kesungguhan pelajar Semester Satu IKMAS iaitu para responden bersetuju bahawa teknologi

sangat membantu pengajaran di institusi apabila PdP dijalankan secara atas talian dengan min

paling tinggi iaitu 3.25. Selain itu, terdapat juga keberkesanan teknologi yang memberi kesan

kepada tahap kesungguhan pelajar Semester Satu iaitu dengan min 3.08 yang mewakili item

yang dinilai dengan menyatakan keberkesanan teknologi pembelajaran Bahasa Arab secara

atas talian meningkatkan kesungguhan kerana ianya memudahkan bahan PdP diakses di mana-

mana. Manakala, dengan min 2.92 pula menunjukkan seramai 33 orang responden memilih

bahawa kesan teknologi kepada pembelajaran secara atas talian iaitu sangat mudah untuk

berinteraksi dengan pensyarah. Skor min menunjukkan sederhana juga apabila responden

dengan min masing-masing 2.88 dan 2.77 iaitu proses PdP dijalankan secara kreatif dan

responden berpeluang menerokai bidang teknologi apabila keberkesanan penggunaan

teknologi untuk meningkatkan kesungguhan dalam pembelajaran Bahasa Arab secara atas

talian.

Terdapat 11 item penilaian tahap keberkesanan teknologi pembelajaran Bahasa Arab

secara atas talian dalam meningkatkan kesungguhan, sebanyak 33 orang tidak bersetuju akan

keberkesanan teknologi ini mewujudkan suasana pembelajaran yang menyeronokkan sekaligus

mewakili skor min rendah iaitu 1.58.

Prosiding Webinar Pendidikan Tinggi Islam Sarawak 2020

40

Kesimpulannya, penggunaan teknologi mempunyai keberkesanan dalam membantu

institusi khususnya dalam pembelajaran Bahasa Arab secara atas talian. Menurut Rosni (2013),

mendapati isu pembelajaran Bahasa Arab dapat dibanteras dengan peranan guru dalam menarik

minat pelajar semasa proses pembelajaran. Justeru, Rahimi, Zawawi dan Wan Nordin (t.t)

menyatakan bahawa guru perlu bersedia untuk menghadapi sebarang perubahan yang berlaku

terutama dari segi perkembangan teknologi ICT. Hal ini kerana, pelajar perlu didedahkan

dengan menggunakan teknologi ICT sebagai alat bantuan pendidikan yang berkesan.

Mengetahui Kesan Pembelajaran Bahasa Arab Secara Atas Talian Kepada Pelajar

Semester Satu IKMAS

Jadual 5 menunjukkan hasil analisis deskriptif taburan peratusan skala Likert, peratusan min

dan tahap yang dicapai oleh skor min setiap item tentang kesan PdP Bahasa Arab secara dalam

talian.

Jadual 5: Kesan Pembelajaran Bahasa Arab Secara Atas Talian

Item Soalan Frekuensi Skala Likert Min Skor Min 1 2 3 4
1. PdP lebih aktif 9 37 16 1 2.14 Rendah

2. Menjimatkan masa 4 23 35 3 2.57 Sederhana

3. Membuka ruang kepada PdP tanpa
had

3
23

31 8 2.68 Sederhana

4. Menjimatkan tenaga 1 13 42 9 2.91 Sederhana

5. Menyebabkan pelajar
mempraktiskan kemahiran berbahasa
secara santai

4
15

41 5 2.72 Sederhana

6. Mendorong untuk menjadi lebih
aktif

3
31

25 6 2.52 Sederhana

7. Memberi keberanian untuk mencuba
berkomunikasi dan menjimatkan masa
serta tenaga

2
18

38 7 2.77 Sederhana

 Peratus Skala Likert 5.7% 35.3% 50.3% 8.6%

Berdasarkan dapatan deskriptif yang melibatkan peratusan dan min bagi mengetahui

kesan pembelajaran Bahasa Arab secara atas talian kepada pelajar Semester Satu IKMAS, dari

segi min yang diperolehi hasil dapatan tersebut, kebanyakan item kesan pembelajaran berada

pada tahap sederhana iaitu skor min berada di antara 2.51 – 3.50. Hal ini menyatakan bahawa

kesan pembelajaran Bahasa Arab secara dalam talian kepada pelajar Semester Satu IKMAS

Prosiding Webinar Pendidikan Tinggi Islam Sarawak 2020

41

berada pada tahap sederhana dan tidak memberi kesan positif untuk mempelajari Bahasa Arab

secara atas talian.

Kajian ini mendapati beberapa kesan bagi pembelajaran Bahasa Arab secara atas talian

kepada pelajar Semester Satu IKMAS iaitu; menjimatkan tenaga dengan min 2.91, memberi

keberanian untuk mencuba berkomunikasi, menjimatkan masa serta tenaga dengan min 2.77,

seterusnya boleh menyebabkan pelajar mempraktiskan kemahiran berbahasa secara santai

dengan min 2.72, membuka ruang kepada PdP tanpa had dengan min 2.68, menjimatkan masa

dengan min 2.57 dan mendorong untuk menjadi lebih aktif semasa proses PdP dengan min

2.52. Daripada dapatan ini, pembelajaran Bahasa Arab secara atas talian kepada pelajar

Semester Satu IKMAS adalah berada pada tahap yang sederhana.

Daripada 7 item yang dinilai, item proses PdP lebih aktif adalah rendah iaitu dengan

nilai min 2.14 berbanding item yang lain. Hal ini menunjukkan bahawa 46 responden tidak

bersetuju proses PdP secara dalam talian adalah lebih aktif berbanding secara bersemuka.

Menurut Zuraini Eusope (2020), sepanjang tempoh PKP ini, guru-guru di sekolah yang

dikategorikan sebagai Pedalaman Tiga itu akan menghantar tugasan melalui aplikasi WhatsApp

dalam kumpulan Persatuan Ibu Bapa dan Guru (PIBG), manakala bagi yang tiada akses, guru

itu sendiri akan menghantar tugasan kepada mereka secara bersemuka. Dengan hal yang

demikian, dapat dikaitkan bahawa pembelajaran Bahasa Arab secara atas talian dapat

menjimatkan tenaga semasa proses PdP dilakukan dengan nilai min 2.91 iaitu 51 daripada 65

responden bersetuju dengan kenyataan tersebut. Hal ini menunjukkan bahawa proses PdP

Bahasa Arab secara atas talian memberi kesan yang positif kepada pelajar untuk lebih

bermotivasi dalam pembelajaran.

IMPLIKASI KAJIAN

Melalui dapatan kajian yang diperolehi, kajian ini menimbulkan beberapa implikasi kepada

motivasi para pelajar terhadap pembelajaran Bahasa Arab secara atas talian. Pelajar yang

mempunyai motivasi yang tinggi akan memiliki minat yang mendalam dan seterusnya

mempengaruhi pencapaian pelajaran Bahasa Arab mereka. Tambahan pula, pembelajaran

secara dalam talian menyukarkan para pelajar untuk kekal fokus semasa sesi PdP berlangsung.

Hal ini dapat dilihat daripada dapatan kajian yang menunjukkan bahawa kebanyakan pelajar

tidak bermotivasi apabila pembelajaran Bahasa Arab dijalankan secara atas talian. Ini kerana,

pelajar hanya mampu untuk kekal fokus bagi jam yang pertama sahaja berdasarkan hasil

dapatan kajian yang telah dilakukan.

Prosiding Webinar Pendidikan Tinggi Islam Sarawak 2020

42

Keputusan kajian juga mendapati motivasi pelajar berada pada tahap sederhana atas

faktor penggunaan aplikasi pembelajaran dan BBM ketika sesi PdP dilaksanakan secara atas

talian. Hal ini memberi faedah yang baik kepada pelajar semasa sesi PdP dijalankan secara atas

talian disebabkan penggunaan masa dan tenaga dapat dijimatkan. Ini bermakna para pelajar

dapat menggunakan masa dengan lebih efisien untuk menyiapkan tugasan serta mengulangkaji

pelajaran. Ini dapat dilihat dengan jelas melalui dapatan kajian bagi item memudahkan

ulangkaji iaitu majoriti responden bersetuju bahawa pembelajaran secara atas talian

memudahkan ulangkaji pelajaran.

Seterusnya, kajian ini juga memberi implikasi yang besar kepada tenaga pengajar

Bahasa Arab di IKMAS dari segi pelaksanaan pedagogi pendidikan secara atas talian sesuai

dengan pelaksanaan PdP Abad ke-21 yang menggunakan teknologi ICT dalam pembelajaran.

Hasil kajian membuktikan pensyarah perlu menitikberatkan segala aspek yang dapat menjana

motivasi pelajar supaya kaedah PdP pensyarah dapat menarik minat pelajar terutamanya dalam

mempelajari Bahasa Arab. Ini membezakan kajian ini dengan kajian penyelidik yang lain yang

mana tahap motivasi pelajar dilihat bertujuan untuk merancang teknik PdP mata pelajaran

Bahasa Arab di IKMAS yang menarik dan sesuai untuk diaplikasi pembelajaran secara atas

talian.

Tugas para pensyarah bukan sahaja mengajar, tetapi mereka juga perlu menunjukkan

keupayaan mendorong, memberi tenaga dan kuasa yang dapat menggerakkan pelajar untuk

mempelajari Bahasa Arab selari dengan hasrat dan wawasan kerajaan untuk melahirkan

pelajar-pelajar yang menguasai pelbagai disiplin ilmu pengetahuan. Fahaman di sebalik

dapatan kajian ini juga, pelajar mudah mengakses bahan pengajaran di mana-mana serta

mampu mencari maklumat yang sahih tanpa bergantung kepada pensyarah berdasarkan saluran

sumber pencarian maklumat yang betul dalam pembelajaran Bahasa Arab. Hal ini juga dapat

dilihat melalui dapatan kajian daripada item keberkesanan teknologi pembelajaran dalam

meningkatkan kesungguhan pelajar di institusi yang mana para pelajar bersetuju bahawa

penggunaan teknologi mampu membantu pencapaian pelajar untuk belajar secara atas talian

dalam mata pelajaran Bahasa Arab.

Di samping itu, keputusan kajian juga mendapati satu penemuan bahawa para pelajar

IKMAS mempunyai minat serta dorongan dalaman untuk mempelajari Bahasa Arab secara atas

talian berdasarkan item di Bahagian C: Motivasi; yang menunjukkan kecenderungan para

pelajar dalam mempelajari Bahasa Arab sama seperti kecenderungan mereka pergi ke pusat

membeli- belah. Penyelidik juga mendapati bahawa para pelajar lebih selesa mempraktikkan

Prosiding Webinar Pendidikan Tinggi Islam Sarawak 2020

43

Bahasa Arab secara santai dalam berkomunikasi dengan pensyarah secara atas talian

berbanding pembelajaran secara bersemuka.

Memandangkan motivasi adalah faktor penentu dalam kejayaan dan keberkesanan

proses pembelajaran Bahasa Arab secara atas talian, pensyarah disarankan merancang aktiviti-

aktiviti yang interaktif seperti penggunaan aplikasi pembelajaran contohnya Kahoot, Quizziz

dan Google Classroom ke arah peningkatan motivasi terhadap pembelajaran Bahasa Arab.

Selain itu, aspek emosi dan rohani pula tidak boleh diabaikan dalam usaha meningkatkan

motivasi pelajar terhadap pembelajaran Bahasa Arab.

LIMITASI DAN CADANGAN

Kajian ini hanya memfokuskan kursus Bahasa Arab dan melibatkan para pelajar Semester Satu,

IKMAS. Kursus Bahasa Arab merupakan subjek wajib yang perlu diambil oleh pelajar

Semester Satu IKMAS. Oleh itu, responden ini dipilih sebagai sampel kajian kerana ia telah

menepati ciri-ciri yang telah ditetapkan oleh penyelidik. Tempoh masa kajian ini adalah selama

satu (1) bulan. Oleh hal yang demikian, pengkaji tidak dapat menjalankan kajian ini di institusi-

institusi pendidikan yang menawarkan subjek Bahasa Arab kerana kekangan masa. Selain itu,

IKMAS dipilih sebagai lokasi kajian kerana penyelidik telah membuat pemerhatian awal

kepada pelajar IKMAS yang mengambil Bahasa Arab ketika PdP dijalankan secara dalam

talian.

Kajian ini penting khususnya kepada institusi bagi mengenal pasti permasalahan yang

berkaitan iaitu mendapatkan gambaran yang jelas tentang motivasi pelajar Semester Satu serta

menyusun strategi yang tepat dalam PdP Bahasa Arab secara dalam talian. Diharap kajian yang

lebih menyeluruh dilakukan oleh pengkaji yang akan datang. Selain daripada itu kajian yang

mendalam juga dapat dibuat untuk menghuraikan kesan pembelajaran atas talian ini kepada

semua pelajar IKMAS dan bukan sahaja untuk kursus Bahasa Arab.

RUMUSAN

Secara keseluruhannya kajian ini telah menjawab soalan kajian dan mencapai objektif-objektif

kajian yang telah ditetapkan. Adalah diharapkan melalui medium pembelajaran Bahasa Arab

secara atas talian, para pelajar dapat menyesuaikan diri dengan kaedah pembelajaran norma

baharu bagi mata pelajaran Bahasa Arab. Justeru, kita memerlukan satu mekanisme untuk

menjadikan pembelajaran Bahasa Arab lebih bermakna dan efektif. Dengan demikian, kaedah

Prosiding Webinar Pendidikan Tinggi Islam Sarawak 2020

44

pembelajaran di dalam talian merupakan pendekatan yang lebih sesuai selaras dengan norma

baharu pada abad ke-21.

Justeru, motivasi merupakan salah satu faktor yang penting untuk meningkatkan

kesungguhan para pelajar ke arah mencapai objektif dalam pembelajaran Bahasa Arab. Oleh

demikian, pembelajaran atas talian bukan lagi merupakan pilihan pada masa pandemik ini,

namun ia merupakan satu kemestian yang perlu ditempuhi oleh industri pendidikan di Malaysia

bahkan juga secara global. Semoga usaha yang bermakna ini dapat merealisasikan matlamat

yang murni bagi melahirkan insan yang cemerlang dari segi akademik, sahsiah dan

terutamanya dari aspek keimanan terhadap Pencipta bahasa al-Quran al-Karim itu sendiri.

Akhirnya renungilah firman Allah SWT dalam ayat 11 Surah Al- Mujadalah yang kira-kira

bermaksud :

Wahai orang-orang yang beriman! Apabila diminta kepada kamu memberi lapang dari

tempat duduk kamu (untuk orang lain) maka lapangkanlah seboleh-bolehnya supaya

Allah melapangkan (segala halnya) untuk kamu. Dan apabila diminta kamu bangun

maka bangunlah, supaya Allah meninggikan darjat orang-orang yang beriman di antara

kamu, dan orang-orang yang diberi ilmu pengetahuan agama (dari kalangan kamu) -

beberapa darjat. Dan (ingatlah), Allah Maha Mendalam Pengetahuan-Nya tentang apa

yang kamu lakukan.

RUJUKAN

Abdul Hakim Abdullah, Ab. Aziz Sulaiman dan Wan Ismail Wan Abdullah. (2015). Faktor-faktor yang

mempengaruhi motivasi terhadap pembelajaran bahasa arab. Terengganu: Universiti Sultan Zainal

Abidin.

Arthur, C. and Brafi, P.O. (2013). Internet use among students in tertiary institutions in the Sunyani

Municipality, Ghana. Library Philosophy and Practice (e-journal)859.

Bahagian Perancangan dan Penyelidikan Dasar Pendidikan Kementerian Pelajaran Malaysia. (2008).

Buku Manual Kajian Tindakan Edisi Ketiga. Putrajaya: Kementerian Pelajaran Malaysia.

Fatin Shaffawati Ab Ghani. (2016). Pendekatan Mobile Learning Dalam Meningkatkan Motivasi Pelajar.

Bangi: UKM.

Gardner, R. C. (1968). Attitudes and motivation: their role in second language acquisition. TESOL

Quarterly 2, 141-50.

Hanis Najwa, Ku Fatahiyah Ku Azizan, Wazzainab, Farah-Nu Rashida Rosnan & Norafidah Gordani.

(2017). Tahap motivasi instrinsik dan ekstrinsik terhadap pengajaran dan pembelajaran bahasa

Arab dalam kalangan pelajar tahfiz di Selangor. Prosiding Persidangan Antarabangsa Sains Sosial

Prosiding Webinar Pendidikan Tinggi Islam Sarawak 2020

45

dan Kemanusiaan.

Harun Baharudin. (2016). Kolokium Pendidikan Bahasa Arab 2016. Bangi: UKM.

Hays, Julie M. & Hill, Arthur V. (2001). A preliminary investigation of the relationships between

employee motivation/vision, service learning, and perceived service quality. Journal of Operations

Management 19(3), 335-349.

Mohd Fadzli Ismail & Mohd Sukki Othman. (2012). Faktor-faktor yang mempengaruhi pencapaian

pelajar dalam pengajaran & pembelajaran bahasa Arab: Satu tinjauan di SMAP Kajang. Prosiding

Persidangan Kebangsaan Pengajaran Dan Pembelajaran Bahasa Arab 2012 (PKEBAR’12)

Universiti Kebangsaan Malaysia 8(5), 1-8.

Mohsin, M. S. F. A & Hassan, R. (2011). Pengajaran dan pembelajaran berasaskan streaming video bagi

meningkatkan tahap kefahaman pelajar abad ke-21. Johor: Universiti Tun Hussein Onn.

Morgan, G. A., Harmon, R. J., & Maslin-Cole, C. A. (1990). Mastery motivation: definition and

measurement. Early Education and Development (1), 318-339.

Lightbown, P.M. & Spada, N. (1999). How Languages are Learned. Oxford: Oxford University Press.

Nur Afifah Fadzil, Nuraznan Jaafar, Roslida Saat, & Ahmad Syukri Musa. (2019). Motivasi pelajar

sekolah menengah arab Jabatan Agama Islam Melaka (SMA JAIM) terhadap pembelajaran bahasa

arab. Melaka: Kolej Universiti Islam Melaka.

Nurul Ain Hamsari & Azizi Yahaya. (2012). Peranan motivasi pembelajaran, gaya keibubapaan dan sikap

dengan pencapaian akademik. Johor: Universiti Teknologi Malaysia.

Seri Lanang Jaya Haji Rohani. (1996). Orientasi Komunikatif Dalam Pengajaran dan Pembelajaran

Bahasa Melayu Di Sekolah Rendah. (Tesis Sarjana Muda Universiti Kebangsaan Malaysia).

Rahimi Md. Saad, Zawawi Ismail, Wan Nordin Wan Abdullah. (t.t). Pengajaran dan Pembelajaran

Bahasa Arab Berasaskan Web. Kuala Lumpur: Universiti Malaya.

Siti Sukainah Che Mat & Melor Md. Yunus. (2014). Attitudes and motivation towards learning english

among felda school students. Australian Journal of Basic and Applied.

Syah, D. (2020). Pengajaran dan Pembelajaran Dalam Talian. doi:BERNAMA

Teo, Thompson S. H. & Lim, Vivien K. G. & Lai, Raye Y. C. (1999). Intrinsic and extrinsic motivation

in internet usage. Elsevier 27(1), 25-37.

Prosiding Webinar Pendidikan Tinggi Islam Sarawak 2020

46

FAKTOR, KESAN DAN STRATEGI MENANGANI MASALAH
KURANG TUMPUAN PELAJAR INSTITUT KEMAHIRAN ISLAM

MALAYSIA SARAWAK KETIKA MENJALANI PROSES
PENGAJARAN DAN PEMBELAJARAN DI DALAM BILIK KULIAH

Oleh:
Mohd Chathazman bin Abdullah, Siti Rohayu binti Md Saad,
Nazneen Alia binti Kambli & Mohd. Taqiuddin bin Arosdie

ABSTRAK

Kajian ini bertujuan untuk mengenal pasti faktor, kesan dan strategi menangani masalah
kurang tumpuan pelajar Institut Kemahiran Islam Malaysia Sarawak (IKMAS) ketika proses
pengajaran dan pembelajaran (PdP) di dalam kuliah. Kajian ini dilakukan ke atas 16 orang
pelajar secara lisan berkenaan faktor yang mempengaruhi para pelajar yang kurang
memberikan tumpuan dalam kuliah, kesan terhadap PdP dan strategi menangani masalah
kurang tumpuan dalam kuliah. Berdasarkan hasil kajian secara umum, didapati bahawa faktor
pensyarah, sikap pelajar, persekitaran dan kandungan kurikulum mempengaruhi pelajar
untuk kurang memberi tumpuan dalam kuliah sewaktu PdP dijalankan. Kesan dan strategi
bagi membendung perkara ini dari berlaku juga dibincangkan. Diharapkan dengan maklumat
yang diperolehi daripada hasil kajian ini dapat meningkatkan keberkesanan proses PdP.
Dapatan dari kajian ini juga diharap dapat menjadi salah satu panduan untuk kajian pada masa
akan datang.

Kata kunci: Kurang tumpuan, Pengajaran dan Pembelajaran, Faktor, Kesan, Strategi.

PENGENALAN

Institut Kemahiran Islam Malaysia Sarawak (IKMAS), Jabatan Kemajuan Islam Malaysia

(JAKIM) merupakan salah satu institusi pengajian tinggi Islam di Sarawak. IKMAS

ditubuhkan hasil persetujuan Menteri-Menteri Agama Negara Brunei Darussalam, Republik

Indonesia, Malaysia dan Republik Singapura (MABIMS) kali ke-V pada 3 hingga 4 Ogos 1994

di Langkawi, Kedah. Lanjutan daripada pertemuan tersebut, Mesyuarat Jemaah Menteri pada

21 September 1994 telah bersetuju dengan penubuhan IKMAS yang dibina di Kampung Telaga

Air, Kuching, Sarawak. Program-program yang ditawarkan di IKMAS adalah untuk

melengkapkan pelajar dengan pengetahuan yang benar mengenai Islam dari sudut teori dan

juga amalan berdasarkan kefahaman Ahli Sunnah wal Jamaah, serta berpegang teguh pada nilai

moral, etika dan kerohanian Islam, dan mempunyai kompetensi yang selari dengan keperluan

masa kini. Penubuhan institusi ini di Sarawak juga adalah untuk memantapkan lagi pendidikan

di Sarawak terutamanya dalam bidang agama. Melalui pemerkasaan dalam bidang pendidikan,

Prosiding Webinar Pendidikan Tinggi Islam Sarawak 2020

47

maka IKMAS bersama menyumbang kepada melahirkan generasi yang cemerlang. Pendidikan

merupakan satu komponen yang menjadi perhatian utama semua pihak bagi melahirkan

generasi muda yang berilmu dan cemerlang dalam semua aspek yang diceburi oleh mereka.

Keberkesanan pendidikan pula turut dipengaruhi oleh corak penyampaian dan penerimaan

sesuatu kursus agar pelajar boleh kekal menumpukan perhatian mereka semasa PdP. Memberi

tumpuan semasa PdP merupakan aktiviti yang memerlukan pelajar untuk memberi perhatian

sepenuhnya semasa pensyarah menyampaikan sesi pembelajaran. Namun begitu, pada masa

kini didapati ramai pelajar semakin kurang memberikan tumpuan dan minat dalam mengikuti

sesi PdP. Faktor-faktor yang mengganggu proses ini harus dikaji bagi membolehkan pengkaji

memberikan strategi yang sesuai sebagai cara untuk mengatasi semasa PdP dijalankan.

PERNYATAAN MASALAH

Pada masa kini terdapat ramai pelajar semakin kurang memberikan tumpuan dan minat dalam

mengikuti sesi PdP yang dijalankan oleh pensyarah di dalam kuliah. Berdasarkan kepada

definisi yang dikemukakan oleh James (1890) yang menyatakan tumpuan itu adalah terhad

kerana manusia hanya mampu tertumpu pada satu perkara dalam satu masa. Penumpuan juga

mempunyai sifat terpilih kerana manusia boleh memilih sesuatu tumpuan pada satu masa dan

penumpuan juga sangat berkait rapat dengan konsep kesedaran yang merupakan satu situasi

dalam apa-apa jua masa. Penumpuan juga boleh dijelaskan sebagai perhatian yang memberikan

tumpuan terhadap mental dengan membiarkan ransangan lain mengganggu. Dalam erti kata

lain segala proses yang berlaku semasa sesi PdP dijalankan yang melibatkan pemahaman,

projek, pembentangan, analisa dan juga penyelesaian masalah merupakan sebahagian dari

aktiviti yang menuntut pelajar untuk memberi sepenuh tumpuan semasa kuliah. Kajian ini

dilaksanakan untuk mengkaji sejauh mana isu ini mengganggu proses PdP pelajar IKMAS dan

kesannya kepada pelajar jika mereka kurang tumpuan dalam kuliah. Strategi untuk menangani

masalah ini juga perlu dikenalpasti untuk membendung pelajar dari mempunyai masalah

kurang tumpuan semasa sesi PdP dijalankan.

Objektif Kajian

i. Mengenal pasti faktor yang menyebabkan permasalahan kurang tumpuan pelajar

semasa sesi PdP.

ii. Mengenal pasti kesan jika pelajar kurang tumpuan semasa sesi PdP dijalankan.

Prosiding Webinar Pendidikan Tinggi Islam Sarawak 2020

48

iii. Strategi untuk menangani masalah kurang tumpuan pelajar semasa sesi PdP.

SOROTAN LITERATUR

Dalam kajian yang telah dijalankan oleh Abd.Karim (1994) menyatakan bahawa setiap guru

memainkan peranan yang penting dalam menarik minat pelajar untuk belajar dengan cara

mempelbagaikan kaedah pengajaran. Apabila murid-murid tidak berminat dalam sesuatu mata

pelajaran tertentu, guru tidak pula berusaha untuk menarik minat mereka.

Menurut Zulzana et al. (2011) pula, minat merupakan suatu perkara penting sebagai

pendorong kepada pelajar untuk bergiat cergas dalam aktiviti pembelajaran. Minat terhadap

sesuatu perkara atau aktviti akan mendorong seseorang pelajar meneroka dengan lebih jauh.

Menurut Salleh dan Haittie (2003) dalam Rohani Arbaa. et al. (2010) telah menyatakan

bahawa faktor guru adalah signifikan dalam mempengaruhi minat dan komitmen pelajar

terhadap pelajaran serta berpotensi mengubah sikap dan status pelajar terhadap sesuatu

kurikulum. Berdasarkan kajian yang telah dijalankan oleh Rohani Arbaa et al. (2010)  dalam

kajiannya menunjukkan bahawa adanya hubungan positif yang sederhana di antara ciri kualiti

guru yang dikaji dengan komitmen pelajar. Hubungan guru dan pelajar dikenal pasti sebagai

ciri kualiti guru-guru yang menjadi peramal terbaik untuk meningkatkan komitmen belajar

dalam diri pelajar. Secara relatifnya, pelajar perempuan lebih menunjukkan komitmen belajar

yang tinggi daripada pelajar lelaki. Bagi status sosioekonomi pelajar pula tidak mempengaruhi

komitmen belajar bagi para pelajar. Dapatan kajian mendapati hubungan guru dan pelajar

merupakan faktor yang signifikan dalam meningkatkan komitmen belajar untuk para pelajar.

Sikap pelajar terhadap guru mata pelajaran atau subjek yang diambil akan

mempengaruhi minat serta usaha ke arah kejayaan akademik seseorang pelajar (Suradi Salim,

1987). Pelajar kebanyakan mempunyai minat untuk belajar sekiranya guru memainkan peranan

yang penting dalam sesebuah kelas. Guru yang bijak dalam melaksanakan aktiviti di dalam

kelas dengan menyediakan kaedah-kaedah yang sesuai merupakan seorang guru yang bagus

dalam proses meningkatkan minat pelajar itu sendiri. Sikap negatif pelajar terhadap sekolah

dan guru boleh melemahkan minat dan motivasi mereka belajar dalam subjek yang diajar oleh

guru tersebut.

Prosiding Webinar Pendidikan Tinggi Islam Sarawak 2020

49

METODOLOGI KAJIAN

Berdasarkan kajian yang telah dijalankan, metodologi yang digunakan adalah pendekatan

kualitatif atau kajian tindakan. Responden terdiri daripada pelajar- pelajar IKMAS. Kaedah

pemerhatian dan temubual digunakan dalam kajian ini. Temubual merupakan satu keadah

pengutipan data yang melibatkan interaksi face to face antara penyelidik dengan responden

atau orang yang ditemubual. Kaedah ini merupakan satu kaedah terbaik untuk mendapatkan

maklumat daripada responden secara mendalam dan juga membolehkan maklumat diperoleh

dengan lebih cepat.

Kesahan dan Kebolehpercayaan

Kaedah pemerhatian merupakan proses meneliti situasi secara kritikal. Ianya juga merupakan

satu kaedah yang baik untuk digunakan bagi mendapat maklumat yang sebenar terhadap situasi

semasa yang berlaku di lokasi kajian. Pemerhatian secara langsung dibuat di  IKMAS semasa

proses PdP dijalankan merupakan kelebihan bagi mendapatkan maklumat yang tepat kerana

penyelidik sendiri melihat tingkah laku pelajar. Tingkah laku responden juga dijadikan

panduan semasa menjalankan temu bual bersama pelajar namun penyelidik tidak terpengaruh

dengan tingkah laku responden semasa menjalankan pemerhatian. Melalui pemerhatian ini

juga, penyelidik dapat mengenal pasti faktor-faktor serta kesan kepada pelajar sekiranya

mereka kurang memberikan tumpuan semasa proses PdP. Temubual pula dijalankan ke atas

pelajar yang telah dikenalpasti. Persampelan ini diambil dari kalangan pelajar yang berlainan

semester di IKMAS yang terdiri dari pelajar Semester Satu, Tiga dan Lima bagi Program

Diploma Dakwah Islamiyyah (DDI). Penyelidik telah memilih 16 orang pelajar untuk ditemu

ramah. Bagi tujuan kajian ini, pelajar telah dilabelkan sebagai P1 hingga P16. Penyelidik

menerangkan kepada pelajar tujuan kajian dan mengemukakan soalan serta perkara-perkara

yang berkaitan dengan tajuk. Tiga (3) soalan utama yang diutarakan kepada pelajar ialah

berkenaan faktor-faktor yang menyebabkan pelajar kurang tumpuan semasa sesi PdP, kesan

yang mereka hadapi jika kurang memberi tumpuan semasa kuliah dan strategi yang patut

dilaksanakan bagi menangani masalah kurang tumpuan semasa proses PdP.

Prosiding Webinar Pendidikan Tinggi Islam Sarawak 2020

50

DAPATAN KAJIAN

Faktor-faktor yang menyebabkan pelajar kurang memberi perhatian semasa PdP di

dalam bilik kuliah.

Berdasarkan kajian yang telah dijalankan, penyelidik telah menemui beberapa faktor yang

merupakan penyebab kepada kurangnya tumpuan pelajar semasa menjalani proses PdP di bilik

kuliah.

a) Pensyarah

Pensyarah merupakan individu yang bertanggungjawab untuk menyampaikan

pembelajaran kepada pelajar. Walaubagaimanapun, dapatan kajian mendapati ada

beberapa situasi yang menyebabkan pelajar kurang memberi tumpuan di dalam bilik

kuliah atas faktor pensyarah ataupun tenaga pengajar.

i. Cara penyampaian

“Suara pensyarah yang kurang jelas semasa mengajar menyebabkan saya mudah

hilang tumpuan dan mengantuk.”

(Responden 11)

“Pensyarah hanya baca slide dan banyak bercerita topik yang di luar daripada subjek

yang diajar.”

(Responden 8)

“Pensyarah menggunakan cara penyampaian yang tidak menarik semasa

pembelajaran, tetap meneruskan kelas walaupun tahu kami mengantuk dan tidak

dapat memberikan perhatian disebabkan mengantuk.”

(Responden 9)

“Suara pensyarah terlampau perlahan. Tak dengar.”

(Responden 13)

“Suara dia (pensyarah) slow.”

(Responden 14)

Prosiding Webinar Pendidikan Tinggi Islam Sarawak 2020

51

ii. Tugasan yang diberikan kepada pelajar terlalu banyak

“Kami tidak cukup tidur disebabkan terpaksa menyiapkan tugasan yang terlalu

banyak diberikan oleh pensyarah.”

(Responden 7)

“Saya sering mengantuk dan hilang tumpuan dalam kelas kerana tidak cukup tidur.

Saya sibuk menyiapkan tugasan-tugasan yang diberikan pensyarah.”

(Responden 5)

iii. Alat Bantu Mengajar

“Kelas terlalu bosan sebab pensyarah hanya bercakap sahaja dan tidak menayangkan

video atau gambar-gambar.”

(Responden 3)

“Pensyarah mengajar hanya dengan membaca buku, tanpa powerpoint untuk rujukan

kami semasa sesi pembelajaran.”

(Responden 6)

iv. Sikap pensyarah

“Saya jadi tidak berminat untuk masuk ke kelas kerana ada pensyarah yang beremosi

dan membawa masalah peribadi dalam kelas.”

(Responden 10)

“Ada pensyarah yang terlalu garang dan tidak sporting menyebabkan saya tidak

berminat untuk mendengar dan hilang tumpuan.”

(Responden 11)

b) Sikap Pelajar

Sikap pelajar sendiri juga adalah antara faktor yang turut menyebabkan kurang tumpuan

semasa sesi pembelajaran. Hal ini telah dikenalpasti melalui jawapan yang diberikan oleh

Prosiding Webinar Pendidikan Tinggi Islam Sarawak 2020

52

pelajar semasa temubual dijalankan. Selain itu, pemerhatian oleh penyelidik juga

mengukuhkan lagi faktor ini.

i. Menangguhkan tugasan dan bermain

“Saya selalu kurang dan hilang tumpuan dalam kelas kerana mengantuk. Saya

berjaga pada waktu malam untuk menyiapkan tugasan-tugasan yang tertangguh.”

(Reponden 5)

“Saya kurang tidur sebab sibuk membuat tugasan dan selalu main game sehingga

tidur lambat.”

(Responden 8)

“Saya tak pandai manage masa dan terlalu leka dengan media sosial.”

(Responden 15)

ii. Bermain telefon bimbit

“Saya lebih suka menggunakan telefon bimbit ketika pensyarah sedang mengajar.”

(Responden 8)

“Kerja berlambak dan perlu dihantar dalam masa yang sama.”

(Responden 12)

“Susah nak faham dengan silibus bagi kursus yang saya tak minat.”

(Responden 13)

Dari pemerhatian penyelidik juga, pelajar didapati terlalu mudah terganggu dan lebih

banyak menggunakan telefon bimbit semasa berada di bilik kuliah. Mereka memberi alasan

menggunakan telefon bimbit untuk mencari maklumat dengan lebih mudah dan untuk mencatat

nota. Namun pada hakikatnya, pelajar-pelajar ini melayari laman sesawang yang tidak

berkaitan dengan sesi pembelajaran mereka.

Prosiding Webinar Pendidikan Tinggi Islam Sarawak 2020

53

iii. Pembentangan kurang menarik

“Saya mengantuk apabila kawan-kawan membuat pembentangan yang membosankan

dan hanya membaca.”

(Responden 1)

iv. Membuat kerja lain semasa di bilik kuliah.

“….petang ni saya ada satu pembentangan untuk subjek A. Saya belum bersedia, saya

terpaksa baca nota untuk pembentangan petang ni kerana tak sempat nak baca. Maaf

Puan.”

(Responden 7)

c) Persekitaran

Persekitaran yang selesa dan kondusif dapat membantu pelajar untuk belajar dalam

keadaan selesa dan tenang. Pihak IKMAS sudah menyediakan persekitaran yang baik ini

kepada pelajar. Namun terdapat beberapa dapatan daripada responden yang menyatakan

beberapa masalah persekitaran bilik kuliah yang mengganggu tumpuan mereka.

i. Bilik kuliah yang kurang selesa

“... penghawa dingin di dalam bilik kuliah ini tidak berfungi. Panas. Tak selesa.”

(Responden 10)

“... ada penghawa dingin, tapi masih panas. Berpeluh-peluh. Rosak.”

(Responden 11)

ii. Persekitaran bising

“... bunyi pelajar seksyen kelas sebelah dapat didengari dari dalam kelas kami. Kami

tidak dapat menumpukan perhatian semasa sesi PdP.”

(Responden 12)

Prosiding Webinar Pendidikan Tinggi Islam Sarawak 2020

54

iii. Penggabungan kelas

“Bila ada penggabungan kelas, pelajar terlalu ramai dan menyebabkan saya tidak

dapat fokus kepada apa yang disampaikan oleh pensyarah dan malu untuk bertanya

soalan.”

(Responden 9)

“Saya jadi kurang berminat dengan PdP disebabkan oleh penggabungan kelas, bila

terlalu ramai saya tidak dapat input yang disampaikan. Banyak bermain sahaja dalam

kelas.”

(Responden 10)

d) Kurikulum

Ada dalam kalangan responden yang menyatakan bahawa kandungan kursus yang

dipelajari juga turut mempengaruhi mereka untuk kurang memberi tumpuan di dalam

bilik kuliah.

i. Tidak menarik

Isi kandungan yang tidak menarik didalam kursus menyebabkan pelajar hilang

tumpuan di dalam sesi PdP. Mereka lebih cenderung untuk melakukan perkara lain

ataupun memilih menjadi pelajar yang aktif di dalam kelas. Mereka juga kurang

memberi respon ataupun pendapat semasa aktiviti dan sesi di dalam kuliah.

“... saya tak minat subjek D, susah bagi saya.”

(Responden 12)

“Saya tidak mempunyai minat dalam subjek tertentu dan menyebabkan saya hilang

tumpuan.”

(Responden 16)

Prosiding Webinar Pendidikan Tinggi Islam Sarawak 2020

55

Kesan kurang tumpuan semasa sesi PdP

Hasil daripada kajian yang telah dijalankan, penyelidik mendapati beberapa kesan kepada

kurangya tumpuan pelajar di dalam kuliah. Kebanyakan responden memberi jawapan yang

sama jika ditanya berkenaan dengan kesan apabila mereka kurang memberikan perhatian di

dalam kuliah. Antara kesan-kesan tersebut ialah: -

a) Kefahaman pelajar kepada kursus yang mereka pelajari.

Kajian mendapati kesan yang paling ketara adalah pelajar tidak memahami apa yang

diajar dan disampaikan oleh pensyarah semasa pembelajaran. Apabila pelajar sudah

kurang dan hilang tumpuan, mereka tidak mampu lagi untuk memahami dan

mendapatkan maklumat-maklumat yang penting dalam sesi pembelajaran.

“Kurang faham apa yang disampaikan dan apabila saya diajukan oleh pensyarah dengan

soalan, memang agak sukar untuk saya menjawab.”

(Responden 2)

“Saya tidak mendapat maklumat dengan jelas tentang apa yang dipelajari semasa sesi

pembelajaran berlangsung.”

(Responden 5)

“Kadang-kadang apa yang difahami oleh kami berbeza dengan apa yang dimaksudkan

oleh pensyarah.”

(Responden 7)

b) Hilang Fokus.

Pelajar juga dilihat tidak mampu untuk menjawab soalan-soalan yang dikemukakan oleh

pensyarah. Pelajar hilang konsentrasi dan mengelakkan diri untuk terlibat dalam aktiviti-

aktiviti semasa kuliah.

Prosiding Webinar Pendidikan Tinggi Islam Sarawak 2020

56

“... apabila saya diajukan oleh pensyarah dengan soalan , memang agak sukar untuk saya

menjawab.”

    (Responden 2)

“Saya tidak dapat mempraktikkan ilmu yang dipelajari dan apabila ditanya soalan, saya

tidak dapat menjawab kerana tidak tahu.”

(Responden 7)

c) Prestasi para pelajar

Pelajar yang kurang memberi tumpuan semasa dalam kelas akan menghadapi masalah

untuk memahami kesemua kandungan pembelajaran. Prestasi mereka akan terganggu.

Perkara ini akan menyebabkan mereka tidak mendapat keputusan yang cemerlang dan

memuaskan semasa peperiksaan akhir semester.

“Saya tidak dapat buat yang terbaik semasa peperiksaan akhir kerana saya tidak faham

mengenai isi pembelajaran saya. Kesannya nanti pointer saya akan menurun.”

(Responden 7)

“Saya tidak dapat kekalkan pointer dan keputusan peperiksaan merosot.”

(Responden 10)

“Pointer saya menurun dan saya kena marah dengan mak.”

(Responden 11)

“Saya stress (tertekan). Keputusan peperiksaan akan teruk nanti.”

(Responden 15)

Berdasarkan dapatan kajian ini, boleh dikatakan bahawa impak atau kesan masalah

hilang dan kurang tumpuan pelajar semasa sesi pembelajaran ini bukanlah perkara yang boleh

dipandang ringan. Prestasi pelajar yang turun dan merosot adalah perkara yang tidak baik untuk

para pelajar, pensyarah dan juga institusi secara tidak langsung. Masih banyak ruang untuk

diberikan penekanan dalam memastikan pelajar dapat menumpukan perhatian sepenuhnya

kepada penyampaian dan sesi pembelajaran dalam kelas.

Prosiding Webinar Pendidikan Tinggi Islam Sarawak 2020

57

Strategi menangani masalah hilang dan kurang tumpuan pelajar semasa proses PdP

Kajian ini telah menghuraikan dapatan berhubung faktor yang mempengaruhi pelajar IKMAS

yang kurang memberi tumpuan semasa PdP berlangsung serta kesannya terhadap pelajar.

Penyelidik juga telah menemu ramah responden bagi mendapatkan pandangan mereka

mengenai strategi yang boleh dicadangkan bagi membantu mereka untuk kekal fokus di dalam

bilik kuliah. Strategi-strategi ini penting bagi membantu mereka menangani masalah yang

mereka hadapi. Di antara strategi yang telah dicadangkan ialah : -

“Pensyarah harus mengadakan aktiviti, latihan dalam kumpulan ketika PdP

dijalankan.”

(Responden 6)

“Ketika PdP dijalankan perlu diadakan kuiz atau pertandingan, buat kelainan dari segi

pembentangan dan lebih kepada amali.”

(Responden 7)

Menurut Amir Hasan (2009), dalam sebuah bilik darjah, setiap individu mempunyai

psikologi dan kebolehan intelek yang berbeza antara satu sama lain. Maka, pengajaran yang

dirancang perlu sesuai, disusun (mengikut tahap pelajar) dan perlu disokong (dengan

menggunakan bahan bantu mengajar) bagi merangsang perkembangan potensi individu ke

tahap yang maksimum.

“Pensyarah mesti peka dengan pelajar, ikut apa yang pelajar nak, bukan ikut kemahuan

pensyarah…”

(Responden 9)

Kenyataan ini selari dengan prinsip yang dikemukakan oleh Suppiah, Ramlah dan

Abdul Aziz (2008) mengatakan bahawa guru harus mengaplikasikan pengetahuan psikologi

pendidikan semasa proses PdP. Seorang pensyarah harus memahami tingkah laku pelajar

dengan lebih mendalam seperti tingkah laku yang suka perhatian pensyarah, suka memencil

diri, tingkah laku pelajar pintar, dan pelajar yang bermasalah dalam pelajaran kerana kesannya

memberi impak yang besar terhadap prestasi pembelajaran pelajar.

Prosiding Webinar Pendidikan Tinggi Islam Sarawak 2020

58

“Pensyarah perlu menggunakan slide yang menarik, cantik, ringkas dan padat untuk

menarik perhatian saya.”

“Pensyarah perlu menerima cadangan pelajar…”

“Pensyarah perlu kuatkan suara dengan lebih jelas supaya pelajar tak mengantuk.”

(Responden 11)

“Pihak institusi juga wajar menyediakan persekitaran dan bilik kuliah yang lebih selesa

bagi membantu pelajar menumpukan sepenuh perhatian semasa proses PdP.”

(Responden 13)

“Saya perlu atur semula jadual seharian saya supaya saya dapat manfaatkan masa

dengan baik.”

(Responden 7)

“IKMAS perlu menyediakan mikrofon kepada pensyarah yang suaranya agak

perlahan.”

(Responden 14)

Penyelidik berpendapat bahawa semua pihak perlu memainkan peranan bagi

menyelesaikan masalah berkenaan kurang memberi tumpuan pelajar di bilik kuliah. Pelajar

seharusnya faham mengenai tugas mereka sebagai seorang pelajar dan perlu mahir untuk

membahagikan masa supaya kurang tertekan dengan proses PdP seharian. Pensyarah juga

harus memainkan peranan mereka dengan baik. Mutu dan cara penyampaian harus sentiasa

diperbaiki agar objektif pembelajaran tercapai. Pensyarah juga harus peka dengan keadaan

dalam bilik kuliah dan menggunakan kaedah pedagogi yang bersesuaian agar pelajar tidak

ketinggalan semasa di dalam kuliah serta hilang tumpuan semasa sesi pembelajaran. Semua

pelajar harus digalakkan untuk mengikuti semua aktiviti di dalam bilik kuliah bagi merangsang

pemikiran dan juga minda pelajar. Persekitaran yang kondusif dan selesa perlu bagi mengatasi

masalah kurang memberi tumpuan pelajar semasa sesi PdP. Antara strategi sesuai termasuklah

dengan menyediakan bilik kuliah yang bersih, kemas dan selesa. Kelengkapan peralatan yang

mencukupi di dalam bilik kuliah membantu proses PdP agar berjalan dengan baik dan lancar.

Prosiding Webinar Pendidikan Tinggi Islam Sarawak 2020

59

IMPLIKASI DAN LIMITASI

Kajian ini adalah usaha awal mengesan faktor yang mempengaruhi kurang memberi tumpuan

semasa kuliah dalam kalangan pelajar. Penilaian terhadap faktor tersebut boleh mengubah

tingkah laku, personaliti serta tatacara pensyarah dalam melaksanakan pengurusan kuliah

dengan lebih baik. Dapatan kajian ini juga menunjukkan bahawa pensyarah juga memainkan

peranan yang penting bagi memastikan tumpuan pelajar kekal dan tidak terganggu semasa

proses PdP. Jika pelajar tidak menumpukan sepenuh perhatian semasa proses PdP, kesannya

dapat dilihat melalui keputusan peperiksaan yang dijalankan kepada mereka. Kesan kurang

memberikan tumpuan di dalam kuliah ini memberi impak yang besar dalam proses dan sesi

pembelajaran pelajar.

Kajian hanya tertumpu kepada pelajar IKMAS sahaja dan hanya 16 orang pelajar

dipilih untuk ditemu ramah bagi mendapatkan data berkenaan dengan kajian ini. Pengkaji yang

akan datang dicadangkan untuk membuat kajian ke atas jenis alat bantu mengajar yang sesuai

bagi membantu mengekalkan tumpuan pelajar di dalam kuliah. Ini kerana, penggunaan cara

pengajaran yang bersesuaian dan kepelbagaian alat bantu mengajar juga perlu bagi

mengekalkan tumpuan pelajar di dalam kuliah.

CADANGAN KAJIAN

Jika ada kajian lanjutan hendak dilaksanakan, kajian tersebut dicadangkan untuk memberi

tumpuan kepada perbezaan kaum, umur dan juga jantina pelajar. Kajian lanjutan juga boleh

mengkaji berdasarkan latar belakang pelajar yang mungkin juga memberi kesan kepada tahap

tumpuan pelajar di dalam kuliah kerana pelajar datang dari pelbagai jenis kaum, tradisi

keluarga, keperluan dan ekonomi sesebuah keluarga dan taraf hidup yang berbeza. Kajian

lanjutan yang dijalankan diharap dapat mengatasi isu kurang tumpuan dalam kalangan pelajar

secara lebih efektif. Kajian tersebut boleh dijadikan rujukan atau panduan oleh para pendidik

bagi menjadikan sesi PdP lebih berkesan.

RUMUSAN

Pelbagai faktor memainkan peranan penting bagi membantu pelajar kekal memberi tumpuan

semasa di dalam kuliah. Faktor-faktor yang menyebabkan tumpuan pelajar ini tersasar dan

terganggu hendaklah ditangani dengan segera agar tujuan utama mereka mengikuti kuliah iaitu

Prosiding Webinar Pendidikan Tinggi Islam Sarawak 2020

60

memperolehi ilmu pengetahuan tercapai. Walaupun amat sukar bagi pensyarah untuk

mengawal dan mensasarkan tumpuan pelajar semasa proses PdP, pensyarah digalakkan untuk

memberikan perkhidmatan yang terbaik kerana pensyarah merupakan penyumbang terbesar

dalam menyampaikan ilmu kepada pelajar. Selain itu, penggunaan pedagogi yang baik adalah

salah satu cara untuk melahirkan pelajar yang berkualiti dan mampu berdaya saing. Pelajar

juga seharusnya memperbaiki sikap dan tanggungjawab mereka sebagai seorang pelajar bagi

memastikan pencapaian mereka berada ditahap yang lebih baik. Sikap dan adab dalam mencari

ilmu harus dipertingkatkan bagi mencapai hasrat tersebut. Peningkatan pengetahuan dan

prestasi pelajar dilihat melalui keberkesanan dalam PdP semasa kuliah.

RUJUKAN

Abd Karim Desa. (1994). Keberkesanan Guru-guru Kemahiran Hidup Bersepadu Terhadap Pengajaran dan

Pembelajaran Mata Pelajaran Kemahiran Hidup Bersepadu. (Tesis Ijazah Sarjana Muda Universiti

Teknologi Malaysia).

Amir Hassan Dawi. (2009). Sekolah dan M asyarakat.Quantum Books: Tanjong Malim.

James, W. (1890). Principle of Psychology. New York: Holt.

Rohani Arbaa, Hazri Jamil & Nordin Abd Razak. (2010). Hubungan guru-pelajar dan kaitannya dengan komitmen

belajar pelajar: Adakah guru berkualiti menghasilkan perbezaan pembelajaran antara jantina pelajar?”

Jurnal Pendidikan Malaysia 35(2), 61-69.

Suppiah Naciappan, Ramlah Jantan & Abdul Aziz Abdul Shukor. (2008). Psikologi Pendidikan. Oxford Fajar.

Suradi Salim. (1987). Tinjauan sikap dan tabiat belajar sekolah-sekolah menengah Negeri Sembilan. Jurnal

Pendidikan 11, 77-90.

Zulzana binti Zulkarnain, Mohamed bin Saim, Roslina binti Abd Talib. (2011). Hubungan antara minat, sikap

dengan pencapaian pelajar dalam kursus CC301 – quantity measurement.

Prosiding Webinar Pendidikan Tinggi Islam Sarawak 2020

61

PERSEPSI PELAJAR IKMAS TERHADAP KEBERKESANAN PROSES
PEMBELAJARAN DAN PENGAJARAN SECARA DALAM TALIAN

Oleh:
Dr. Roziah binti Haji Chek, Syarifah Nabilah binti Wan Hamdan,

Mohd Zaki bin Jaafar & Abdul Rahim bin Othman

ABSTRAK

Penggunaan teknologi dalam pendidikan merupakan aspek yang penting menjadi keutamaan.
Gelombang virus pandemik yang telah melanda dunia telah menukarkan sistem pembelajaran
dan pengajaran bersemuka kepada dalam talian sekaligus menekankan aspek teknologi. Kajian
ini adalah bertujuan untuk mengenal pasti permasalahan utama yang dihadapi pelajar IKMAS
terhadap proses pengajaran dan pembelajaran secara dalam talian, menerangkan persepsi
pelajar tehadap keberkesanan proses dan mengesyorkan penambahbaikan. Kajian ini
menggunakan pendekatan kuantitatif yang berbentuk tinjauan dan menggunakan soal selidik
sebagai instrumen kajian. Kajian mendapati responden dapat mempelajari perkara baharu
dalam aplikasi IT (Information Technology) serta menjadikan responden mahir dalam teknologi
yang digunakan. Kajian ini mencadangkan tentang keperluan penambahbaikan terhadap
kemudahan jalur lebar internet, penggunaan aplikasi teknologi tambahan dan teknik serta
kaedah penyampaian pensyarah.

Kata Kunci: Persepsi, Pembelajaran dan Pengajaran, Dalam Talian

PENGENALAN

Pada dasarnya, proses pengajaran dan pembelajaran (PdP) di dalam pendidikan formal

seharusnya diberi penekanan yang sewajarnya. Kaedah PdP yang digunakan oleh pensyarah

boleh memberi impak kepada prestasi akademik pelajar. Justeru, pada masa kini, teknologi

informasi sedang mengalami perkembangan yang cukup pesat yang sentiasa seiring dengan

perkembangan teknologi semasa dan kontemporari. Oleh itu, penggunaan teknologi dalam

pendidikan juga merupakan aspek yang penting yang perlu menjadi titik berat (Mat Saad,

Hashimee, & Zulkifli, 2018). Hal ini kerana, penggunaan teknologi mampu mengubah teknik

pengajaran guru, kaedah pembelajaran pelajar dan secara keseluruhannya cara pendidikan

dikendalikan (Luaran, 2013).

LATAR BELAKANG KAJIAN

Seluruh dunia telah dilanda wabak penyakit COVID-19 yang mana telah menjejaskan banyak

pihak terutamanya dari sektor perniagaan, pelancongan dan tidak terlepas juga sektor

Prosiding Webinar Pendidikan Tinggi Islam Sarawak 2020

62

pendidikan. Semua institusi dan universiti telah mengambil langkah selamat dengan

menggunakan kaedah PdP secara dalam talian terhadap pelajar-pelajar di Institut Pengajian

Tinggi (IPT) sama ada awam mahupun swasta. Penggunaan kaedah konvensional yang lazim

digunakan sebelum ini pula tidak dapat diteruskan berikutan wabak pandemik yang melanda.

Sehubungan itu, sistem pendidikan pada masa kini sedang mengalami perubahan yang

sangat pesat dan pantas. Perubahan ini dapat dilihat melalui penggunaan kaedah pembelajaran

yang berasaskan teknologi yang diperkenalkan (Basiron, 2012). Hasil tinjauan mendapati

setiap tahun, adanya teknologi dan gajet terkini yang sentiasa diketengahkan bagi tujuan

memudahkan urusan harian kita khususnya dalam situasi pandemik yang sedang melanda kini.

Bahkan, sistem teknologi masa kini boleh menghubungkan serta memudahkan komunikasi

dengan sesiapa sahaja di seluruh ceruk dunia dan sekaligus boleh memmaparkan wajah dengan

hanya menggunakan sebuah gajet yang kecil iaitu telefon pintar. Perkara ini kedengaran tidak

masuk akal pada zaman dahulu. Bidang pendidikan juga telah mengalami perubahan pesat dari

semasa ke semasa seiring dengan perkembangan teknologi hari ini. Jika pada zaman dahulu,

seorang pelajar perlu bersemuka dengan gurunya untuk memperolehi ilmu, namun dengan

adanya teknologi yang semakin membangun proses PdP boleh dilakukan dengan lebih mudah.

Kita hanya memerlukan komputer riba untuk memulakan proses PdP.

Kepesatan perkembangan teknologi telah menunjukkan bahawa perubahan teknologi

masa kini telah membawa satu anjakan baharu dalam dunia pendidikan (Md Sahir & Mohd

Ayub, 2015). Gelombang virus pandemik yang telah melanda dunia sekaligus telah

menukarkan sistem PdP yang sedia ada diguna pakai di seantero dunia kepada secara dalam

talian. Bukan satu tugas yang mudah untuk menukar norma hidup para pelajar dan pengajar

yang sebelum ini terbiasa dengan sistem yang sedia ada yang mana pelajar akan bersua muka

bersama pengajar di dalam sebuah kelas merupakan suatu sistem yang telah digunakan sejak

dahulu lagi yang turut diamalkan di IKMAS. Pelajar menadah ilmu daripada pensyarah di

dalam sebuah kelas yang terdiri daripada sekitar 30 orang pelajar.

PERNYATAAN MASALAH

PdP amat penting di sekolah mahupun di IPT. Kegagalan PdP akan menyebabkan berlakunya

pelbagai masalah. Antara permasalahan utama kajian ini ialah capaian internet di IKMAS

adalah tidak meluas. Ini kerana lokasi IKMAS terletak di kawasan luar bandar yang

menyebabkan capaian internet kurang memuaskan. Hal ini mengganggu serta menyukarkan

proses PdP secara dalam talian ketika situasi pandemik COVID-19 dan norma baharu yang

Prosiding Webinar Pendidikan Tinggi Islam Sarawak 2020

63

memerlukan pembelajaran dilaksanakan secara dalam talian. Selain itu juga, kebanyakan

pelajar mengakses internet dengan langganan data sendiri. Capaian internet yang tidak meluas

ini menyebabkan kesukaran pelajar dalam menerima maklumat ketika sesi PdP secara dalam

talian dijalankan.

Di samping itu, kajian ini turut meninjau sejauh mana keberkesanan proses pengajaran

dalam talian ini menurut persepsi pelajar IKMAS dalam konteks norma baharu. Selain itu,

kajian melihat faktor-faktor dan kesan utama dan sampingan hasil daripada pembelajaran

secara dalam talian seperti tumpuan dan minat pelajar terhadap subjek yang diajar serta kaedah

pengajaran guru secara dalam talian. Menurut kajian Meor (2003), para pelajar kurang

berminat belajar disebabkan gaya pengajaran guru tidak memenuhi gaya pembelajaran mereka.

Strategi pengajaran guru tidak sesuai sehingga pelajar tidak memahami apa yang dipelajari dan

guru hanya tertumpu kepada menyiapkan buku kerja sahaja.

Kewujudan sistem pembelajaran dalam talian di Malaysia boleh dikatakan agak baharu

pengamalannya jika dibandingkan dengan negara-negara yang maju. Sistem ini dijadikan satu

kaedah asas untuk membantu melancarkan proses pembelajaran terdahulu yang lebih bersifat

konvensional. Disebabkan pengimplimentasian yang agak baru maka, sudah banyak perkara

yang perlu ditambah baik. Kebiasaannya, pembelajaran secara dalam talian sebelum ini

dilakukan oleh universiti yang mempunyai program kerjasama dengan universiti luar negara.

Namun jika dilihat di Malaysia, kebanyakan Institut Pengajian Tinggi Awam (IPTA) dan

Institut Pengajian Tinggi Swasta (IPTS) baru sahaja melaksanakan kaedah ini secara terperinci

apabila suatu wabak penyakit yang telah melanda dunia iaitu pandemik COVID-19

termasuklah IKMAS. Sebelum ini kaedah bersemuka kebanyakan digunakan dalam sistem

akademik di IKMAS sehinggalah pandemik COVID-19 berlaku, IKMAS turut terkesan dan

menukarkan platform PdP bersemuka kepada secara dalam talian.

Dalam situasi sekarang, IKMAS turut tidak ketinggalan mengikuti PdP secara dalam

talian. Namun begitu, beberapa faktor mungkin membawa kesan kepada pembaharuan cara

pembelajaran ini antaranya ialah capaian internet mungkin tidak meluas. Seperti yang sedia

maklum, lokasi IKMAS agak terletak di kawasan luar bandar dan kebanyakan pelajar

mengakses internet dengan langganan data mereka sendiri. Fasiliti IKMAS jauh berbeza

dengan fasiliti universiti serta kolej yang jauh lebih moden. IKMAS tidak menyediakan

perkhidmatan internet di asrama menyebabkan masalah bagi pelajar untuk menghadapi norma

pengajaran baharu ini. Jika IPTA luar, lazimnya pensyarah menggunakan kaedah dalam talian

ini hanya dengan tujuan tertentu. Contohnya, untuk memuat turun nota di laman web, membuat

pengumuman penting, kuiz secara dalam talian dan sebagainya. Namun, berlainan di IKMAS

Prosiding Webinar Pendidikan Tinggi Islam Sarawak 2020

64

yang baru sahaja menggunakan sistem dan aplikasi ini secara berterusan sebagai platform

proses PdP terkini berikutan pandemik COVID-19. Justeru, banyak perkara yang perlu

dititikberatkan. Tuntasnya, kajian ini adalah untuk mengenal pasti isu-isu yang dihadapi pelajar

IKMAS terhadap proses PdP secara dalam talian.

Sementara itu, konsep persepsi merupakan salah satu aspek psikologi kognitif. Menurut

Solso (1995), persepsi adalah cabangan daripada psikologi kognitif yang melipuli tahanan dan

interpretasi tentang deria perangsang. McBurney (1977) pula berpendapat persepsi adalah

tindak balas organisma kepada objek persekitaran dengan mengikut peraturan tingkah lakunya.

Davidoff mendefinisikan persepsi sebagai satu proses yang menginterprestasikan data deria

yang diterima supaya meningkatkan kesedaran terhadap persekitaran dan diri sendiri (Sanggin,

1993). Bagi Jaafar Muhammad (1997), persepsi adalah penilaian individu terhadap orang lain,

persekitaran dan juga sesuatu kejadian. Menurut beliau, terdapat (lima (5) tahap dalam proses

pembentukan persepsi individu, iaitu penerimaan maklumat, pemprosesan maklumat, adaptasi

pengaruh luaran dan dalaman, penghasilan output, dan akhirnya bereaksi terhadap apa yang

dilihat, didengar, dibaca dan dialami. Schiffman (1990) pula mengatakan bahawa persepsi

adalah merujuk kepada proses psikologi yang meliputi maksud, pengalaman lepas, ingatan atau

pertimbangan.

Manakala Sekular dan Blake (1990) pula menegaskan pemahaman persepsi yang

menyeluruh perlu merangkumi penjelasan pengalaman lepas individu. Oleh itu, persepsi adalah

proses untuk menginterpretasi pancaindera yang dirangsang yang mana merangkumi

pengalaman kesedaran, memori dan pengadilan individu. Sekular dan Blake (1990) juga

menyatakan kajian persepsi dapat meningkatkan kefahaman mengenai jenis persepsi yang

diminta oleh deria manusia. Kajian persepsi juga dapat membantu individu untuk memperbaiki

fungsi deria. Secara ringkasnya, persepsi melibatkan pandangan, pemerhatian dan penaksiran

seseorang terhadap maklumat yang diterima. Oleh itu, persepsi adalah satu proses gerak balas

yang menyeluruh terhadap rangsangan yang mcmbolehkan individu menyedari, memahami

dan memberi makna kepada rangsangan tersebut. Dalam erti kata lain, persepsi merupakan

proses manusia membuat penilaian yang subjektif terhadap orang lain dengan merujuk kepada

apa yang mampu diperhatikan dan diminati. Dengan ini, kajian tentang persepsi perlu

diteruskan demi membentuk persepsi yang lebih objektif secara komprehensif dan universal.

Prosiding Webinar Pendidikan Tinggi Islam Sarawak 2020

65

Objektif kajian

i. Mengenal pasti permasalahan utama yang dihadapi pelajar IKMAS terhadap proses

PdP secara dalam talian.

ii. Menerangkan persepsi pelajar terhadap keberkesanan proses PdP secara dalam

talian.

iii. Mengesyorkan penambahbaikan dalam proses PdP secara dalam talian.

SOROTAN LITERATUR

Menerusi kajian ini, pengkaji membahagikan ulasan kepustakaan kepada isu persepsi pelajar

dan masalah yang dihadapi. Bahagian pertama iaitu persepsi pelajar, terdapat beberapa kajian

lepas di mana menurut Hudiya et al (2017) dalam kajiannya membincangkan “penggunaan

MOOC sebagai kaedah pembelajaran baharu”. MOOC (Massive Open Online Course)

membolehkan pemindahan maklumat antara pensyarah kepada pelajarnya yang berlaku secara

atas talian dan boleh diakses pada bila-bila masa sahaja. MOOC juga memberi peluang kepada

pelajar pengajian jarak jauh. Kelebihannya pelajar boleh mendaftar kursus dan mengikutinya

secara dalam talian. Namun, masalah yang berlaku ketika menggunakan MOOC sebagai

kaedah pembelajaran baharu menurut Hudiya et al (2017) adalah kebanyakan pelajar yang

kurang bermotivasi akan berhenti separuh jalan tanpa menghabiskan kursus disebabkan beban

tugasan yang banyak dan sukar untuk difahami. Minat untuk mencuba boleh mendorong

seseorang itu menggunakan MOOC namun bukan dalam jangka masa yang lama apabila tidak

disertakan dengan motivasi diri.

Ahmad Zaki bin Amiruddin, dan lain-lain (2014), pelajar Universiti Malaysia Kelantan

(UMK) dalam penulisan bertajuk, Penggunaan Aplikasi Atas Talian Dalam Proses Pdp Bahasa

Ketiga: Pengenalan kepada Quizzlet.com. Kajian membincangkan berkenaan penggunaan

aplikasi Quizzlet dalam proses PdP dalam talian menggunakan bahasa ketiga. Kajian mendapati

penggunaan aplikasi Quizzlet dalam proses PdP adalah salah satu alternatif terbaik yang

menggabungkan proses PdP dengan kemajuan teknologi seperti aplikasi dalam talian sama ada

secara percuma atau berbayar. Tujuan aplikasi ini diketengahkan adalah bagi memastikan

proses PdP bahasa ketiga menjadi lebih menarik dan efisien. Quizzlet.com merupakan sebuah

laman sesawang yang menyediakan aplikasi dalam talian khas bagi tujuan PdP. Kajian ini

melibatkan pengenalan aplikasi, kelebihan aplikasi, fungsi secara umum dan khusus untuk PdP

bahasa ketiga yang difokuskan kepada Bahasa Arab serta hasil pembelajaran yang mampu

Prosiding Webinar Pendidikan Tinggi Islam Sarawak 2020

66

diperoleh daripada proses PdP setelah menggunakan aplikasi tersebut beserta lampiran contoh

bergambar. Dapatan kajian menyokong aplikasi dalam talian ini bukan sahaja lebih menarik

minat para pelajar bahkan amat bersesuaian dalam proses PdP bahasa ketiga berdasarkan fungsi

yang disediakan dalam aplikasi tersebut.

Konsep pembelajaran secara dalam talian (online), menurut Khan (1997), adalah subset

kepada pembelajaran dan dianggap sebagai satu sistem pembelajaran dan penghantaran arahan

yang unik dan boleh digunakan oleh pihak pengajar untuk meningkatkan keberkesanan

pengajaran (Hong & Lai, 2001). Menurut Azman dan Rozita (2002), pembelajaran secara

online merupakan satu kaedah baharu dengan tujuan mempersembahkan ilmu dari pelbagai

persepktif yang mampu dicipta oleh setiap individu, dalam usaha untuk menambah pengalaman

pembelajaran. Kaedah pembelajaran sedemikian juga memberi peluang kepada pelajar dalam

menentukan (topik, tempat dan masa pembelajaran masing-masing. Menurut Jelliffe et al.

(2001), pembelajaran secara online merupakan proses pembelajaran yang dijalankan dengan

menghantar dan menerima satu himpunan material pembelajaran yang lengkap melalui media

elektronik. Pembelajaran secara online terdiri daripada tiga (3) komponen penting, iaitu:

Pertama; server yang berfungsi sebagai alat penghantaran. Kedua; laman web untuk menerima

maklumat pembelajaran, dan transmission, dan Ketiga Comro/ Protocol/ lnternet Protocol

(TCP/IP) dan H) p~rT XI Transfer Protocol (HTTP) yang berperanan dalam pertukaran

maklumat. Finder dan Raleigh (1998) pula menjelaskan empat (4) kaedah yang dapat

digunakan untuk mengaplikasikan laman web dalam PdP. Antaranya merangkumi yang

pertama iaitu penyampaian maklumat (information) yang bertujuan menjadikan maklumat

kursus, seperti sinopsis dan arahan tugasan secara online. Kedua, sebagai tambahan iaitu

penggunaan laman web sebagai tambahan adalah meminta pelajar melayari laman web tertentu

sebagai sebahagian aktiviti pembelajaran dalam pendekatan pengajaran tradisional. Bahan

pembelajaran yang dihantar melalui laman web biasanya adalah sumber sekunder. Ketiga,

berfungsi sebagai sandaran (dependent), dan apabila laman web dijadikan sebagai sandaran,

bahan pembelajaran akan wujud dalam laman web dan pelajar dikehendaki menggunakannya

untuk menyiapkan tugasan. Setelah kaedah dibangunkan sepenuhnya diaplikasi sesuatu kursus

akan dihantar dengan laman web untuk menggantikan perjumpaan secara bersemuka antara

pengajar dengan pelajar.

Lau Lee Wang, (2003), satu kajian di UNIMAS yang bertajuk: Persepsi Pelajar

Terhadap Keberkesanan Pembelajaran Secara Online: Satu Kajian di Sebuah Institut Pengajian

Tinggi Sarawak, membincangkan berkenaan persepsi pelajar terhadap keberkesanan

pembelajaran secara dalam talian dengan mengemukakan kelebihan-kelebihan dan kelemahan

Prosiding Webinar Pendidikan Tinggi Islam Sarawak 2020

67

pembelajaran secara online. Kajian dihuraikan dengan melihat secara mendalam tentang

persepsi pelajar terhadap keberkesanan sistem pembelajaran secara dalam talian. Kajian

mendapati aplikasi secara dalam talian telah menjadi platform utama kepada proses PdP di

institusi tersebut.

Hazwani Mohd Najib dan lain-lain , dalam kajian yang berbentuk kuantitatif bertajuk,

E-Pembelajaran dalam Kalangan Pelajar di Sebuah Institusi Pengajian Tinggi Selangor. Secara

umum membincangkan proses e-pembelajaran yang mengaplikasi pembelajaran secara online

dalam pelaksanaan PdP. Melalui perbincangan sorotan kajian ini, dapat dirumuskan bahawa

pelajar-pelajar IPTA mahupun IPTS masih belum bersedia untuk menggunakan kaedah baharu

dalam sistem PdP di institusi masing-masing. Berkemungkinan sistem ini masih baharu

berikutan berlakunya pandemik COVID-19, maka penggunaan aplikasinya masih perlu

ditambahbaik bagi memastikan fungsi dan peranannya lebih meluas, efektif serta menyeluruh.

METODOLOGI KAJIAN

Metodologi kajian ini merupakan cara untuk memperoleh dapatan kajian dan keputusan kajian

yang sah dan boleh dipercayai. Antara perbincangannya ialah reka bentuk kajian, persampelan

kajian, instrumen kajian dan analisa data. Terdapat beberapa reka bentuk yang boleh diguna

pakai sama ada dalam kategori metode kualitatif atau kuantitatif seperti kaedah penyelidikan

sejarah, kaedah kajian deskriptif yang bertujuan untuk mengkaji dan menerangkan sesuatu

fenomena yang sedang berlaku meliputi kajian kes, kajian tinjauan, kajian perkembangan,

kajian susulan, kajian korelasi, analisis dokumen, analisis kecenderungan dan sebagainya

(Ahmad Munawar & Shahizan, 2018).

Reka Bentuk Kajian

Pengkaji menggunakan kajian kuantitatif yang menggunakan kaedah kajian berbentuk tinjauan

(survey research). Kajian tinjauan ialah satu metode untuk mengumpul maklumat dengan

mengemukakan soalan melalui satu instrumen seperti borang soal selidik kepada satu sampel

individu yang dipilih dari satu populasi yang dikaji. Populasi, sampel dan persampelan adalah

satu aspek penting dalam metode penyelidikan kuantitatif. Penggunaan persampelan bertujuan

untuk menentukan responden yang sesuai dan khusus dengan tinjauan kajian. Kaedah yang

digunakan untuk persampelan ini berdasarkan persampelan bertujuan (purposive). Pemilihan

sampel dalam kajian ini adalah pelajar Tahun Satu Diploma Dakwah Islamiyyah (DDI) diambil

Prosiding Webinar Pendidikan Tinggi Islam Sarawak 2020

68

seramai 56 orang bagi melihat isu-isu yang dihadapi oleh pelajar IKMAS terhadap proses PdP

secara dalam talian. Komponen yang penting dalam merancang kaedah bagi tujuan mengumpul

data ialah maklumat yang berkaitan dengan instrumen kajian. Kajian ini merupakan kajian

kuantitatif yang berbentuk tinjauan dan menggunakan soal selidik sebagai instrumen kajian

yang dijalankan. Soal selidik merupakan alat ukur yang digunakan dalam penyelidikan

pendidikan. Pengkaji memilih cara ini kerana atas faktor pengumpulan maklumat yang tepat

berkenaan fakta-fakta, perasaan dan sebagainya (Mohd Majid, 1994). Dalam melaksanakan

kajian ini, pengkaji akan menyediakan set borang soal selidik yang digunakan sebagai

instrumen kajian.

Perisian Statistical Package For Social Science (SPSS) versi 21 untuk Windows

digunakan untuk menganalisis data. Analisis data dilakukan berdasarkan objektif kajian.

Statistik deskriptif digunakan untuk meringkaskan, merumus dan mempersembahkan

sekumpulan data. Ia menggunakan petunjuk-petunjuk seperti min, sisihan piawai, median, mod

dan taburan normal serta mengandungi carta, graf, jadual dan sebagainya bagi meringkaskan

kuantiti data yang besar dan mudah difahami (Azizi Yahya 2017). Bagi memudahkan huraian

analisis data kajian, pengkaji menggunakan jadual skala min untuk menganalisis data.

Kesimpulannya, metode kajian yang digunakan adalah kajian kuantitatif. Kaedah ini selari

dengan ketiga-tiga objektif yang ingin dicapai berasaskan penyataan masalah kajian.

Instrumen kajian

Data dalam kajian ini telah dikumpulkan dengan menggabungkan kaedah pengumpulan data

secara kuantitatif dan kualitatif. Pengumpulan data kuantitatif dalam kalangan pelajar IKMAS

Semester Satu seramai 56 orang. Soal selidik melalui Google Form digunakan dalam kajian

tinjauan ini. Instrumen kajian yang digunakan pengkaji untuk mendapatkan maklumat ialah

soal selidik dan pemerhatian. Kedua-dua instrumen ini dilaksanakan bersama dalam kajian ini

bertujuan bagi mendapatkan maklumat yang lengkap, tepat dan sempurna. Selain itu terdapat

kaedah-kaedah sokongan lain bertujuan menentukan kesahan dan kebolehpercayaan dalam

proses penyelidikan yang singkat ini.

i. Soal Selidik (Questionnaire)

Soal selidik dalam konteks penyelidikan merupakan salah satu kaedah yang banyak

menggunakan kaedah soalan-soalan selidik dalam borang soal selidik untuk mengumpul data

Prosiding Webinar Pendidikan Tinggi Islam Sarawak 2020

69

kajian. Tujuan utama menggunakan kaedah soal selidik dalam penyelidikan ialah mengenal

pasti fakta-fakta yang boleh digunakan untuk menguji hipotesis atau menambah

kebolehpercayaan dan kesahan sesuatu teori. Sesetengah data kualitatif, misalnya pandangan

dan persepsi peserta terhadap sesuatu isu, mungkin memberi sumbangan dalam perkembangan

sesuatu teori. Soal selidik adalah digunakan untuk meninjau isu umum, ciri populasi, program

nasional dan sebagainya dengan tujuan mengukur atau menghuraikan ciri-ciri umum (Mok

Soon Sang 2014). Terdapat dua bentuk reka bentuk soalan iaitu berstruktur dan tidak

berstruktur (terbuka). Ini bertujuan mendapatkan data tertentu dengan lebih terperinci seperti

data demografi secara lebih tepat. Contohnya, umur dikemukakan dengan soalan terbuka agar

data diperolehi adalah lebih tepat. Penulis menggunakan soal selidik skala lima point (Likert

1932) iaitu untuk mengukur persepsi, permasalahan utama dan penambahbaikkan terhadap

pelajar Tahun Satu IKMAS. Ukuran sikap, pendapat, persepsi responden terhadap sesuatu dan

perbuatannya relatif mudah akan meningkatkan kebolehpercayaan yang tinggi (Hussaini dan

Purnomo 1996). Oleh yang demikian, dalam konteks IKMAS, pengedaran borang kaji selidik

kepada pelajar tahun satu IKMAS seramai 56 orang adalah sebagai instrument kajian.

ii. Pemerhatian (Observation)

Pemerhatian merupakan salah satu jenis kaedah penyelidikan yang digunakan untuk

memungut data kajian. Menurut Kamus Dewan (1998), pengamatan diertikan sebagai

pengawasan atau penelitian. Secara spesifiknya pengamatan adalah sama maksud dengan

perkataan persepsi (perception), iaitu gambaran atau bayangan dalam hati atau fikiran (tentang

sesuatu), pandangan (menerusi pancaindera) atau tanggapan. Aspek pemerhatian sebagai

proses utama dalam kajian ialah memberi peluang kepada penyelidik untuk memungut data

dalam realiti daripada situasi buatan atau alam semula jadi. Banyak ilmu dan maklumat

diperolehi dari semasa ke semasa adalah hasil kajian melalui pemerhatian (Mok Soon Sang

2014). Umumnya, bentuk pemerhatian boleh diklasifikasikan kepada tiga (3) kategori utama

iaitu; Pemerhatian Berstruktur (Structured Observation), Pemerhatian Semi-berstruktur (Semi-

structured Observation), Pemerhatian Bukan Berstruktur (Unstructured Observation).

Kaedah Pungutan dan Analisis Data

Secara keseluruhan reka bentuk kajian ini adalah berbentuk kualitatif dan kuantitatif.

Pengumpulan data dalam kajian ini lebih berbentuk lapangan dan juga kajian perpustakaan

Prosiding Webinar Pendidikan Tinggi Islam Sarawak 2020

70

yang menggunakan beberapa kaedah secara spesifik. Kaedah pengumpulan data menggunakan

kajian kuantitatif dengan menjalankan soal selidik melalui pengisian Google Form yang telah

disediakan. Manakala kaedah analisa data kajian adalah secara induktif dan deskriptif bagi

sesetengah data perpustakaan dan dokumen (jika ada). Analisis statistik merupakan kaedah

yang tersusun atau tatacara yang sistematik bertujuan untuk memproses, menganalisis dan

mentafsir data yang telah diperolehi daripada populasi yang dicerap dalam sesuatu

penyelidikan yang dianalisis dengan perisian komputer dan SPSS. Selain itu, pengumpulan dan

analisis data juga turut menggunakan Microsoft Excel bagi memperolehi maklumat dasar

kajian. Ianya untuk memperolehi statistik deskriptif, min dan lain-lain bagi memberi gambaran

sebenar kajian secara keseluruhan bagi mencapai objektif kajian ini. Justeru, statistik deskriptif

digunakan untuk meringkaskan, merumus dan mempersembahkan sekumpulan data dengan

menggunakan petunjuk-petunjuk seperti min, mod, median dan sebagainya.

IMPLIKASI KAJIAN

Implikasi kajian ini diharapkan dapat menyumbang kepada satu dapatan yang mampu memberi

manfaat kepada masyarakat awam secara umumnya dan kepada pelajar IKMAS secara

khususnya. Kajian ini diharapkan dapat menyumbang kepada satu penambahbaikkan atau

pembangunan aplikasi yang lebih berkembang maju, meluas dan bersistematik ke arah

mencipta pembangunan sumber manusia dan teknologi yang canggih, dinamik serta

berinovatif. Selain itu, proses PdP norma baharu dapat diperkembangkan secara tuntas dan

pantas seiring dengan kemajuan ilmu pengetahuan dalam pelbagai bidang seterusnya

membangunkan satu sistem yang lebih meluas yang merentasi masa, tempat dan tanpa

sempadan.

LIMITASI KAJIAN

Dalam penyelidikan ini, pengkaji menfokuskan kepada perbincangan isu-isu yang dihadapi

pelajar IKMAS terhadap proses PdP secara dalam talian. Pengkaji juga akan menganalisis

maklumat berkenaan strategi untuk menangani isu-isu yang timbul dalam proses PdP secara dalam

talian. Kajian ini dijalankan di sebuah institusi yang berada di lokasi luar bandar Kuching Sarawak.

Pengkaji memilih pelajar DDI Tahun Satu, di IKMAS sebagai responden. Daripada 56 orang yang

dipilih, sebanyak 30 orang sahaja responden yang menjawab soal selidik yang diberikan. Borang soal

selidik diedarkan untuk mendapat maklumat yang jelas dan tepat tentang isu-isu permasalahan kajian.

Prosiding Webinar Pendidikan Tinggi Islam Sarawak 2020

DAPATAN KAJIAN

Permasalahan Yang Dihadapi Ketika Pengajaran dan Pembelajaran dalam Talian

Rajah 1: Permasalahan Ketika Pdp Dalam Talian

Rajah di atas menunjukkan dapatan kajian hasil dari soal selidik dan pemerhatian secara

tinjauan oleh pengkaji berkaitan permasalahan utama permasalahan proses PdP secara

dalam talian di IKMAS. Berdasarkan rajah di atas menunjukkan faktor utama

permasalahan yang dihadapi oleh pelajar ketika mengikuti kelas secara dalam talian ialah

masalah capaian internet iaitu sebanyak 40 %  daripada jumlah responden. Manakala faktor

kedua adalah sebanyak 36.7% pelajar bersetuju mereka kurang memberikan penumpuan

di dalam kelas secara dalam talian. Faktor yang ketiga pula yang menyumbang

permasalahan kepada pelajar ialah mempunyai keterbatasan dalam bertanya soalan

menyebabkan berlakunya ketidakfahaman dalam subjek yang dipelajari iaitu sebanyak

13.3%. Manakala faktor keempat dan kelima iaitu sebanyak 6.7% dan 3.3.% pelajar

menghadapi masalah oleh kerana kurang mahir menggunakan aplikasi online serta

penerangan daripada pengajar                             yang kurang jelas.

Persepsi Pelajar Terhadap Pengajaran Dan Pembelajaran Dalam Talian

Jadual 1: Persepsi Pelajar Terhadap Pdp Dalam Talian

ITEM TIDAK
SETUJU

KURANG
SETUJU

KURANG
PASTI SETUJU SANGAT

SETUJU MIN

Memahami pelajaran
dengan baik.

2 (6.7%) 3 (10%) 15 (50%) 8 (2.6%) 2 (6.7%) 3.17

Lebihberkesan
berbanding
konvensional

2 (6.7%) 9 (30%) 16 (53.3%) 3 (10%) 0 2.67

Prosiding Webinar Pendidikan Tinggi Islam Sarawak 2020

72

Lebih mudah dan
menarik berbanding
konvensional

3 (10%) 8 (2.7%) 14 (46.7%) 4 (13.3%) 1 (3.3%) 2.73

Lebih santai dan relax
dalam kelas

4 (13.3%) 5 (16.7%) 9 (30%) 7 (23.3%) 5 (16.7%) 3.13

Min Keseluruhan 2.9

Berdasarkan jadual di atas menunjukkan dapatan kajian persepsi pelajar PdP secara

dalam talian. Data ini menggunakan min sebagai indikator yang mengukur sejauh mana

persepsi pelajar terhadap keberkesanan proses PdP secara dalam talian di IKMAS. Min yang

melebihi 3.0 menunjukkan tahap persepsi kepada keberkesanan proses PdP dalam talian yang

lebih baik. Manakala min yang kurang daripada 3.0 adalah menunjukkan sebaliknya. Dalam

jadual di atas kebanyakan responden menjawab tidak pasti terhadap semua persepsi yang

dinyatakan dalam soalselidik yang dijalankan. Data min menunjukkan dua (2) sahaja persepsi

yang melebihi 3.0, manakala dua (2) persepsi lagi menunjukkan nilai min di bawah 3.0.

Memahami pelajaran dengan baik mendapat purata min 3.17 dan responden dapat

belajar dengan santai dan relax semasa kelas dalam talian mendapat purata min 3.13. Persepsi

responden kepada PdP dalam talian lebih berkesan berbanding konvensional iaitu mendapat

purata min 2.67 sahaja, dan persepsi PdP dalam talian adalah lebih mudah dan menarik

berbanding konvensional mendapat purata min 2.73 sahaja. Manakala purata min keseluruhan

adalah 2.9 sahaja menunjukkan tahap keberkesanan PdP secara dalam talian adalah kurang

berkesan.

Kelebihan Pelaksanaan PdP Dalam Talian

Kajian mendapati beberapa kelebihan (perkara-perkara positif) yang diperolehi oleh hampir

separuh daripada jumlah responden adalah mereka dapat mempelajari perkara baharu dalam

aplikasi IT (Information Technology) serta menjadikan mereka mahir dalam teknologi yang

digunakan. Sebahagian responden yang lain pula menyatakan mereka dapat menumpukan

perhatian dan dapat mengenal pasti maklumat dengan mendalam serta berkeyakinan untuk

memahami subjek yang diajar. Manakala sebahagian kecil responden berpendapat bahawa PdP

secara dalam talian lebih dapat menepati masa serta lebih mudah untuk bertanya soalan.

Prosiding Webinar Pendidikan Tinggi Islam Sarawak 2020

73

CADANGAN PENAMBAHBAIKAN PDP DALAM TALIAN

Kajian mendapati daripada hasil pemerhatian dan soal selidik yang telah dijalankan mendapati

berikut merupakan syor yang paling penting dalam cadangan penambahbaikkan iaitu

kebanyakan responden mencadangkan agar pihak yang berkenaan iaitu pihak pengurusan

IKMAS atau lain-lain yang berkaitan perlu menyediakan data internet yang lebih banyak,

meluas serta lebih pantas di IKMAS. Ini merupakan satu perkara sangat penting bagi

melancarkan proses PdP secara dalam talian di IKMAS, memandangkan proses PdP secara

dalam talian merupakan platform utama masa kini dalam proses penyampaian ilmu

pengetahuan dan maklumat kepada para pelajar di IKMAS khususnya.

Manakala cadangan penambahbaikan kedua ialah, kajian mendapati daripada hasil

pemerhatian dan soal selidik yang dijalankan kebanyakan responden menginginkan supaya

aktiviti dan penggunaan aplikasi tambahan digunakan dalam proses PdP secara dalam talian

serta menyediakan bahan atau video yang boleh menarik minat pelajar. Begitu juga aplikasi-

aplikasi tambahan lain seperti Kahoot dan sebagainya.

Seterusnya, cadangan penambaikan yang ketiga ialah, sebahagian kecil responden

mengesyorkan supaya teknik penyampaian dan kaedah yang digunakan oleh para pensyarah

hendaklah lebih jelas dan efektif dalam merealisasikan proses pengajaran norma baharu yang

dinamik dan berinovatif.

RUMUSAN

Proses PdP secara dalam talian menjadi satu keutamaan implikasi daripada situasi pandemik

COVID-19 yang melanda seluruh negara masa kini khususnya di Malaysia. Justeru, secara

tidak langsung, ini menjadikan proses PdP tersebut berkembang menjadi satu norma baharu

yang mana aplikasinya terhadap pelajar di IKMAS sudah menjadi satu keutamaan iaitu sebagai

salah satu platform utama kepada proses penyampaian ilmu serta maklumat pembelajaran.

Justeru, kualiti dan strategi kepenggunaannya adalah amat perlu dipertingkatkan semaksima

mungkin seperti membuat penambahbaikkan terhadap capaian aplikasi internet di seluruh

lokasi di IKMAS agar segala aktiviti PdP di IKMAS dapat berjalan lancar seiring dengan

perkembangan ilmu pengetahuan semasa.

Prosiding Webinar Pendidikan Tinggi Islam Sarawak 2020

74

RUJUKAN

Al Quran al-Karim.

Ahmad Munawar Ismail & Mohd Shahizan Ali. (2018). Kaedah Penyelidikan Sosial Daripada Perspektif

Penyelidikan Pengajian Islam. Bangi: Penerbit UKM.

Azizi Yahaya, Halimah Ma’alip, Shahrin Hashim, Yusof Boon Dan Jamaludin Ramli. (2009). Modal Insan:

Membentuk Keluarga Berkesan. Johor: Universiti Teknologi Malaysia.

Basiron, I. (2012). Kesan kaedah pengajaran multimedia interaktif dalam pengajaran seni visual. Tesis Ijazah

Sarjana Pendidikan Teknikal, Universiti Tun Hussein Onn Malaysia.

Luaran, J. E. (2013). Pengintegrasian web 2.0 dalam pengajaran dan pembelajaran subjek sejarah dan geografi.

Kertas Kerja Seminar Pendidikan Sejarah dan Geografi, Universiti Malaysia Sabah. Sabah, 29-30 Ogos.

Mat Saad, D. U., Hashimee, M., & Zulkifli, M. S. (2018). Penggunaan perisian padlet.com dalam meningkatkan

minat pelajar terhadap bahasa arab. Kertas Kerja Persidangan Antarabangsa Sains Sosial dan Kemanusiaan

2018, Kolej Universiti Islam Antarabangsa Selangor. Bandar Seri Putra, Selangor. 23-24 April.

Mohd Majid Konting. (1994). Kaedah Penyelidikan Pendidikan. Kuala Lumpur: Dewan Bahasa dan Pustaka.

Md Sahir, A. & Mohd Ayub, A. F. (2015). Keberkesanan penggunaan video dalam amali masakan. International

Journal of Education And Training 1(2), 1-8.

Prosiding Webinar Pendidikan Tinggi Islam Sarawak 2020

75

PERSPEKTIF PELAJAR TERHADAP PEMBELAJARAN ATAS
TALIAN

Oleh:
Zulaikha binti Obey, Farah Wahidah binti Pilep & Mohd Kamal Khairi bin Che Awang

ABSTRAK

Pembelajaran secara atas talian telah dapat membantu pelajar untuk berkolaboratif dalam
tempoh yang fleksibel iaitu tidak hanya terhad pada waktu persekolahan sahaja. Walau
bagaimanapun pengetahuan, penerimaan, penguasaan dan keberkesanan pembelajaran atas
talian berbeza bagi setiap individu. Oleh yang demikian, kajian ini bertujuan untuk mengenal
pasti tahap pengetahuan pelajar terhadap pembelajaran atas talian serta mengetahui tahap
penerimaan pelajar terhadap pembelajaran atas talian. Pengkaji menggunakan pendekatan
kajian kuantitatif dengan reka bentuk tinjauan. Hasil dapatan mendapati bahawa
kecenderungan terhadap pembelajaran atas talian adalah rendah. Oleh itu, faktor dan
penambahbaikan pembelajaran atas talian perlu diberi perhatian bagi menambah
keberkesananan proses pengajaran dan pembelajaran.

Kata Kunci: Pembelajaran Atas Talian, Perspektif

PENGENALAN

Kemunculan pandemik COVID-19 telah menggemparkan dunia pada tahun 2020

menyebabkan banyak sektor terjejas seperti ekonomi menurun, masalah kewangan dan

perubahan norma hidup. Pandemik COVID-19 ini memberi kesan yang buruk terhadap

kesihatan, pendidikan, ekonomi, kewangan dan lain-lain sehingga mengakibatkan beberapa

negara termasuk Malaysia mengambil langkah menjalankan Perintah Kawalan Pergerakan

(PKP) (Nor Fauziana, 2020). Kesan pandemik ini turut memberi impak kepada sektor

pendidikan iaitu sekolah diarahkan tutup dan pelajar tidak dibenarkan datang ke sekolah untuk

belajar secara langsung dengan guru mereka. Berikutan itu, proses Pengajaran dan

Pembelajaran (PdP) di sekolah dikendalikan secara maya melalui sistem e-pembelajaran

(Berita Harian, 2020).

Kebanyakan universiti tempatan baik awam mahupun swasta termasuk sekolah-sekolah

di Malaysia tiada pilihan selain dengan menggunakan kaedah PdP secara maya bagi

memastikan silibus pengajaran dapat disampaikan dengan sebaik mungkin dan sesi

pembelajaran tidak ditangguhkan (Mohamad Idham, 2020). Pelbagai aplikasi digunakan bagi

memastikan kelangsungan PdP berjalan sama ada secara bersemuka mahupun secara atas

talian, seperti Google Meet, Zoom, Google Classroom, Kahoot!, Quizziz dan lain-lain.

Prosiding Webinar Pendidikan Tinggi Islam Sarawak 2020

76

Aplikasi-aplikasi ini amatlah membantu para pengajar bagi memastikan mereka dapat

menyalurkan ilmu kepada pelajar tanpa masalah serta mudah mencapai keberadaan para

pelajar. Secara realitinya, majoriti pelajar di institusi pendidikan hari ini adalah berasal dari

generasi Z (Gen Z) yang terdedah dengan perkembangan teknologi sejak lahir dan hidup dalam

dunia berteknologi bahkan kehidupan seharian mereka tidak boleh terpisah dengan teknologi

(The Malaysian Insight, 2020).

Prof. Madya Dr. Mahizer Hamzah mengatakan, peralatan mudah alih dan internet

bukan sesuatu yang baharu, malah mereka sudah terdedah dengan pelbagai aplikasi dalam

talian yang lebih interaktif (Berita Harian Online, 2020). Nor Hidayati, 2020, mengatakan

bahawa pembelajaran atas talian ini sebenarnya mampu menghasilkan seseorang yang

mempunyai kemahiran pembelajaran sepanjang hayat. Beliau menambah lagi, kemahiran

pembelajaran hayat ini adalah salah satu kemahiran utama dalam kemahiran Abad ke-21 yang

perlu dikuasai oleh setiap individu untuk berjaya dalam abad yang mencabar ini. Namun begitu,

sejauh manakah pengetahuan, penerimaan dan penguasaan pelajar terhadap pembelajaran atas

talian ini. Di tambah dengan sistem pembelajaran yang berubah secara mengejut akibat

daripada pandemik COVID-19.

PERNYATAAN MASALAH

Berdasarkan kenyataan Rishabh Gupta (2020) di dalam Firstpost, “Belajar dalam talian

berbeza dengan belajar dalam keadaan bersemuka, dan beberapa faktor berperanan, seperti

masa yang anda miliki, tahap keselesaan anda dengan dan akses kepada teknologi, internet

berkelajuan tinggi, platform yang digunakan oleh institusi dan lain-lain.” Berdasarkan survei

yang telah dilakukan oleh Rishabh Gupta mengenai bagaimana perasaan mereka terhadap

pembelajaran atas talian, sebanyak 50% pelajar menyukai mod pembelajaran atas talian,

berbanding 32% tidak menyukainya dan selebihnya adalah tidak pasti. 32% yang tidak

menyukai pembelajaran atas talian tersebut mungkin disebabkan pelajar tidak boleh

menggunakan set pemikiran dahulu iaitu menunggu cikgu atau pensyarah untuk bercakap atau

berkuliah baru belajar (Nor Hidayati, 2020). Mereka perlu membuat perancangan, mencari

bahan atau maklumat dengan daya usaha dan inisiatif sendiri (Aisha, 2012).

Berdasarkan temu bual yang dijalankan oleh Rafiza Abdul Razak (2013) di dalam

kajiannya, “Perbincangan berkaitan pelajaran secara atas talian melalui Facebook

merupakan pengalaman pertama saya. Sebelum ini, saya ingat Facebook hanya tempat untuk

bersembang dengan rakan dan muat turun gambar sahaja. Tetapi cara ini lebih seronok untuk

Prosiding Webinar Pendidikan Tinggi Islam Sarawak 2020

77

belajar.” Walaupun Facebook direka bukan untuk penggunaan dalam konteks Pendidikan

secara umumnya, tetapi ia menjanjikan satu keunikan dan boleh digunakan sebagai medium

komunikasi yang efektif (Junaidah Yusup at al., 2015). Dari pemerhatian pengkaji sendiri

terhadap pelajar sepanjang minggu pertama kuliah atas talian berlangsung, terdapat dalam

kalangan pelajar masih tidak tahu cara untuk mengakses aplikasi online seperti Google

Classroom. Bahkan ia adalah kali pertama mereka menggunakan aplikasi tersebut.

Berdasarkan hasil penyelidikan yang dilakukan oleh Mitchell Kapoor (dalam Hagel,

2012) memperlihatkan bahawa generasi muda pada dasarnya memiliki kepakaran dalam

mengakses media digital pada masa kini tetapi belum menguasai kemampuan mereka dalam

menggunakan media digital untuk memperoleh maklumat bagi mengembangkan potensi dan

kapasiti diri (Feri Sulianta, 2020). Kebanyakan pelajar masa kini datang dari generasi Z yang

mana sudah terdedah dengan dunia digital. Tetapi sejauh manakah pelajar menguasai akses

tersebut kerana bukan semua dalam kalangan mereka datang dari latar belakang yang

berkemampuan dan mempunyai peluang pendedahan ke dalam dunia digital.

Berdasarkan petikan dari MyMetro, Kementerian Pendidikan Malaysia (KPM)

mendapati PdP secara dalam talian dan belajar dari rumah kurang berkesan berbanding secara

bersemuka. Menteri Kanan (Pendidikan), Dr Mohd Radzi Jidin berkata, kaedah ‘Home-Based

Learning’ adalah sesuatu yang baharu dalam kalangan guru, murid dan ibu bapa. Namun di

dalam kajian Rafiza Abdul Razak (2015) mengatakan bahawa melalui pembelajaran secara atas

talian pelajar dapat berkolaboratif dalam tempoh yang lebih fleksibel. Masa tidak hanya terhad

di waktu persekolahan. Ini menunjukkan bahawa pengetahuan, penerimaan, penguasaan dan

keberkesanan pembelajaran atas talian itu berbeza bagi setiap individu.

Objektif Kajian

Secara umum, kajian tindakan ini melihat kepada perspektif pelajar terhadap pembelajaran atas

talian. Secara spesifik, kajian ini memantau perspektif pelajar daripada aspek berikut:

i. Mengenal pasti tahap pengetahuan pelajar terhadap pembelajaran atas talian.

ii. Mengetahui tahap penerimaan pelajar terhadap pembelajaran atas talian.

iii. Mengetahui tahap penguasaan pelajar terhadap penggunaan aplikasi dalam

pembelajaran secara atas talian.

iv. Mengetahui keberkesanan pembelajaran atas talian dari perspektif pelajar.

Prosiding Webinar Pendidikan Tinggi Islam Sarawak 2020

78

SOROTAN LITERATUR

Pembelajaran dalam talian adalah penggunaan internet untuk mengakses bahan pembelajaran;

berinteraksi dengan kandungan, pengajar, dan rakan pelajar; mendapatkan sokongan semasa

proses pembelajaran berlaku agar dapat menimba ilmu, membina sesuatu yang bermakna dan

dapat berkembang hasil daripada pengalaman pembelajaran (Alley, 2004; Yusup Hashim,

2012). Menurut Indira Dhull dan MS. Sakhsi pula, pembelajaran atas talian merangkumi

pelbagai teknologi seperti jaringan sejagat, emel, chat, kumpulan dan teks yang baru, sidang

audio dan video yang disampaikan melalui rangkaian komputer untuk menyalurkan

pembelajaran dan ia membantu pelajar untuk belajar pada rentak mereka sendiri berdasarkan

keselesaan mereka sendiri. Bagi Marianne Bakia et al. (2012), pembelajaran atas talian merujuk

kepada persekitaran pengajaran yang disokong oleh internet. Pembelajaran atas talian

merangkumi pelbagai program yang menggunakan internet di dalam dan di luar ruang sekolah

untuk memberi akses kepada bahan pengajaran serta memudahkan interaksi di antara guru dan

pelajar. Pembelajaran atas talian ini boleh sepenuhnya dalam talian atau digabungkan dengan

bersemuka.

METODOLOGI KAJIAN

Dalam kajian ini, pengkaji telah menggunakan beberapa metode kajian sebagai panduan

sepanjang menyiapkan penyelidikan ini. Metode yang digunakan adalah reka bentuk kajian

tindakan. Kajian tindakan ini akan melibatkan instrumen soal selidik terhadap pelajar Tahun

Tiga Semester Lima Program Diploma Dakwah Islamiyyah (DDI).

Reka Bentuk Kajian

Pengkaji memilih reka bentuk kajian tinjauan dalam menjalankan kajian ini untuk mencari

maklumat mengenai perspektif pelajar terhadap pembelajaran atas talian. Dalam reka bentuk

ini, pengkaji telah menggunakan soal selidik. Soal selidik digunakan untuk mengutip data yang

berpaksikan objektif dan persoalan kajian.

Prosiding Webinar Pendidikan Tinggi Islam Sarawak 2020

79

Lokasi dan Sampel Kajian

Kajian akan dijalankan di Institut Kemahiran Islam Malaysia Sarawak (IKMAS). Institut ini

terletak di Telaga Air, Kuching, Sarawak. Populasi dalam kajian ini adalah pelajar DDI,

IKMAS. Sampel kajian yang diambil daripada populasi ini seramai 67 orang dari Pelajar Tahun

3 Semester 5 DDI, IKMAS.

Instrumen Kajian

Kajian ini menggunakan borang soal selidik yang mengandungi dua (2) bahagian, iaitu

Bahagian 1 dan Bahagian 2. Bahagian 1 adalah berkaitan dengan latar belakang responden.

Manakala bahagian 2, berkaitan dengan soalan-soalan berdasarkan objektif dan persoalan

kajian. Bahagian 2 ini terbahagi kepada empat (4) komponen, iaitu A, B, C dan D. Komponen

A berkaitan dengan tahap pengetahuan pelajar terhadap pembelajaran atas talian. Komponen

B pula berkaitan tahap penerimaan pelajar terhadap pembelajaran atas talian. Komponen C

berkaitan tahap penguasaan pelajar terhadap pembelajaran atas talian. Manakala komponen D

adalah berkaitan dengan keberkesanan pembelajaran atas talian dari sudut perspektif pelajar.

Borang soal selidik telah diedarkan kepada pelajar DDI Tahun 3, Semester 5. Pembahagian

setiap komponen pula mengandungi lima (5) soalan.

Kesahan dan Kebolehpercayaan

Ujian kebolehpercayaan instrumen bagi kajian Perspektif Pelajar Terhadap Pembelajaran Atas

Talian ini dijalankan dengan melibatkan 67 orang pelajar Semester Lima DDI IKMAS. Kaedah

ketekalan dalaman Alpha Cronbach telah digunakan. Data yang telah diperolehi telah diproses

menggunakan perisian SPSS. Nilai Alpha Cronbach bagi instrumen ini adalah tinggi iaitu 0.89

bagi keseluruhan 20 item soal selidik.

Kaedah Pungutan Data dan Analisis Data

Dalam kajian ini melibatkan pengedaran borang soal selidik. Soal selidik yang digunakan

mengandungi dua (2) bahagian. Bahagian 1 adalah berkaitan demografi pelajar, Bahagian 2

pula berkaitan dengan item-item soalan yang mengandungi empat (4) bahagian yang khusus.

Bahagian A berkaitan dengan tahap pengetahuan pelajar terhadap pembelajaran atas talian

Prosiding Webinar Pendidikan Tinggi Islam Sarawak 2020

80

yang mengandungi lima (5) soalan. Bahagian B pula adalah berkaitan dengan tahap penerimaan

pelajar terhadap pembelajaran atas talian, yang mengandungi lima (5) soalan. Manakala untuk

Bahagian C pula berkaitan dengan tahap penguasaan pelajar terhadap pembelajaran atas talian

yang mengandungi lima (5) soalan. Bahagian seterusnya adalah Bahagian D adalah berkaitan

dengan tahap keberkesanan pembelajaran atas talian dari perspektif pelajar yang turut

mempunyai lima (5) soalan. Borang soal selidik ini menggunakan skala Likert dengan interval

lima (5); Sangat Tidak Setuju, Tidak Setuju, Tidak Pasti, Setuju dan Sangat Setuju.

Data yang dikumpul daripada seluruh responden yang diperolehi daripada pengedaran

borang soal selidik dianalisa dengan menggunakan perisian SPSS dan statistik asas seperti

peratusan skala Likert dan min akan dilaporkan.

DAPATAN KAJIAN

Seusai sahaja pelajar selesai menilai, pengkaji mengutip semula borang soal selidik daripada

pelajar. Berdasarkan soalan penilaian yang diagihkan ini, pengkaji membuat pengiraan bagi

mendapat data yang diberikan oleh pelajar-pelajar. Berikut merupakan analisis soal selidik

yang telah dijawab oleh pelajar:

Jadual 1: Jantina Responden

BIL JANTINA PERATUS

1. Lelaki 43.3 (29)

2. Perempuan 56.7 (38)

Jadual 1 menunjukkan bilangan jantina yang telah memberi maklum balas kepada

instrumen soal selidik. Seramai 29 orang pelajar lelaki dan selebihnya adalah terdiri daripada

pelajar perempuan.

Jadual 2: Umur Responden

BIL              UMUR PERATUS

1. 19 tahun 1.5 (1)

2. 20 tahun 85.1 (57)

3. 21 tahun dan ke atas 13.4 (9)

Prosiding Webinar Pendidikan Tinggi Islam Sarawak 2020

81

Jadual 2 menunjukkan jumlah responden berdasarkan umur. Majoriti pelajar berumur

20 tahun iaitu sebanyak 57 orang, namun terdapat seorang responden yang berumur 19 tahun

manakala 9 orang yang berumur 21 tahun dan ke atas.

Jadual 3: Tahap Pengetahuan Pelajar

Bil SKALA Sangat

Tidak
Setuju

Tidak
Setuju

Tidak
Pasti

Setuju Sangat

Setuju

Min

1. Pembelajaran dalam talian adalah
penggunaan internet untuk
mengakses bahan pembelajaran;
berinteraksi dengan kandungan,
pengajar,                              dan rakan pelajar.

0% 1.5% 7.5% 47.8% 43.3% 4.33

2. Pembelajaran atas talian
sudah wujud sebelum terjadinya
COVID-19.

1.5% 7.5% 25.4% 37.3% 28.4% 3.84

3. Saya tahu aplikasi-aplikasi yang
dapat digunakan untuk
pembelajaran atas talian.

0% 7.5% 13.5% 52.2% 26.9% 3.99

4. Zoom, Google Meet, Skype, Google
Classroom adalah antara aplikasi
yang boleh digunakan bagi
pembelajaran  atas talian.

0% 0% 0% 40.3% 59.7% 4.6

5. Saya pernah menggunakan
Google Classroom sebelum
pembelajaran atas talian
dilaksanakan.

28.4% 26.9% 19.4% 9% 16.4% 2.58

 Keseluruhan      3.87

Jadual 3 menunjukkan pengetahuan pelajar terhadap pembelajaran atas talian. Majoriti

pelajar (91.1%) tahu bahawa pembelajaran atas talian adalah penggunaan internet untuk

mengakses bahan pembelajaran, sudah mengetahui kewujudan pembelajaran atas talian

sebelum pandemik terjadi (65.7%), mengetahui aplikasi-aplikasi yang boleh digunakan (79.1),

tahu tentang aplikasi-aplikasi atas talian seperti ZOOM, Skype, Google Meet, Google

Classroom (100%). Namun, hanya 25.4% sahaja yang bersetuju bahawa mereka pernah

menggunakan aplikasi Google Classroom sebelum ini.

Berdasarkan jadual, jika dilihat pada item kelima, separuh daripada responden

mengatakan bahawa mereka tidak pernah menggunakan aplikasi Google Classroom dan 19.4%

tidak pasti. Dapatan ini menyokong pendapat pengkaji bahawa pelajar di sepanjang minggu

Prosiding Webinar Pendidikan Tinggi Islam Sarawak 2020

82

pertama kuliah atas talian dilaksanakan, terdapat pelajar masih tidak tahu cara untuk mengakses

aplikasi online seperti Google Classroom. Bahkan ia adalah kali pertama responden

menggunakan aplikasi tersebut.

Jadual 4: Tahap Penerimaan Pelajar

Bil SKALA Sangat

Tidak
Setuju

Tidak
Setuju

Tidak
Pasti

Setuju Sangat
Setuju

Min

1. Saya berpuas hati dapat melaksanakan
aktiviti PdP secara atas talian. 1.5% 25.4% 35.8% 22.4% 14.9% 3.24

2. Saya tidak merasakan belajar secara
atas talian membebankan. 4.5% 29.9% 35.8% 17.9% 11.9% 3.03

3. Saya merasakan pembelajaran atas
talian sangat penting sepanjang
pandemik COVID-19 berlaku.

1.5% 0% 16.4% 41.8% 40.3% 4.19

4. Saya sangat seronok belajar secara atas
talian berbanding belajar secara
bersemuka.

14.9% 35.8% 26.9% 10.4% 11.9% 2.69

5. Saya teruja menggunakan aplikasi-
aplikasi yang digunakan bagi
pembelajaran atas talian.

1.5% 16.4% 17.9% 40.3% 23.9% 3.69

 Keseluruhan      3.37

Jadual 4 menunjukkan tahap penerimaan pelajar terhadap pembelajaran atas talian.

Tidak semua pelajar (37.3%) berasa puas dalam melaksanakan aktiviti PdP atas talian,

seterusnya, bagi item berasa seronok belajar di atas talian berbanding bersemuka mencatatkan

sebanyak 22.3%, dan hanya 29.8% yang setuju bahawa PdP atas talian itu tidak membebankan.

Namun, sebanyak 64.2% yang teruja menggunakan aplikasi-aplikasi atas talian dan majoriti

pelajar iaitu 82.1% merasakan bahawa PdP atas talian penting semasa pandemik berlaku.

Hasil dapatan menunjukkan tahap penerimaan pelajar terhadap pembelajaran atas talian

adalah rendah. Menurut Dr Ehwan Ngadi (2020), dalam usaha untuk memastikan semua murid

tidak ketinggalan dalam mengikuti pembelajaran, warga pendidik mula menggunakan option

untuk menjalankan kelas secara atas talian. Kenyataan ini turut dibuktikan dengan dapatan

kajian, yang mana majoriti pelajar bersetuju bahawa pembelajaran atas talian itu masih penting

dalam keadaan penularan wabak bagi memastikan PdP kekal dijalankan dengan baik.

Jadual 5: Tahap Penguasaan Pelajar

Bil SKALA Sangat

Tidak
Setuju

Tidak
Setuju

Tidak
Pasti

Setuju Sangat
Setuju

Min

Prosiding Webinar Pendidikan Tinggi Islam Sarawak 2020

83

1. Saya menghadirkan diri ke kelas
online tanpa masalah. 10.4% 25.4% 11.9% 31.3% 20.9% 3.27

2. Saya sentiasa mencari aplikasi-
aplikasi baharu yang boleh digunakan
bagi pembelajaran atas talian.

10.4% 13.4% 34.3% 28.4% 13.4% 3.21

3. Saya tahu penggunaan ZOOM
secara keseluruhan. 11.9% 20.9% 28.4% 29.9% 9% 3.03

4. Saya mampu membuat tugasan
menggunakan aplikasi-aplikasi
atas talian.

3% 13.4% 34.3% 35.8% 13.4% 3.43

5. Saya kerap menggunakan aplikasi
atas talian sebelum pembelajaran atas
talian dilaksanakan.

17.9% 29.9% 31.3% 14.9% 6% 2.61

 Keseluruhan      3.11

Jadual 5 menunjukkan tahap penguasaan pelajar terhadap pembelajaran atas talian.

Bagi item menghadirkan diri ke kelas online tanpa masalah, sebanyak 52.2% pelajar bersetuju.

Namun, kadar peratusan yang bersetuju agak rendah bagi pelajar yang bersetuju bahawa

mereka sentiasa mencari aplikasi-aplikasi bagi PdP atas talian iaitu 41.8%, manakala bagi item

tahu penggunaan ZOOM secara keseluruhan mencatatkan sebanyak 38.9%, mampu membuat

tugasan menggunakan aplikasi iaitu 49.2% dan kerap menggunakan aplikasi atas talian

sebelum PdP atas talian dilaksanakan lagi iaitu mencatatkan peratusan sebanyak 20.9%.

Berdasarkan hasil dapatan, kebanyakan pelajar menjawab tidak pasti. Terdapat tiga (3)

item yang mendapat peratusan yang tinggi pada skala tidak pasti iaitu, item 2, 4 dan 5. Pelajar

menjawab tidak pasti berkemungkinan mereka tidak tahu bahawa sesetengah aplikasi yang ada

dalam talian turut boleh digunakan dalam pembelajaran atas talian. Berdasarkan temu bual

yang dijalankan oleh Rafiza Abdul Razak (2013) di dalam kajiannya, “Perbincangan berkaitan

pelajaran secara atas talian melalui Facebook merupakan pengalaman pertama saya.

Sebelum ini, saya ingat Facebook hanya tempat untuk bersembang dengan rakan dan muat

turun gambar sahaja. Tetapi cara ini lebih seronok untuk belajar”.

Jadual 6: Tahap Keberkesanan Pembelajaran Atas Talian

Bil SKALA
Sangat
Tidak
Setuju

Tidak
Setuju

Tidak
Pasti

Setuju Sangat
Setuju

Min

1. Aktitviti pembelajaran yang
dilakukan atas talian membuatkan
PdP lebih menarik.

1.5% 31.3% 31.3% 28.4% 7.5% 3.09

2. Aktiviti yang dilakukan dalam
pembelajaran atas talian
membolehkan pembelajaran lebih
mudah pada setiap tajuk.

7.5% 32.8% 31.3% 22.4% 6% 2.87

Prosiding Webinar Pendidikan Tinggi Islam Sarawak 2020

84

3. Pembelajaran yang dilakukan
menggunakan aplikasi atas talian
membolehkan pembelajaran lebih
kekal berbanding dengan
pembelajaran dalam persekitaran
bilik darjah.

11.9% 34.3% 31.3% 13.4% 9% 2.73

4. Pembelajaran atas talian membuatkan
minat saya terhadap pembelajaran
lebih tinggi.

6.1% 28.8% 33.3% 24.2% 7.6% 2.96

5. Saya melibatkan diri lebih aktif
dalam pembelajaran sewaktu
pembelajaran atas talian
dilaksanakan.

4.5% 22.4% 32.8% 25.4% 14.9% 3.24

Keseluruhan      2.98

Jadual 6 menunjukkan tahap keberkesanan pembelajaran atas talian dari perspektif

pelajar. Minoriti pelajar iaitu 35.9% berpendapat bahawa aktiviti pembelajaran yang dilakukan

atas talian membuatkan PdP lebih menarik, menjadikan pembelajaran lebih mudah

mencatatkan sebanyak 28.4%, lebih mudah fokus iaitu 22.4%, menjadikan mereka lebih

berminat dengan PdP iaitu 31.8% dan hanya 40.3% yang merasakan mereka lebih aktif

melibatkan diri dalam PdP atas talian.

Seperti yang kita lihat pada jadual 3, 4, dan 5, dapat kita ketahui bahawa tahap

pengetahuan, penerimaan dan penguasaan pelajar terhadap pembelajaran atas talian adalah

rendah. Maka, adalah wajar jika pelajar berpandangan bahawa tahap keberkesanan PdP atas

talian itu juga turut pada tahap yang rendah. Ini mungkin disebabkan perubahan yang berlaku

dari sistem kebiasaannya seperti yang dinyatakan oleh Nor Hidayati (2020) di dalam kajiannya,

“Pelajar tidak boleh menggunakan set pemikiran dahulu iaitu menunggu cikgu atau pensyarah

untuk bercakap atau berkuliah baru belajar. Mereka perlu berusaha dengan inisiatif sendiri, di

mana mereka perlu membuat perancangan, mencari bahan sendiri, bahkan perlu belajar dahulu

sebelum kelas bermula.”

IMPLIKASI KAJIAN

Implikasi Kepada Pelajar

Kebolehcapaian internet menjadi salah satu perkara penting dalam mengendalikan kelas atas

talian. Usaha mengenal pasti tahap kebolehcapaian internet bagi setiap pelajar di dalam kelas

dapat membantu guru dalam menentukan kaedah bersesuaian bagi membolehkan kelas atas

talian dapat dijalankan dengan baik. Namun begitu, beberapa kekangan wujud terutamanya

Prosiding Webinar Pendidikan Tinggi Islam Sarawak 2020

85

bagi pelajar yang tinggal di kawasan yang lemah capaian internet. Oleh yang demikian, pelajar-

pelajar ini perlu dicapai dengan menghubungi mereka melalui platform yang lebih sesuai

seperti aplikasi WhatApps, Telegram mahupun Messenger. Sekiranya pelajar- pelajar tidak

dapat dihubungi melalui aplikasi-aplikasi ini, maka kaedah konvensional adalah pilihan

terakhir dengan mengepos atau menghantar bahan pengajaran kepada pelajar. Ini amat penting

bagi mengelakkan pelajar ketinggalan mengikuti sesi pembelajaran, dan pada masa yang sama

berupaya merangsang sistem kognitif pelajar secara berterusan.

Melaksanakan penilaian dalam talian ternyata bukanlah sesuatu keputusan yang mudah

bahkan turut mengundang kerisauan kepada para pelajar, para pendidik serta institusi

pengajian. Bagi para pelajar, mereka merasakan bahawa penilaian dalam talian apatah lagi

dilakukan dalam keadaan negara sedang berhadapan dengan krisis kesihatan awam adalah

sesuatu yang tidak adil buat mereka. Sesetengah pelajar berhadapan dengan kekangan

teknologi dari segi ketiadaan alatan dan capaian internet yang optimum. Malahan, ada antara
mereka juga tidak mempunyai ruang dan persekitaraan yang kondusif di premis masing-masing

sekaligus boleh mengganggu emosi dan kesediaan mereka dalam menduduki peperiksaan. Sentimen

yang sama juga turut dirasai para pelajar yang tidak mendapat akses kepada bahan rujukan dan mungkin

ketinggalan dalam pembelajaran yang dilakukan sebelum ini.

Implikasi Kepada Pensyarah

Pemilihan platform bersesuaian amat penting dalam proses PdP. Ini bertujuan unjtuk mengelak

berlakunya lag atau screen freeze yang boleh mengganggu tumpuan pelajar sekiranya kelas

atas talian dilakukan secara bersemuka. Guru perlu mengetahui tahap kestabilan internet, sama

ada rendah, sederhana atau tinggi sebelum memilih platform pengajaran yang bersesuaian.

Kaedah pengajaran berbeza sesuai dijalankan menggunakan platform yang berbeza kepada

pelajar berdasarkan jenis capaian internet murid. Meskipun dilihat sebagai satu cara yang agak

sukar, namun kaedah ini dilihat berkesan dalam membolehkan pembelajaran murid tercapai

secara maksimum.

Para pendidik juga memerlukan masa dan latihan yang secukupnya bagi mengendalikan

penilaian dalam talian. Persediaan rapi perlu dilakukan memandangkan kaedah penilaian untuk

penilaian akhir belum pernah dilaksanakan dan sudah tentu menuntut masa dan tenaga, apatah

lagi bagi mereka yang baru pertama kali meneroka kecanggihan teknologi. Bentuk soalan yang

digunakan dalam penilaian secara tradisional sebelum ini belum tentu sesuai digunakan untuk

penilaian dalam talian, dan ini memerlukan kepada beberapa perubahan yang sesuai. Kesemua

Prosiding Webinar Pendidikan Tinggi Islam Sarawak 2020

86

perubahan ini dalam masa yang sama perlu mengambil kira piawaian yang telah ditetapkan di

samping memastikan hasil pembelajaran dapat dicapai.

Implikasi Kepada Institusi

Penutupan institusi pendidikan tinggi dan sekolah disebabkan oleh pandemik COVID-19 telah

memberi kesan terhadap struktur PdP iaitu daripada kaedah secara langsung di institusi kepada

PdP secara atas talian secara sepenuhnya (Nor Fauziana, 2020). Institusi haruslah memastikan

para pensyarah dan pelajar mempunyai kelengkapan yang mencukupi bagi memudahkan PdP

berlangsung. Jika tiada kelengkapan yang cukup pihak institusi haruslah menyediakan

kemudahan tersebut kerana penyediaan kelengkapan dan kemudahan PdP adalah melibatkan

kewangan yang pihak institusi harus tanggung. Melihat kepada masalah-masalah yang berlaku

pada pensyarah dan pelajar ketika PdP atas talian dijalankan, institusi harus merombak semula

struktur pentaksiran dan penilaian yang sedia ada. Ini kerana, sistem pentaksiran dan penilaian

yang sedia ada tidak sesuai dengan keadaan PdP yang dijalankan secara atas talian. Pensyarah

dan pelajar berada di kawasan yang berbeza, tidak bersemuka dan kelangsungan waktu PdP

bersemuka atas talian yang terhad memerlukan kaedah pentaksiran dan penilaian yang sesuai.

LIMITASI DAN CADANGAN KAJIAN

Kajian tindakan ini memfokuskan perspektif pelajar terhadap pembelajaran talian dan

melibatkan pelajar Semester Lima, IKMAS. Pelajar Semester Lima dipilih kerana mereka

sudah mempunyai pengalaman yang lebih dan terdedah dengan informasi berbanding pelajar

yang baharu. Namun begitu, pengkaji menghadapi masalah dari segi komitmen yang diberikan

oleh pelajar yang mana tidak semua dari pelajar Semester Lima menjawab borang soal selidik

yang telah diedarkan. Tempoh masa bagi kajian ini dijalankan adalah selama sebulan. Oleh itu

pengkaji tidak dapat untuk membuat kajian di institusi-institusi atas kekangan masa.

Kajian ini penting khususnya kepada institusi bagi mengenal pasti permasalahan yang

berkaitan iaitu mendapat gambaran yang jelas tentang permasalahan yang berlaku sepanjang

PdP atas talian dijalankan. Ini kerana, keadaan pada masa kini masih belum stabil maka tidak

mustahil dari bersemuka akan kembali kepada keadaan PdP secara online semula. Jika

permasalahan dapat dikenal pasti maka mudah untuk institusi mencari jalan supaya

pengetahuan, penerimaan, penguasaan dan keberkesan pembelajaran atas talian dapat ditambah

Prosiding Webinar Pendidikan Tinggi Islam Sarawak 2020

87

baik. Selain itu kajian secara mendalam dapat dibuat untuk mencari faktor dan

penambahbaikan bagi pembelajaran atas talian.

RUMUSAN

Kajian ini dilakukan adalah untuk mengkaji berkenaan perspektif pelajar terhadap

pembelajaran di atas talian yang merangkumi tahap pengetahuan pelajar serta tahap

penerimaan mereka terhadap pembelajaran atas talian, tahap penguasaan pelajar terhadap

penggunaan aplikasi dalam pembelajaran atas talian serta sejauh mana keberkesanan

pembelajaran atas talian kepada pelajar masing-masing. Bagi mencapai objektif kajian ini, soal

selidik telah dilakukan kepada 67 orang pelajar yang terdiri daripada 29 orang pelajar lelaki

dan 38 orang pelajar perempuan.

Kajian ini telah melihat dari pelbagai sorotan kajian dan juga telah melakukan

pemeriksaan yang teliti berkenaan teori pembelajaran atas talian, kaedah, fungsi serta

penggunaan aplikasi media sosial yang sesuai diadaptasikan di dalam medium pembelajaran

dan pengajaran secara atas talian. Berdasarkan tinjauan, empat (4) persoalan kajian diperoleh

iaitu persoalan apakah tahap pengetahuan dan penerimaan serta tahap penguasaan pelajar

terhadap pembelajaran di atas talian dan adakah pembelajaran atas talian berkesan dari sudut

pandang pelajar.

Berdasarkan hasil keputusan analisis, didapati kebanyakan pelajar sudah mendapat

pendedahan berkenaan pembelajaran atas talian tetapi hanya sebilangan kecil yang pernah dan

biasa menggunakan aplikasi pembelajaran atas talian seperti Google Meet. Pelajar juga tidak

menafikan betapa pentingnya keberlangsungan proses pembelajaran melalui atas talian

walaupun sebahagian besar dalam kalangan mereka lebih cenderung dengan pembelajaran

secara bersemuka. Secara keseluruhan dapat kita dapati bahawa tahap pengetahuan,

penerimaan dan penguasaan pelajar terhadap pembelajaran atas talian adalah rendah serta

kebanyakan daripada mereka berpandangan bahawa tahap keberkesanan PdP atas talian itu

rendah.

RUJUKAN

Agatha F. Umbit, Muhd Suhaimi Taad. (2016). Faktor-faktor yang mempengaruhi penerimaan  e-pembelajaran

dalam kalangan pelajar di institut. Jurnal Penyelidikan IPGK 13,  1-14.

Aisha Abd Ghani. (2012). Penggunaan Sistem E-Pembelajaran Author Dalam Pengajaran dan Pembelajaran

Prosiding Webinar Pendidikan Tinggi Islam Sarawak 2020

88

Di UTHM. Johor: Universiti Tun Hussein Onn.

Sedia Hadapi Kelas Maya Sesuai Normal Baharu. Berita Harian Online. (April 19, 2020). Diambil dari

https://www.bharian.com.my/berita/nasional/2020/04/679003/sedia-hadapi-kelas-maya-sesuai-

normal-baharu

Ehwan Ngadi. (2020). COVID-19: Implikasi Pengajaran Dan Pembelajaran Atas Talian. Diambil dari

https://www.usim.edu.my/news/in-our-words/covid19-implikasi-pengajaran-dan-pembelajaran-atas-

talian/

Feri Sulianta. ( 2020). Model konten digital berlandaskan IPS pada user generated content platform sebagai

media literasi. The Big Picture of Specific Research.

Indira Dhull & M. S. Sakshi. (2017). Online Learning.

Junaidah Yusup, Mohd Nihra & Abdul Razak Idris. (2015). Keboleh-mampuan facebook dalam        pembelajaran:

eksplorasi terhadap penggunaan dan interaksi.

Marriane Bakia. (2012). Understanding the implications of online learning for educational productivity.U.S.

Department of Education.

Prosiding Webinar Pendidikan Tinggi Islam Sarawak 2020

89

TAHAP PENGUASAAN BACAAN AL-QURAN PELAJAR
 INSTITUT KEMAHIRAN ISLAM MALAYSIA SARAWAK

Oleh:
Kartini binti Ahmad, Nur Hafizah binti Abdul Latif & Mohd Safwan bin Ismail

ABSTRAK

Kajian ini bertujuan untuk mengetahui tahap penguasaan bacaan al-Quran pelajar Institut
Kemahiran Islam Malaysia Sarawak, Kuching. Kajian ini menggunakan borang soal selidik dan
temu bual sebagai alat untuk memungut data. Soal selidik yang disediakan mempunyai empat
bahagian iaitu bahagian pertama berkaitan maklumat pelajar, bahagian kedua tentang
penguasaan bacaan al-Quran, bahagian ketiga berkaitan dengan penilaian pengajaran dan
bahagian yang keempat adalah tentang kekuatan dan kelemahan pengajaran dan pembelajaran
al-Quran. Keputusan dianalisa menggunakan analisis deskriptif dan temu bual. Dapatan kajian
menunjukkan kebanyakan pelajar berada pada tahap baik dan sederhana dalam penguasaan al-
Quran dengan tajwid. Ada sebilangan kecil pelajar yang masih lemah.

Kata Kunci: Al-Quran, Tajwid

PENGENALAN

Al-Quran adalah kitab suci yang diturunkan kepada Nabi Muhammad SAW. Kitab ini adalah

petunjuk dan panduan bagi seluruh manusia. dan membacanya merupakan ibadah. Sebagai

kitab petunjuk, al-Quran adalah sumber yang lengkap bagi manusia. Ia merangkumi kehidupan

yang sesuai dengan fitrah manusia itu sendiri iaitu persoalan akidah, syariah dan akhlak yang

mana ianya meliputi persoalan bidang politik, ekonomi, sosial, pendidikan, perundangan,

kebudayaan dan sebaginya. Ibnu Khaldun telah menyatakan bahawa mengajar anak-anak

mendalami al-Quran merupakan suatu simbol dan pekerti Islam (Hassan Langgulung, 1986).

Al-Quran adalah mukjizat yang terbesar dan teragung dikurniakan oleh Allah SWT

kepada Rasulullah SAW melalui perantaraan malaikat Jibril untuk disampaikan kepada seluruh

manusia yang mana kandungannya padat dengan wahyu Ilahi untuk menerangi kegelapan dan

membawa manusia ke arah kebahagiaan hidup di dunia dan di akhirat. Melalui al-Quran, Allah

SWT mendidik manusia supaya percaya kepada Allah sahaja sebagai Tuhan yang patut

disembah dan meminta pertolongan.

Al-Quran perlu dijaga dengan baik termasuk menjaga bacaan mengikut tajwid yang

perlu dikuasai oleh umat Islam. Al-Quran merupakan mukjizat teragung Rasulullah SAW

sebagai panduan hidup umat Islam.

Prosiding Webinar Pendidikan Tinggi Islam Sarawak 2020

90

Rasulullah SAW bersabda: “Dan tidak ada suatu kaum berkumpul di salah satu rumah

Allah, lalu mereka membaca Kitab Allah dan mempelajarinya sesama mereka melainkan

ketenangan akan turun kepada mereka, rahmat meliputi mereka, malaikat akan menaungi

mereka dan Allah akan menyebut mereka di hadapan malaikat disisi-Nya.”

(Hadis Riwayat Muslim)

Sebagai sebuah institusi yang berteraskan pengajian Islam, objektif Institut Kemahiran

Islam Malaysia Sarawak (IKMAS) adalah bertekad untuk menghasilkan:

1. Graduan yang berilmu, berakhlak mulia, berhikmah serta mampu menghadapi cabaran

semasa.

2. Graduan yang mempunyai kemahiran vokasional yang bersesuaian dengan kehendak

semasa.

3. Graduan yang berkebolehan menjadi pembimbing dan tempat rujukan masyarakat

berdasarkan fahaman Ahli Sunnah Wal Jamaah.

Untuk memastikan keberhasilan tersebut, pelajar IKMAS hendaklah mempersiapkan

diri dengan ilmu agama yang boleh dimanfaatkan di lapangan kelak. Salah satunya adalah

dengan menguasai bacaan al-Quran dengan baik.

Misi IKMAS pula adalah mendidik dan melatih pelajar dan peserta kursus dalam

bidang dakwah, tahfiz al-Quran, kemahiran, turath dan pembangunan modal insan.

IKMAS mengambil berat berkenaan pengambilan tenaga pengajar. Bagi subjek al-

Quran, tenaga pengajar yang dipilih adalah yang mempunyai kepakaran dalam bidang al-

Quran.

PERNYATAAN MASALAH

Sesuai dengan al-Quran sebagai mukjizat, ia memerlukan kemahiran membaca dengan betul

dan tepat. Ini adalah kerana al-Quran diturunkan dalam Bahasa Arab dan mempunyai susunan

ayat yang indah serta mempunyai irama yang menarik. Oleh itu, al-Quran bukanlah sebuah

buku biasa sahaja kerana membacanya memerlukan seseorang itu mempunyai kemahiran

dalam memenuhi sifat-sifat huruf, tajwid, cara bacaan dan sebagainya.

Penguasaan al-Quran dalam kalangan pelajar IKMAS masih pada tahap kurang

memuaskan. Purata penguasaan pembacaan al-Quran adalah pada tahap sederhana. Oleh itu,

kajian ini perlu dijalankan untuk mendapatkan maklumat-maklumat terkini seterusnya

mengenal pasti tahap penguasaan bacaan al-Quran dalam kalangan pelajar. Penguasaan bacaan

Prosiding Webinar Pendidikan Tinggi Islam Sarawak 2020

91

al-Quran menekankan kepada tahap bacaan pelajar dari aspek penggunaan tajwid dan cara

bacaan.

Selain itu, keberkesanan pengajaran dan pembelajaran (PdP) adalah bergantung kepada

pensyarah kerana ia merupakan salah satu komponen pengetahuan yang penting dalam

mewujudkan pengajaran yang berkesan. Justeru, tanggungjawab pensyarah untuk mengajar

pelajar akan lebih mudah dan dapat mewujudkan penghayatan al-Quran dalam diri pelajar.

Objektif Kajian

i. Mengenal pasti tahap penguasaan pelajar IKMAS dalam pembacaan al-Quran.

ii. Menilai keberkesanan PdP al-Quran.

iii. Menilai kekuatan dan kelemahan pelaksanaan PdP al-Quran.

SOROTAN LITERATUR

Beberapa kajian yang telah dijalankan iaitu kajian pada tahun 2008 oleh Mohd Yakub @

Zulkifli bin Haji Mohd Yusoff, Profesor di Jabatan al-Quran dan al-Hadith, Akademi Pengajian

Islam, Universiti Malaya, dan Saidi bin Mohd, Pensyarah di Jabatan Pendidikan Islam dan

Moral, Institut Perguruan Kuala Terengganu bertajuk Keupayaan Bacaan al-Quran di Kalangan

Pelajar Tingkatan Empat: Kajian di Beberapa Buah Sekolah Menengah Terpilih di Negeri

Terengganu menunjukkan tahap penguasaan pelajar membaca al-Quran berada pada tahap

yang membimbangkan.

Kajian yang dibuat terhadap 376 orang mahasiswa daripada 17 fakulti di UiTM Shah

Alam oleh Siti Fatimah Sudin (2002) mengenai tahap pembacaan al-Quran pelajar turut

menunjukkan peratusan yang membimbangkan.

Fazlina binti Fadzil (2012) telah menjalankan Kajian Pengamalan dan Kesedaran

Pembacaan Al-Quran dalam Kalangan Pelajar Muslim Politeknik Port Dickson Negeri

Sembilan menunjukkan bahawa tahap pengamalan pembacaan al-Quran masih di tahap

sederhana.

METODOLOGI KAJIAN

Bahagian ini membincangkan tentang reka bentuk penyelidikan meliputi rancangan kajian dan

struktur kajian.

Prosiding Webinar Pendidikan Tinggi Islam Sarawak 2020

92

Lokasi Kajian

Kajian ini dijalankan di Institut Kemahiran Islam Malaysia Sarawak (IKMAS), Kuching kerana

IKMAS mempunyai Kursus Talaqqi dan Tadarrus yang perlu dikuasai oleh pelajarnya.

Sumber Data

Kajian ini dijalankan dengan mengambil data yang terdiri daripada dua (2) sumber data iaitu

data utama dan data kedua. Data utama merupakan data yang sangat penting dalam kajian. Data

kajian ini diambil menggunakan kaedah kaji selidik iaitu seramai 60 orang responden. Data

kedua merupakan data rujukan yang menjadi rujukan untuk membantu menguatkan lagi kajian

secara mendalam. Data tersebut akan dijadikan rujukan yang diambil melalui pensyarah-

pensyarah subjek tersebut yang berkaitan secara langsung dalam kajian ini.

Kaji Selidik

Kaji selidik dirangka berdasarkan empat (4) bahagian. Kaji selidik ini dijalankan menggunakan

Bahasa Melayu untuk memudahkan kajian dijalankan. Kaji selidik ini akan diedarkan kepada

pelajar IKMAS sahaja. Kaji selidik ini meliputi perkara berikut:

Bahagian A: Latar Belakang Pelajar IKMAS

Bahagian B: Penguasaan Bacaan al-Quran

Bahagian C: Penilaian Pengajaran

Bahagian D: Kekuatan dan Kelemahan PdP al-Quran

Temubual

Temubual akan diadakan secara langsung bagi mendapatkan maklumat berbentuk pandangan

daripada informan dan data-data yang berkaitan kajian ini. Ia akan dijalankan secara hubungan

dua hala dan sebaliknya temubual dilakukan melalui telefon. Dari aspek bentuk soalan yang

dikemukakan, temubual akan dijalankan dengan temubual tidak berstruktur.

Prosiding Webinar Pendidikan Tinggi Islam Sarawak 2020

Skala Pengukuran Skor Min

Skala pengukuran skor min dirujuk berdasarkan interpretasi bagi skala Likert seperti berikut:

(Landell,1977)

 Rendah : 1.00  2.33

 Sederhana : 2.34  3.67

 Tinggi : 3.68  5.00

Dapatan Kajian

Bahagian A: Maklumat Pelajar

Semester Responden

Jadual 1 dan Rajah 1 menunjukkan maklumat semester pelajar IKMAS. Majoriti responden

adalah daripada Semester 3, 54.9%, 45 orang.  Manakala 21 orang responden dengan  25.6%

iaitu pelajar Semester 1 dan responden Semester 5 pula berjumlah 16 orang, 19.5%.

Jadual 1: Semester Responden

Jantina Responden

Rajah 1 di bawah menunjukkan data jantina responden dari IKMAS. Majoriti jantina responden

adalah 91.5%, mewakili pelajar perempuan berbanding pelajar lelaki 8.5%.

Prosiding Webinar Pendidikan Tinggi Islam Sarawak 2020

Rajah 1: Jantina Responden

Umur Responden

Jadual 2 menunjukkan kategori umur responden IKMAS. Majoriti umur responden

adalah 53.7%, berumur 19 tahun diikuti responden dengan umur 20 tahun dan 18 tahun iaitu

22%. Manakala responden berumur 21 tahun adalah yang paling minima iaitu 2.4%.

Jadual 2: Umur Responden

Bangsa responden

Rajah 2 di bawah menunjukkan maklumat bangsa responden dari IKMAS. Majoriti

bangsa responden adalah 53.7%, mewakili pelajar berbangsa Melayu dan 46.3% mewakili

bangsa Bumiputera Sarawak.

Prosiding Webinar Pendidikan Tinggi Islam Sarawak 2020

Rajah 2: Bangsa Responden

Bahagian B: Penguasaan Bacaan Al-Quran

Rajah 3 menunjukkan majoriti pelajar membaca al-Quran dalam sehari adalah selama

1-2 jam iaitu seramai 53.1%.

Rajah 3: Masa Membaca Al-Quran

Dapatan kajian penguasaan bacaan al-Quran dengan bertajwid, sebutan makhraj huruf

menunjukkan penguasaan pelajar adalah di tahap yang sederhana. Ada beberapa pelajar yang

masih belum dapat menguasai bacaan al-Quran dengan baik.

Jadual 3: Penguasaan Bacaan Al-Quran

Prosiding Webinar Pendidikan Tinggi Islam Sarawak 2020

Dapatan kajian penguasaan bacaan al-Quran dengan bertajwid, sebutan makhraj huruf

menunjukkan penguasaan pelajar adalah pada tahap yang sederhana. Ada beberapa pelajar

yang masih belum dapat menguasai bacaan al-Quran dengan baik.

Bahagian C: Penilaian Pengajaran

Jadual 4: Penilaian Pengajaran

Dari segi PdP, keberkesanan adalah pada tahap yang tinggi. Para pensyarah perlu

diberikan lebih banyak latihan untuk mempelbagaikan kaedah penyampaian dan kemahiran

bagi meningkatkan kemahiran mengajar dalam subjek al-Quran.

Prosiding Webinar Pendidikan Tinggi Islam Sarawak 2020

Bahagian D: Kekuatan Dan Kelemahan Pelaksanaan PdP Al-Quran

Jadual 5: Kekuatan Dan Kelemahan Pelaksanaan Pdp Al-Quran

Dari segi kekuatan pelaksanaan PdP al-Quran, kebanyakan pelajar menyatakan mereka

mempunyai bimbingan yang cukup daripada pensyarah. Pembelajaran al-Quran juga dapat

memudahkan pelajar menghafal dengan baik. Manakala dari segi kelemahan pula, terdapat

dalam kalangan pensyarah yang masih belum mengikuti latihan dan kemahiran mengajar.

Rajah 4: Cadangan Waktu Pembelajaran Al-Quran

Analisis Deskriptif Responden Secara Temubual

Temubual melibatkan informan berikut :

1) Encik Abdul Rahim bin Othman

2) Encik Mohd Razmil Rizal bin Aminan

Prosiding Webinar Pendidikan Tinggi Islam Sarawak 2020

98

3) Encik Dahlan bin Daut

4) Cik Fara Asyika binti Sabeli

Secara keseluruhannya, pensyarah tersebut menyatakan kebanyakan pelajar dapat

menguasai bacaan al-Quran dengan baik. Terdapat pelajar yang semakin baik bacaan al-Quran

iaitu menunjukkan peningkatan bacaan daripada lemah yang pada awal semester tetapi pada

akhir semester semakin baik. Penyelidik bertanyakan kaedah PdP dan kebanyakan pensyarah

menyatakan mereka menggunakan kaedah Talaqqi Musyafahah iaitu kaedah bersemuka.

Kaedah tersebut dilakukan dengan cara pensyarah baca terlebih dahulu kemudian diikuti

pelajar dan pensyarah akan menegur dan memperbaiki secara terus bacaan pelajar yang salah.

Ada juga pensyarah yang meminta pelajar untuk menulis semula ayat al-Quran dan menanda

hukum tajwid. Dan kaedah lain pula, pensyarah juga meminta untuk diadakan lebih latihan

untuk meningkatkan kemahiran PdP dalam pembelajaran al-Quran.

IMPLIKASI KAJIAN

Melalui kajian ini, pengkaji akan lebih meningkatkan penguasaan dalam diri pengkaji. Bukan

sahaja pelajar yang perlu kepada penguasaan malah semua umat Islam perlu menguasai al-

Quran. Selain itu, pengkaji juga dapat mengenal pasti masalah pelajar yang tidak menguasai

bacaan al-Quran dengan baik. Hal ini bukan sahaja berlaku di IKMAS, tetapi di Institut

Pengajian Tinggi (IPT) yang lain juga turut berlaku.

Melalui kajian ini juga, pengkaji mengharapkan pelajar semakin mengambil berat dan

terkesan dengan kajian ini. Selain itu, pengkaji juga mengharapkan agar pelajar sedar akan

kepentingan berkaitan penguasaan al-Quran kepada pelajar yang ditunjukkan melalui kajian

ini.

CADANGAN

• Pensyarah perlu diberi latihan atau kemahiran bagi meningkatkan pengajaran al-

Quran dengan lebih berkesan.

• Selain mengajar al-Quran secara Talaqqi Musyafahah, PdP al-Quran juga boleh

menggunakan pelbagai sumber ICT supaya lebih menarik minat pelajar.

• Kelas membaca al-Quran secara intensif diadakan pada hari tertentu bagi pelajar

yang masih lemah dan kurang baik.

Prosiding Webinar Pendidikan Tinggi Islam Sarawak 2020

99

RUMUSAN

Secara umumnya, objektif yang digariskan telah terjawab. Hasil kajian menunjukkan bahawa

penguasaan al-Quran dalam kalangan pelajar IKMAS adalah pada tahap baik. Sementara itu,

pihak pengurusan hendaklah menyediakan latihan berkaitan PdP kepada pensyarah bagi

meningkatkan pengetahuan terhadap kemahiran PdP al-Quran agar dapat memberikan impak

yang lebih besar kepada pencapaian bacaan al-Quran pelajar IKMAS pada masa akan datang.

RUJUKAN

Abdul Rahim bin Othman. (2020). Tahap penguasaan pembacaan al-Quran pelajar IKMAS dan kaedah pengajaran

dan pembelajaran. Temubual, 4 November.

Dahlan bin Daut. (2020). Tahap penguasaan pembacaan al-Quran pelajar IKMAS dan kaedah pengajaran dan

pembelajaran. Temubual, 23 Oktober.

Fara Asyika binti Sabeli. (2020). Tahap penguasaan pembacaan al-Quran pelajar IKMAS dan kaedah pengajaran

dan pembelajaran. Temubual, 4 November.

Fazlina Fadzil. (2012). Kajian pengamalan dan kesedaran pembacaan al-Quran dalam kalangan pelajar muslim

Politeknik Port Dickson Negeri Sembilan. Prosiding Seminar Pendidikan Polteknik 2012.

Hassan Langgulung. (1995). Pendidikan Islam dan Peralihan Paradigma. Cetakan ke-1. Shah Alam: Hizbi Press.

Objwktif, misi & visi IKMAS. (2020). Dilayari daripada https://myikmas.islam.gov.my

Mohd Yakup@Zulkifli bin Mohd Yusoff & Saidin bin Mohd. (2008). Keupayaan bacaan al- Quran di kalangan

pelajar tingkatan 4. Kajian di beberapa buah sekolah menengah terpilih di negeri Terengganu.

Razmil Rizal bin Aminan. (2020). Tahap penguasaan pembacaan al-Quran pelajar IKMAS dan kaedah pengajaran

dan pembelajaran. Temubual, 23 Oktober.

Siti Fatimah Sudin. (2002). Tahap pembacaan al-Quran pelajar fakulti di UiTM Shah Alam.

Prosiding Webinar Pendidikan Tinggi Islam Sarawak 2020

100

CABARAN PENGAJARAN DAN PEMBELAJARAN SECARA
DALAM TALIAN SEMASA TEMPOH COVID-19, KAJIAN KES

MELIBATKAN PELAJAR IKMAS

Oleh:
Muhamad Fadhli bin Ahmat, Armi binti Halit,

Fara Asyika binti Sabeli & Muhammad Razmil Rizal bin Aminan

ABSTRAK

Pelaksanaan Pengajaran dan Pembelajaran secara dalam talian adalah merupakan alternatif
terhadap sistem pembelajaran secara konvensional yang diamalkan selama ini bagi memenuhi
tuntutan pendidikan sepanjang penguatkuasaan Perintah Kawalan Pergerakan disebabkan
masalah penularan Covid-19. Kajian ini bertujuan untuk mengenal pasti cabaran terhadap
pengajaran dan pembelajaran secara dalam talian, tahap keupayaan pensyarah dan pelajar, serta
langkah penyelesaian. Kajian menggunakan kaedah kualitatif iaitu kaji selidik terhadap
seramai 60 orang responden. Kajian mendapati bahawa cabaran utama yang dihadapi oleh
pelajar dalam menjalankan pengajaran dan pembelajaran dalam talian ialah interaksi pelajar
dan pensyarah sangat terhad. Oleh itu, kajian ini mencadangkan agar penekanan diberikan
terhadap kemudahan yang diperlukan bagi sesi pengajaran dan pembelajaran dan para
pensyarah juga perlu mempelbagaikan kaedah pengajaran dan pembelajaran sewaktu di dalam
kelas.

Kata Kunci: Cabaran, Pengajaran dan Pembelajaran, Dalam talian.

PENGENALAN

Pada penghujung Disember 2019, satu dunia telah digemparkan dengan penularan virus

COVID-19 yang dipercayai bermula dari bandar Wuhan yang terletak di Wilayah Hubei, China.

World Health Organization (WHO) kemudiannya telah melancarkan Global 2019- nCoV

Clinical Data pada 28 Januari 2020, bagi membenarkan negara-negara ahli untuk menyumbang

data klinikal bagi menyampaikan maklum balas klinikal kesihatan awam. Pada 11 Mac 2020,

WHO telah menukarkan status wabak tersebut daripada tahap apademik kepada pandemik. Ini

menggambarkan bahawa bahaya wabak tersebut telah menjangkau kepada hampir seluruh

dunia. Sehingga 15 Mei 2020, keseluruhan jumlah kes semakin meningkat dan dilihat telah

melebihi angka 4 juta. Manakala kadar kematian mencatatkan sebanyak lebih daripada 400 ribu

di seluruh dunia.

Malaysia juga tidak terkecuali daripada mengalami peningkatan jangkitan dan kadar

kematian sehingga menyebabkan kerajaan terpaksa mengenakan Perintah Kawalan Pergerakan

(PKP) bagi membendung penyebaran wabak COVID-19 ini. Cabaran pandemik COVID-19 ini

Prosiding Webinar Pendidikan Tinggi Islam Sarawak 2020

101

telah mengubah landskap global termasuk sektor pendidikan. Penutupan pusat pengajian tinggi

selaras arahan PKP memberi cabaran baharu kepada warga pendidik untuk memastikan pelajar

mereka terus dapat belajar. Ini menyebabkan pembelajaran dan pengajaran (PdP) secara

konvensional tertangguh, bahkan  menjadikan tugasan pensyarah semakin mencabar apabila

mereka perlu menyesuaikan diri dengan norma kehidupan dan kebiasaan baharu.

Pembelajaran dalam talian terutamanya penggunaan Google Classroom terbukti sangat

membantu pensyarah selain aplikasi Zoom bagi membolehkan interaksi secara terus secara atas

talian dengan pelajar dapat dilakukan. Para pensyarah turut memanfaatkan media sosial seperti

Whatsapp dan Telegram dengan sebaik-baiknya untuk menyampaikan pelbagai maklumat,

arahan dan latihan. Ini adalah untuk memastikan pembelajaran pelajar tetap berjalan dengan

lancar walaupun mereka tidak berada di dalam kelas dan bilik kuliah.

Walau bagaimanapun, tidak semua pelajar mendapat manfaat tersebut kerana

pembelajaran dalam talian hanya berkesan sekiranya capaian internet dapat dinikmati secara

meluas bukan sahaja di bandar tetapi juga di luar bandar serta kawasan pedalaman. Ini adalah

antara cabaran utama dalam usaha kerajaan mengoptimumkan sepenuhnya pembelajaran

atas talian dalam sistem pendidikan negara.

PERNYATAAN MASALAH

Pandemik COVID-19 telah mengubah landskap PdP ketika permulaaan PKP bermula 18 Mac

2020. Ekoran itu, pelaksanaan PdP secara atas talian dilaksanakan sebagai salah satu alternatif

kerana sistem pembelajaran secara konvensional yang diamalkan selama ini tidak dapat

memenuhi tuntutan pendidikan sepanjang penguatkuasaan PKP.

Justeru, IKMAS telah bertindak proaktif dengan melaksanakan beberapa inisiatif

supaya PdP dapat dilaksanakan walaupun tanpa hadir secara bersemuka ke IKMAS.

Sehubungan itu, pensyarah dikehendaki menyediakan bahan pembelajaran untuk pelajar                       yang

berada di rumah. Salah satu medium yang digunakan untuk melaksanakan PdP ini ialah

penyampaian secara atas talian (online) dengan menggunakan aplikasi-aplikasi yang

bersesuaian. Melalui kaedah ini, para pensyarah dapat melaksanakan tanggungjawab yang

diberikan walaupun dilaksanakan secara atas talian.

Walau bagaimanapun cabaran pelaksanaan PdP secara atas talian lebih besar

berbanding secara bersemuka atau konvensional. Pertama, PdP secara dalam talian sangat

terbatas. Ini kerana terdapat pelajar IKMAS tinggal di kawasan luar bandar dan pedalaman yang

mempunyai capaian internet yang sangat terhad. Lokasi memainkan peranan                 yang penting bagi

Prosiding Webinar Pendidikan Tinggi Islam Sarawak 2020

102

melancarkan proses PdP secara dalam talian. Apabila capaian internet bermasalah, maka proses

PdP tidak dapat dijalankan dengan baik dan lancar.

Cabaran yang lain ialah persekitaran di rumah yang tidak kondusif. Sebelum ini sesi

PdP dilaksanakan sepenuhnyan di kampus dan bersemuka. Apabila berlaku wabak COVID-19

ini, maka para pelajar dikehendaki pulang ke kampung dan melaksanakan PdP secara dalam

talian. Ini menyebabkan pelajar menghadapi kesukaran untuk belajar kerana persekitaran di

rumah yang tidak kondusif. Kesannya pelajar tidak dapat fokus kepada PdP yang diajar oleh

pensyarah.

Antara cabaran yang lain ialah interaksi pelajar dan pensyarah yang sangat terhad. Isu

ini merupakan rentetan daripada permasalahan capaian internet di kawasan luar bandar dan

pedalaman yang sangat terhad. Medium interaksi antara pelajar dan pensyarah hanyalah melalui

capaian internet. Jika capaian internet lemah, maka penyampaian komunikasi akan menjadi

bermasalah. Kesannya, pelajar akan banyak tertinggal dari segi maklumat dan informasi yang

dibekalkan oleh       pensyarah.

Objektif Kajian

Antara tujuan kajian ialah:

i. Mengenal pasti cabaran PdP secara dalam  talian.

ii. Mengenal pasti tahap keupayaan pensyarah dan pelajar dalam sesi PdP secara

dalam  talian.

iii. Mengenal pasti langkah penyelesaian PdP secara dalam talian.

SOROTAN LITERATUR

PdP dalam talian telah menjadi keperluan utama kepada Institusi Pengajian Tinggi (IPT) di

negara ketika ini bagi membendung penularan wabak COVID-19. Melalui penelitian kajian-

kajian lepas, pengkaji mendapati telah banyak kajian yang dijalankan berkaitan PdP dalam

talian walaupun terdapat perbezaan persepsi di                     antara e-learning, online learning mahupun

pembelajaran jarak jauh. Oleh yang demikian pengkaji mengemukakan beberapa kajian lepas

sebagai panduan untuk menjalankan kajian tindakan ini.

Menurut kajian yang telah dijalankan oleh Losius Goliong et. al., (2020), terdapat 29

peratus guru masih kurang mahir melaksanakan pembelajaran secara online. Faktor ini

Prosiding Webinar Pendidikan Tinggi Islam Sarawak 2020

103

disebabkan isu kompetensi guru dalam mengendalikan pembelajaran menggunakan teknologi

yang berasaskan internet menyebabkan pembelajaran secara maya ini kurang berkesan.

Manakala cabaran utama yang dihadapi oleh murid-murid ialah masalah untuk berkomunikasi

dengan guru. Terdapat 21.1 peratus pelajar menghadapi isu berhubung dengan guru untuk

mendapatkan maklumat dan bimbingan, manakala 16 peratus murid tidak memiliki telefon

pintar. Di samping itu, 2.1 peratus murid tidak mempunyai kemudahan komputer di rumah yang

boleh digunakan untuk kegunaan pembelajaran. Isu ini berkaitan juga dengan isu talian internet

yang kurang stabil yang dihadapi oleh 52 peratus guru yang terlibat dalam kajian ini.

E-pembelajaran dilihat gagal merevolusikan PdP ke tahap yang lebih tinggi.

Kebarangkalian tahap kesahan terhadap sesuatu perkara tidak dapat dijelaskan secara

mendalam kerana kurangnya perjumpaan bersemuka. Selain itu perjumpaan        tidak bersemuka

juga boleh menyebabkan kadar keciciran pelajar yang tinggi. Pendekatan e-learning yang

digunakan tidak sepenuhnya mendapat sokongan pensyarah kerana ramai  dalam kalangan

mereka yang sudah selesa dengan kaedah tanpa penggunaan LMS. (Farah & Md Yusoff 2017).

Menurut Kathie & Lynnae (2009) hasil dapatan kajian menunjukkan bahawa empat (4)

perkara utama yang mempengaruhi pembelajaran online adalah isi kandungan pembelajaran,

komunikasi, ujian dan juga kemudahan muat naik atau muat turun bahan berkaitan

pembelajaran. Bahagian isi kandungan pembelajaran merangkumi aspek panduan penggunaan,

nota ataupun modul pembelajaran, pautan isi kandungan dan juga sumber yang berbentuk

interaktif. Dari segi komunikasi pula, elemen yang berkaitan adalah pengumuman,                    laman

sembang, laman perbincangan dan juga mail. Manakala ujian pula merangkumi tugasan, kuiz,

pemarkahan ataupun gred, latihan pengukuhan, soalan-soalan lepas, jurnal yang berkaitan

dengan tajuk pembelajaran serta soalan kaji selidik. Selain daripada itu, kemudahan untuk

menghantar tugasan secara online melalui kaedah turn in memudahkan pengajar dan juga

pelajar kerana pengredan dan pemberian markah ke  atas tugasan yang diagihkan boleh

dilakukan di mana-mana sahaja tanpa perlu membawa kertas jawapan dan juga pen.

Berdasarkan kepada kajian Davison et al. (2006) frekuensi maklum balas kepada

pertanyaan terbuka, tiga (3) jangkaan pelajar dalam talian adalah komunikasi dengan guru atau

pensyarah, maklum balas guru atau pensyarah dan tahap kesukaran kursus-kursus yang

disediakan secara dalam talian. Majoriti pelajar dalam talian (83%) menjangkakan pensyarah

akan berkomunikasi dengan mereka dan komunikasi yang kerap dengan pengajar meletakkan

pelajar pada tahap selesa dan pelajar tahu bahawa mereka tidak kehilangan apa-apa atau tidak

keseorangan dalam dunia maya. Pelajar juga menyatakan bahawa mereka amat memerlukan

panduan melalui contoh bagi sebarang tugasan, ataupun menjangkakan guru atau pensyarah

Prosiding Webinar Pendidikan Tinggi Islam Sarawak 2020

104

memberikan kriteria penggredan yang jelas bagi tugasan yang diberikan. Pelajar juga

menyatakan bahawa mereka juga memerlukan bahan rujukan tambahan. Pelajar menjangkakan

pensyarah akan menghantar maklumat tambahan mengenai bahan-bahan kursus seperti pautan

laman web yang berkaitan atau maklumat tambahan. Pelajar berpendapat ia akan dapat

meningkatkan pengalaman pembelajaran mereka

METODOLOGI KAJIAN

Metodologi kajian adalah penting supaya penyelidikan yang dijalankan mempunyai kaedah

yang paling sesuai dan berkesan dalam menjawab permasalahan kajian. Oleh itu, kaedah kajian

yang dirangka adalah melibatkan reka bentuk kajian, subjek atau sampel kajian.

Lokasi Kajian

Lokasi kajian yang dijalankan dalam kajian ini adalah di Institut Kemahiran Islam Malaysia

Sarawak (IKMAS).

Sumber Data

Kajian ini dijalankan dengan mengambil data yang terdiri daripada dua sumber data iaitu data

utama dan data kedua.

Data utama merupakan data yang sangat penting dalam kajian. Data kajian ini diambil

menggunakan kaedah kaji selidik iaitu seramai 60 orang responden dipilih untuk menjalankan

kajian tersebut. Manakala data kedua merupakan data rujukan yang menjadi rujukan untuk

membantu menguatkan lagi kajian secara mendalam. Data tersebut akan dijadikan rujukan

yang diambil melalui laman sesawang, akhbar, majalah, sumber kajian yang lepas yang mana

berkaitan mengenai kajian tersebut.

Instrumen Kajian

Borang kaji selidik dirangka berdasarkan lima (5) bahagian. Kaji selidik ini dijalankan

menggunakan Bahasa Melayu bagi memudahkan kajian dijalankan. Kaji Selidik ini

dibahagikan kepada lima (5) bahagian :

Prosiding Webinar Pendidikan Tinggi Islam Sarawak 2020

105

1. Bahagian A: Latar belakang pelajar

2. Bahagian B: Kemudahan PdP dalam talian

3. Bahagian C: Cabaran PdP dalam talian

4. Bahagian D: Kesan PdP dalam talian

5. Bahagian E: Langkah penyelesaian PdP dalam talian

Sampel Kajian

Kaedah pemilihan sampel ini dibuat bagi memudahkan pengkaji untuk memfokuskan sesuatu

perkara di dalam kajian. Populasi dalam kajian ini adalah semua pelajar IKMAS. Sampel kajian

yang diambil daripada populasi ialah sebanyak 60 orang pelajar daripada Semester Tiga dan

Semester 5 Program Diploma Dakwah Islamiyyah (DDI) dan Program Diploma Tahfiz al-

Quran dan al-Qiraat (DTQ).

Kesahan dan Kebolehpercayaan

Kajian ini menggunakan kaedah atau metodologi analisis kualitatif untuk menguji kesahan dan

kebolehpercayaan data dan maklumat iaitu melalui borang soal selidik Google Form terhadap

responden yang terdiri daripada pelajar DDI dan DTQ Semester Tiga dan Lima.

Kaedah Pungutan dan Analisis Data

Dalam kajian ini melibatkan Google Form untuk pengedaran borang soal selidik. Soal selidik

yang digunakan mengandungi lima (5) bahagian. Bahagian A adalah berkaitan dengan

Demografi Responden yang merangkumi jantina, umur, tempat tinggal, dan lokasi kediaman.

Bahagian B adalah Kemudahan PdP Dalam Talian yang mengandungi 4 soalan. Bahagian C

adalah berkaitan dengan Cabaran PdP dalam Talian yang mengandungi 5 soalan. Bahagian D

pula berkaitan dengan Kesan PdP Dalam Talian yang mengandungi 5 soalan. Manakala untuk

bahagian E pula adalah berkaitan dengan Langkah Penyelesaian PdP Dalam Talian yang turut

mengandungi 5 soalan. Data adalah dikumpul daripada pelajar IKMAS Semester Tiga dan

Lima yang melalui borang sola selidik  Google Form.

Prosiding Webinar Pendidikan Tinggi Islam Sarawak 2020

106

DAPATAN KAJIAN

Demografi Responden

Bahagian ini menunjukkan keputusan daripada analisis deskriptif yang melaporkan profil

faktor-faktor demografi responden yang berkaitan dengan jantina, umur, tempat tinggal dan

lokasi kediaman. Dalam kajian ini, seramai 60 orang responden di IKMAS telah dipilih sebagai

subjek kajian. Daripada jumlah tersebut, seramai 60 orang iaitu 53.3 peratus terdiri daripada

pelajar lelaki dan 46.7 peratus mewakili pelajar perempuan. Mengikut pecahan umur, seramai

54 orang atau 90 peratus berumur 18 tahun hingga 20 tahun manakala seramai 6 orang atau 10

peratus berumur 21 tahun hingga 23 tahun.

Mengikut pecahan tempat tinggal pula, seramai 27 orang atau 45 peratus tinggal di

bahagian Kuching manakala 10 orang atau 16.7 peratus tinggal di bahagian Samarahan.

Seterusnya seramai 8 orang atau 13.3 peratus yang tinggal di bahagian Sarikei manakala 6

orang atau 10 peratus tinggal di bahagian Sibu. Lain-lain tempat tinggal ialah Bintulu (3 orang

atau 5 peratus), Betong (2 orang atau 3.3 peratus), Mukah, Sri Aman, Serian dan Miri (1 orang

atau 1.7 peratus). Manakala mengikut pecahan lokasi kediaman pula, seramai 28 orang atau

46.7 peratus yang tinggal di kawasan luar bandar, manakala 26 orang atau 43.3 peratus yang

tinggal di kawasan bandar dan 6 orang atau 10 peratus yang tinggal di kawasan pedalaman.

Jadual 1: Demografi subjek

Demografi Kekerapan Peratus %

Jantina:
     Lelaki
     Perempuan

32
28

53.3
46.7

Umur:
     18 – 20 tahun
     21 – 23 tahun

54
6

90
10

Tempat Tinggal:
     Kuching
     Samarahan
     Sarikei
     Sibu
     Lain-lain

27
10
8
6
9

45

16.7
13.3
10
10

Lokasi Kediaman:
     Luar Bandar
     Bandar
     Pedalaman

28
26
6

46.7
43.3
10

Prosiding Webinar Pendidikan Tinggi Islam Sarawak 2020

107

Jantina

Keseluruhan pelajar IKMAS adalah seramai 226 orang iaitu lelaki seramai 93 orang atau 41

peratus manakala perempuan seramai 133 orang atau 59 peratus. Justeru pengkaji telah

memilih jumlah responden mengikut keseimbangan jumlah pelajar yang terdapat di IKMAS.

Umur

Sebahagian besar pelajar yang memasuki IKMAS adalah lepasan SPM iaitu yang berumur 18

tahun ke atas hingga had umur tidak melebihi 25 tahun dan dikenali juga sebagai golongan

belia. Golongan ini merupakan golongan majoriti yang menyambung pelajaran di peringkat

tinggi serta mempunyai motivasi yang tinggi dalam menuntut ilmu. Oleh yang demikian,

responden yang dipilih adalah seperti lingkungan umur yang dinyatakan.

Tempat Tinggal

Sebahagian besar responden tinggal di bahagian Kuching. Lokasi IKMAS juga terletak di

Kuching. Ini menunjukkan lokasi IKMAS dan kawasan tempat tinggal berhampiran. Seramai

27 orang atau 45 peratus responden yang tinggal di bahagian Kuching, hampir separuh dari

jumlah responden yang dipilih.

Lokasi Kediaman

Memandangkan Sarawak mempunyai keluasan geografi yang sangat luas, sebahagian besar

tempat kediaman terletak di kawasan luar bandar dan pedalaman. Seramai 28 orang atau 46.7

peratus yang tinggal di luar bandar. Ini menunjukkan bahawa sebahagian besar pelajar tinggal

di kawasan pinggir bandar.

Kemudahan PdP Dalam Talian

Bahagian ini menunjukkan keputusan daripada analisis deskriptif yang melaporkan kemudahan

PdP dalam talian. Terdapat empat (4) item yang digunakan pada bahagian ini iaitu kemudahan

internet di rumah, kemudahan komputer, kemudahan telefon pintar dan bekalan elektrik di

rumah.

Prosiding Webinar Pendidikan Tinggi Islam Sarawak 2020

108

Berdasarkan kemudahan internet di rumah, seramai 36 orang atau 60 peratus

menggunakan talian internet data telefon pintar, manakala 21 orang atau 35 peratus

menggunakan talian internet jalur lebar/ broadband dan 3 orang atau 5 peratus yang tiada talian

internet.

Bagi kemudahan komputer pula, 52 orang atau 86.7 peratus menggunakan kemudahan

sendiri, manakala 5 orang atau 8.3 peratus tiada kemudahan komputer dan 3 orang atau 5

peratus yang menggunakan komputer bersama keluarga. Bagi kemudahan telefon pintar pula,

58 orang atau 96.7 peratus menggunakan telefon pintar sendiri manakala 2 orang atau 3.3

peratus menggunakan telefon pintar bersama keluarga.

Bagi kemudahan bekalan elektrik di rumah pula, 57 orang atau 95 peratus

menggunakan kemudahan Perbadanan Pembekalan Letrik Sarawak (SESCO) manakala 3

orang atau 5 peratus menggunakan kemudahan generator.

Jadual 2: Kemudahan PdP Dalam Talian

Perkara Kekerapan Peratus %

Kemudahan Internet di Rumah
Talian internet data telefon pintar
Talian internet jalur lebar
(Broadband)
Tiada

36

21

3

60

35

5

Kemudahan Komputer
Sendiri
Tiada
Guna bersama keluarga

52
5
3

86.7
8.3
5

Kemudahan Telefon Pintar
Sendiri
Guna bersama keluarga

58
2

96.7
3.3

Bekalan Elektrik di Rumah
SESCO
Generator

57
3

95
5

Cabaran PdP dalam talian

Bahagian ini menunjukkan keputusan daripada analisis deskriptif tentang cabaran PdP dalam

talian. Terdapat lima (5) item yang dinilai pada bahagian ini iaitu dari segi kawasan

persekitaran di rumah pelajar tidak selesa, ibu bapa sering menyuruh pelajar melakukan kerja

rumah, capaian internet di rumah pelajar sangat lemah, PdP secara dalam talian sangat terbatas

dan interaksi pelajar dan pensyarah sangat terhad.

Prosiding Webinar Pendidikan Tinggi Islam Sarawak 2020

109

Berdasarkan item kawasan persekitaran di rumah pelajar tidak selesa, seramai 22 orang

atau 36.7 peratus tidak setuju dengan kenyataan ini, 19 orang atau 31.7 peratus sederhana

setuju, 12 orang atau 20 peratus sangat tidak setuju, 4 orang atau 6.7 peratus sangat setuju dan

3 orang atau 5 peratus pelajar setuju dengan kenyataan ini.

Bagi item ibu bapa yang sering menyuruh pelajar melakukan kerja rumah, seramai 25

orang atau 41.7 peratus sederhana setuju, 12 orang atau 20 peratus tidak setuju, 10 orang atau

16.7 peratus setuju, 8 orang atau 13.3 peratus sangat setuju dan 5 orang atau 8.3 peratus sangat

tidak setuju dengan perkara ini.

Seterusnya item capaian internet di rumah pelajar sangat lemah, seramai16 orang atau

26.7 peratus sangat tidak setuju, 14 orang atau 23.3 peratus sangat setuju, 14 orang atau 23.3

peratus tidak setuju, 14 orang atau 23.3 peratus sederhana setuju dan 2 orang atau 3.3 peratus

setuju dengan kenyataan ini.

Item PdP secara dalam talian sangat terbatas, seramai 19 orang atau 31.7 peratus

sederhana setuju, 18 orang atau 30 peratus sangat setuju , 17 orang atau 28.3 peratus setuju.

Jumlah yang sama iaitu seramai 3 orang atau 5 peratus yang menjawab  tidak setuju dan sangat

tidak setuju pada skala yang diberikan.

Manakala bagi interaksi pelajar dan pensyarah sangat terhad, seramai 29 orang atau

48.3 peratus setuju, 18 orang atau 30 peratus sangat setuju, 8 oranag atau 13.3 peratus

sederhana setuju, 3 orang atau 5 peratus sangat tidak setuju dan 2 orang atau 3.3 peratus tidak

setuju.

Jadual 3: Cabaran PdP dalam talian

Perkara Kekerapan Peratus

Kawasan persekitaran di rumah
pelajar tidak selesa
Tidak setuju
Sederhana
Sangat tidak setuju
Sangat setuju Setuju

Ibu bapa sering menyuruh pelajar melakukan
kerja rumah
Sederhana
Tidak setuju
Setuju Sangat
setuju
Sangat tidak setuju

22
19
12
4
3

25
12
10
8
5

36.7%
31.7%
20%
6.7%
5%

41.7%
20%

16.7%
13.3%
8.3%

Prosiding Webinar Pendidikan Tinggi Islam Sarawak 2020

110

Capaian internet di rumah pelajar sangat lemah
Sangat tidak setuju
Sangat setuju Tidak
setuju Sederhana
Setuju

PdP secara dalam talian sangat
terbatas
Sederhana
Sangat setuju
Setuju
Tidak setuju Sangat
tidak setuju

Interaksi pelajar dan pensyarah
sangat terhad
Setuju Sangat
setuju
Sederhana
Sangat tidak setuju
Tidak setuju

16
14
14
14
2

19
18
17
3
3

29
18
8
3
2

26.7%
23.3%
23.3%
23.3%
3.3%

31.7%
30%

28.3%
5%
5%

48.3%
30%

13.3%
5%

3.3%

Kesan PdP dalam talian

Bahagian ini menunjukkan keputusan daripada analisis deskriptif tentang kesan PdP dalam

talian. Terdapat 5 (lima) item yang dinilai pada bahagian ini iaitu dari segi emosi pelajar tidak

stabil, pelajar tidak memberi komitmen sepenuhnya, pelajar tidak menguasai pelajaran dengan

baik, motivasi pelajar menurun dan keseronokan dalam belajar semakin terhakis.

Berdasarkan emosi pelajar tidak stabil, seramai 26 orang atau 43.3 peratus sederhana

dengan kenyataan ini, 15 orang atau 25 peratus setuju, 10 orang atau 16.7 peratus sangat setuju,

5 orang atau 8.3 tidak setuju dan 4 orang atau 6.7 sangat tidak setuju dengan kenyataan ini.

Seterusnya item pelajar tidak memberi komitmen sepenuhnya, seramai 16 orang atau

26.7 peratus setuju, manakala seramai 15 orang atau 25 peratus sederhana, seramai 12 orang

atau 20 peratus tidak setuju. 11 orang atau 18.3 peratus pula menjawab sangat setuju dan

seramai 6 orang atau 10 peratus sangat tidak setuju.

Selain itu, item pelajar tidak menguasai pelajaran dengan baik, seramai 22 orang atau

37.9 peratus sederhana manakala 14 orang atau 24.1 peratus setuju, 14 orang atau 24.1 pertus

sangat setuju, 4 orang atau 6.9 peratus sangat tidak setuju dan 4 orang atau 6.9% tidak setuju

dengan kenyataan ini.

Bagi motivasi pelajar menurun, seramai 21 orang atau 35 peratus sederhana, 17 orang

atau 28.3 peratus setuju, manakala 9 orang atau 15 peratus sangat setuju, 8 orang atau 13.3

peratus tidak setuju dan 5 orang atau 8.3 peratus sangat tidak setuju.

Prosiding Webinar Pendidikan Tinggi Islam Sarawak 2020

111

Item yang terakhir iaitu keseronokan dan semangat dalam belajar semakin terhakis,

seramai 20 orang atau 33.9 peratus sederhana, 17 orang atau 28.8 peratus sangat setuju dan 10

orang atau 16.9 peratus setuju, manakala 8 orang atau 13.6 peratus tidak setuju dan 4 orang

atau 6.8 peratus sangat tidak setuju dengan kenyataan ini.

Jadual: Kesan PdP Dalam Talian

Perkara Kekerapan Peratus

Emosi pelajar tidak stabil
Sederhana
Setuju Sangat
setuju Tidak
setuju
Sangat tidak setuju

Pelajar tidak memberi komiten
sepenuhnya
Setuju
Sederhana
Tidak setuju
Sangat setuju
Sangat tidak setuju

26
15
10
5
4

16
15
12
11
6

43.3%
25%

16.7%
8.3%
6.7%

26.7%
25%
20%

18.3%
10%

Pelajar tidak menguasai pelajaran  dengan baik

Sederhana

Setuju Sangat

setuju

Sangat tidak setuju

Tidak setuju

Motivasi pelajar menurun

Sederhana

Setuju Sangat

setuju Tidak

setuju

Sangat tidak setuju

Keseronokan dan semangat dalam  belajar

semakin terhakis

Sederhana

Sangat setuju

Setuju

Tidak setuju

Sangat tidak setuju

22

14

14

4

4

21

17

9

8

5

20

17

10

8

4

37.9%

24.1%

24.1%

6.9%

6.9%

35%

28.3%

15%

13.3%

8.3%

33.9%

28.8%

16.9%

13.6%

6.8%

Prosiding Webinar Pendidikan Tinggi Islam Sarawak 2020

112

Langkah Penyelesaian PdP Dalam Talian

Bahagian ini menunjukkan keputusan daripada analisis deskriptif yang melaporkan langkah

penyelesaian PdP dalam talian. Terdapat 5 item yang digunakan pada bahagian ini iaitu

menyediakan garis panduan tentang peraturan PdP semasa PdP online, pelajar hendaklah

sentiasa memberikan tumpuan dan perhatian semasa kelas dalam talian dijalankan, pensyarah

perlu mempelbagaikan kaedah PdP online agar dapat menarik minat pelajar untuk belajar,

pensyarah menyediakan video atau bahan pengajaran melalui aplikasi Whatsapp kepada pelajar

yang mempunyai masalah talian internet yang lemah dan memberi kursus pdp secara dalam

talian kepada pensyarah.

Berdasarkan langkah menyediakan garis panduan tentang peraturan PdP semasa PdP

online, seramai 20 orang atau 56.7 peratus agak setuju, 18 orang atau 30 peratus sangat setuju

dan 16 orang atau 26.7 peratus setuju. Manakala seramai 4 orang atau 6.7 sangat tidak setuju

dan 2 orang atau 3.3 peratus tidak setuju.

Bagi item pelajar hendaklah sentiasa memberikan tumpuan dan perhatian semasa kelas

dalam talian dijalankan pula, 29 orang atau 48.3 peratus setuju, 21 orang atau 35 peratus sangat

setuju dan 9 orang atau 15 peratus agak setuju. Manakala hanya 1 orang atau 1.7 peratus tidak

setuju.

Bagi item pensyarah perlu mempelbagaikan kaedah PdP online agar dapat menarik

minat pelajar untuk belajar, seramai 33 orang atau 55 peratus sangat setuju, 16 orang atau 26.7

peratus setuju dan 9 orang atau 15 peratus agak setuju. Manakala hanya 1 orang atau 1.7 peratus

tidak setuju dan sangat tidak setuju.

Bagi item pensyarah menyediakan video atau bahan pengajaran melalui aplikasi

Whatsapp kepada pelajar yang mempunyai masalah talian internet yang lemah, seramai 34

orang atau 56.7 peratus sangat setuju, 23 orang atau 38.3 setuju dan 2 orang atau 3.3 peratus

agak setuju. Manakala hanya 1 orang atau 1.7 peratus sangat tidak setuju.

Bagi item memberi kursus PdP secara dalam talian kepada pensyarah pula, seramai 29

orang atau 48.3 peratus setuju, 21 orang atau 35 peratus sangat setuju dan seramai 8 orang atau

13.3 peratus agak setuju. Manakala hanya 1 orang atau 1.7 peratus setuju dan sangat tidak

setuju.

Prosiding Webinar Pendidikan Tinggi Islam Sarawak 2020

113

Jadual 5: Langkah Penyelesaian Pdp Dalam Talian

Perkara Kekerapan Peratus
Menyediakan garis panduan tentang
peraturan PdP semasa PdP online.
Sederhana
Setuju Sangat
setuju Tidak
setuju
Sangat tidak setuju

Pelajar hendaklah sentiasa memberikan
tumpuan dan perhatian  semasa kelas dalam
talian dijalankan.
Setuju
Sederhana
Tidak setuju
Sangat setuju
Sangat tidak setuju

Pensyarah perlu mempelbagaikan kaedah
PdP online agar dapat          menarik minat
pelajar untuk belajar.
Sederhana
Setuju Sangat
setuju
Sangat tidak setuju
Tidak setuju

4
2

20
16
18

0
1
9

29
21

1
1
9

16
33

6.7%
3.3%

33.3%
26.7%
30%

0%
1.7%
15%

48.3%
35%

1.7%
1.7%
15%

26.7%
55%

Pensyarah menyediakan video atau bahan
pengajaran melalui aplikasi Whatsapp
kepada pelajar yang mempunyai masalah
talian internet yang lemah.
Sederhana
Setuju Sangat
Setuju
Tidak setuju
Sangat tidak setuju

1
0
2

23
34

1.7%
0%

3.3%
38.3%
56.7%

IMPLIKASI KAJIAN

Kajian ini mendapati bahawa cabaran utama yang dihadapi oleh pelajar dalam menjalankan

PdP dalam talian ialah interaksi pelajar dan pensyarah sangat terhad. Ianya memberi implikasi

kepada pelajar iaitu keseronokan dan semangat dalam belajar semakin terhakis. Oleh yang

demikian, antara perkara penting yang menjadi pilihan utama responden untuk tindakan

penyelesaian terhadap cabaran PdP dalam talian ini ialah pensyarah disyorkan untuk

menyediakan video atau bahan pengajaran melalui aplikasi Whatsapp kepada pelajar yang

mempunyai masalah talian internet yang lemah dan pensyarah juga perlu mempelbagaikan

kaedah PdP online agar dapat menarik minat pelajar untuk belajar.

Prosiding Webinar Pendidikan Tinggi Islam Sarawak 2020

114

LIMITASI DAN CADANGAN KAJIAN

Hubungan Kemudahan Dengan Cabaran PdP Dalam Talian

Bagi menjawab objektif kajian yang pertama, perbincangan difokuskan kepada faktor-faktor

yang menjadi cabaran utama kepada pensyarah dan pelajar. Berdasarkan dapatan kajian

menunjukkan bahawa majoriti responden mempunyai kemudahan yang diperlukan bagi sesi

PdP dalam talian seperti komputer, telefon pintar, internet dan sebagainya (Mohd Noor Salleh,

2000).

Cabaran yang paling utama ialah capaian internet yang lemah terutama di kawasan luar

bandar dan pedalaman. Pada dasarnya, masalah talian internet merupakan isu utama yang

dihadapi oleh sebahagian besar masyarakat yang tinggal di luar bandar dan pedalaman.

Kebanyakan pelajar tinggal di kawasan tersebut yang mempunyai masalah dari segi capaian

internet. Ini menyebabkan pelajar tidak dapat mengikuti sesi PdP secara dalam talian secara

baik dan lancar.

Contoh kes berkaitan isu capaian internet ini ialah tular video pelajar Universiti

Malaysia Sabah (UMS), Veveonah Mosibin pada 12 Jun 2020 yang berusaha memanjat pokok

di kampungnya di Pitas, Sabah yang bertujuan mendapatkan talian internet untuk menduduki

peperiksaan dalam talian

Hubungan Kesan Dengan Langkah Penyelesaian Dalam Talian

Majoriti responden memberi reaksi yang negatif terhadap PdP dalam talian seperti emosi tidak

stabil, tidak dapat memberikan komitmen sepenuhnya, tidak dapat menguasai pelajaran yang

baik, motivasi menurun serta keseronokan dan semangat belajar semakin terhakis (Mohd Noor

Salleh, 2000).

Justeru, langkah penyelesaian yang sewajarnya diambil bagi mengatasi PdP dalam

talian ialah pensyarah menyediakan video atau bahan pengajaran melalui aplikasi Whatsapp

kepada pelajar yang mempunyai masalah talian internet yang lemah. Melalui pendekatan

sebegini, ianya sangat membantu terutamanya kepada pelajar yang tinggal di lokasi luar bandar

dan pedalaman. Ini kerana aplikasi seperti Whatsapp merupakan aplikasi yang mudah diakses

walaupun di tempat capaian internet yang lemah. Jika pensyarah menggunakan aplikasi yang

lain seperti aplikasi Zoom, Google Meet dan sebagainya, ianya sangat sukar diakses oleh pelajar

hingga menyebabkan pelajar tidak dapat mengikuti PdP dalam talian dengan baik dan lancar.

Prosiding Webinar Pendidikan Tinggi Islam Sarawak 2020

115

Langkah penyelesaian seterusnya ialah pensyarah perlu mempelbagaikan kaedah PdP

dalam talian agar dapat menarik minat pelajar untuk belajar. Ini sangat membantu kerana

apabila proses interaksi berlaku secara jarak jauh, ianya sangat mencabar. Pensyarah tidak

dapat menggunakan kaedah yang biasa diaplikasi secara bersemuka. Justeru kaedah yang

baharu perlu digunakan bagi menarik minat pelajar untuk kekal mengikuti PdP walaupun

secara jarak jauh seperti mengadakan permainan dalam talian, kuiz online dan lain-lain.

Kaedah seterusnya ialah memberi kursus PdP secara dalam talian kepada pensyarah

dan pelajar hendaklah sentiasa memberikan tumpuan dan perhatian semasa kelas dalam talian

dijalankan dan menyediakan garis panduan tentang peraturan pelaksanaan PdP dalam talian.

Walaupun PdP dalam talian ini bersifat sementara atas sebab situasi tertentu seperti COVID-

19, tetapi pensyarah dan pelajar perlu sentiasa bersedia meningkatkan kompetensi dan

kemahiran baharu bersesuaian era revolusi 4.0. Peranan pensyarah pada masa akan datang akan

mengalami transformasi besar yang mana akan berubah dari rutin kini kepada peranan sebagai

jurutera pendidikan (education engineer) iaitu fungsi pensyarah beralih kepada meneroka

inovasi-inovasi baharu dan menghasilkan aplikasi (software) pembelajaran yang boleh diakses

oleh pelajar secara maya. Pelajar mungkin tidak hadir ke kuliah secara bersemuka kerana

bahan-bahan pembelajaran disediakan oleh pensyarah di mana-mana dan bila-bila masa oleh

pelajar. Oleh itu, jika pensyarah dan pelajar tidak bersedia dengan perubahan ini, peranan

sebagai pendidik pada era ini tidak lagi releven dalam konteks sistem pendidikan akan datang.

RUMUSAN

Cabaran PdP secara dalam talian memberi impak yang sangat besar dalam sistem pembelajaran

masa kini. Ini kerana sistem pendidikan masa kini masih bergantung kepada sistem

konvensional atau bersemuka sepenuhnya. Akan tetapi pensyarah dan pelajar perlu

menghadapi situasi ini bagi meneruskan kelangsungan pendidikan.

Berdasarkan langkah penyelesaian yang telah dikenalpasti, diharap ianya dapat

membantu menyelesaikan isu PdP secara dalam talian dengan lebih lancar dan baik. Mahu atau

tidak, sistem pendidikan memerlukan perubahan ke arah yang lebih tinggi selari dengan

keperluan dan situasi semasa tanpa mengorbankan keperluan anak bangsa untuk terus menimba

ilmu.

Prosiding Webinar Pendidikan Tinggi Islam Sarawak 2020

116

RUJUKAN

Shukor, N., Tasir, Z., & Meijden, H.V.D. (2015). An examination of online learning effectiveness using data

mining. Social and Behavioral Sciences 172, 555-562.

Dasar E-Pembelajaran Negara (DePAN). (2010). Selangor: Asia e University.

Davison, M.M., Robert, T.N., & Dorothy C.Y. (2006). The learning styles, expectations, and needs of online

students. College Teaching 54(1), 185-189.

Hernandez-Garci, A., Gonzalez-Gonzalez, I., Jimenez-Zarco, A.I., Chaparro-Pelaez, J. (2015). Applying social

learning analytics to message boards in online distance learning: A case study. Computers in Human

Behavior 47, 68–80.

Joi, L. M., Camille, D. D. & Krista G. (2011). E-learning, online learning, and distance learning environments:

Are they the same?. Internet and Higher Education 14, 129-135.

Junaidi, J. & Jailani, M. (2010). Fakor-faktor yang mempengaruhi E-Learning di kalangan pelajar-pelajar tahun

empat, Fakulti Pendidikan, Universiti Teknologi Malaysia. Universiti Teknologi Malaysia Institutional

Repository, 1-8.

Kathie, G. & Lynnae, R. (2009). Identifying the characteristics of e-learning environments used to support large

units. Proceeding Ascilite Auckland. University of Western Sydney. 338-345.

Kianian, M., Harun, J. & Ehsaei, F.G. (2013). Instructional engineering for acceptance of web 2.0 technologies to

promote critical thinking. International Journal of Future Computer and Communication 2(3), 174-178.

Video Tular Pelajar UMS Jawab Peperiksaan Atas Pokok. Berita Harian Online. (Jun 16, 2020). Diambil dari

https://www.bharian.com.my/berita/wilayah/2020/06/701039/video-tular-pelajar-ums-

Autograf

Autograf

ISBN 978-983-42585

ISBN 978-983-42585

ISBN 978-983-42585

ISBN 978-983-42585

ISBN 978-983-42585

ISBN 978-983-42585

ALC-TECH (M) SDN BHD && ALC TECHNOLOGIES PTE LTD
MY: (+603) 62801650  SG: (+65) 63541650

Code 128